
LA SEPTIESME JOURNÉE 

DU DÉCAMÉRON (Suite) 

€Mct4 T^Q/îmE LYrOIE, 

« 

femme de Nicostrate, aymant Pirrus, fut 
requise par liiy, pour avoir asseurance de 
son amytiéj de trois choses : qu’elle fit toutes 
trois J et si prit son déduit avec luy en la 
présence de Nicostrate ; luy faisant accroire 
à la fin que ce qu’il avoit veu n’estoit pas 
vray. 


NOUVELLE IX 

Entendant que les gros Seigneurs sont aucunefois 
plus trompez de leurs femmes que les'simples 
gens mesmes. 

A nouvelle de ma Dame Néi- 
phile avoit tant pieu aux 
Daines^ qu’elles ne se pou- 
voient tenir ny d’en rire ny 
d’en parler, combien que le 
Roy leur eust imposé plu- 

6 LK DÉCAMÉRON — VU® JOURNEE 

sieursfois silence, et commandé à Pamphile 
qu’il dist la sienne. Mais à la fin, quand 
elles se furent teues, Pamphile commença 
ainsi : 

Je ne pense point, mes honnestes 
Dames, quhl y ayt chose tant mal aysée 
et douteuse soit-elle, que celuy ou celle 
qui ayme ferventement n’entreprenne 
de faire : laquelle chose, combien qu’elle 
ait este démonstrée en plusieurs nou¬ 
velles, ne'antmoins je délibère la vous 
faire congnoistre beaucoup plus en une 
que je vous vueil dire, où vous orrez 
parler d’une Dame à laquelle fortune 
fut plus favorable que la raison ne fut 
préveue; et par ainsi je ne conseilleray 
à aucune de vous, de prendre la hardiesse 
de suyvre la trace de celle dont je vueil 
parler : par ce que la fortune n’y est pas 
tousjours disposée, ny tous les hommes 
du monde aveuglez ou esblouyz d’une 
mesmc sorte. 

En Argos, cité très-ancienne d’Achaye 
et trop plus renommée par le moyen de 
ses prédécesseurs Roys qu’elle n’est riche, 
y eut jadis un gentilhomme nommé 
Nicostrate, à qui (lors qu’il estoit desjà 




















































IX 


LE POYRIER ENCHANTÉ 


/ 




sur son aage ) la fortune donna pour 
femme une grand Dame non moins 
hardie que belle, nommée Lydie. Cestuy- 
cy avoir (comme gentilhomme et riche 
qu'il estoit) grand train de serviteurs, 
force chiens et oyseaux, prenant un très- 
grand plaisir à la chasse, et avoit, entre 
ses autres serviteurs, un jouvenceau 
gracieux, propre, beau personnage, et 
adroit à tout ce que il vouloir faire, 
nommé Pirrus, lequel Nicostrare aymoit 
et se fyoit à luy par dessus tous les 
autres ; et d’iceluy mesmès devint ma 
Dame Lydie si fort amoureuse, qu'elle 
ne pouvoir penser ne jour ne nuict à 
autre chose qu'en luy. De laquelle amitié, 
ou qu'il ne s’en apperceust, ou qu’il ne 
voulust s’en appercevoir, il ne fit jamais 
semblant se soucier, dont la Dame por- 
toit un grand ennuy en son entende¬ 
ment; et délibérant du tout de luy faire 
entendre, elle appella une sienne femme 
de chambre nommée Lusque,de laquelle 
elle se fioit grandement, et luydist: 
« Lusque, les biens faictz que tu as re- 
» ceuz de moy, te doivent rendre obéis- 
» santé et fidelle, et pource garde-toy 
» que jamais personne ne sache ce que 
» je te vueil dire à présent, sinon celuy 

8 LE DÉCAMÉRON — VI1° JOURNEE 

» à qui je te commandcray le dire. 
» Comme tu voys (Ltisque), je suis 
P jeune, disposte,et en bon point, riche, 
» et abondante de toutes les choses que 
» femme peut souhaiter, et pour le faire 
» court, je ne me puis douloir que d’une 
» seuile chose : assavoir que mon mary 
» est trop vieil au pris de moy, au 
» moyen dequoy je vy peu contente de 
)> ce à quoy les jeunes femmes prennent 
» plus de plaisir ; et toutesfois le dési- 
M rant comme les autres, je déliberay en 
)j moy-mesmes, il y a desjà bonne espace 
» de temps, de ne vouloir ( puis que la 
» fortune m’a si peu esté amye que de 
)> me donner vieil mary) estre ennemye 
» de nioy-mesmes, par ne sçavoir trou- 
)) ver moyen à mes plaisirs et à ma con- 
» solation. Et pour les avoir autant 
» accompliz en cecy comme je les ay en 
» toutes autres choses, j’ay conclu en 
» mon entendement de vouloir que 
)) nostre Pirrus (comme plus digne de 
» cela que nul autre) supplie les fautes 
)) par ses embrassemens : car j’ay tant 
» mis mon amytié en luy que je n’ay 
» jamais bien, sinon quand je le voy ou 
)) que je pense en luy. Et si en peu de 
» temps je ne me treuve avec luy, je 

















IX - LE POYRIER ENCHANTE 9 

» croy pour certain que j’en mourray. 
)) Et par ainsi si tu aymes ma vie, fay- 
» luy entendre rnon amytié, par tel 
» moyen qui te semblera le meilleur, et si 
» le prieras de ma part, qu'il luy plaise 
B de venir à moy quand tu le iras quérir.» 

La femme de chambre dist qu’elle le 
feroit très-volontiers, et le plus tost 
qu’elle sceut prendre sa commodité, tira 
Pirrus'à part, et luy fit l’ambassade de 
sa maistresse le mieux qu’elle sceut. Ce 
que oyant Pirrus, il s’esmerveilla fort, 
comme celuy qui ne s’estoit jamais ap- 
perceu de rien, et douta incontinent que 
la Dame luy fist dire cecy pour l’es- 
prouver. Parquoy il respondit soudaine¬ 
ment et rudement : — « Lusque, je ne puis 
» croire que ces parolles viennent de 
» ma Dame, et par ainsi regarde ce que 
» tu dis. Et quand bien elles viendroient 
» d’elle, je ne croy point qu’elle te les 
» face dire de bon cueur; et encor’ 
» qu’elle te les fist dire avec intention 
» de les accomplir, mon Seigneur m’a 
» plus fait d’honneur que je ne mérite : 
» parquoy je ne luy feroye pour mourir 
» un tel outrage, et par ainsi garde-toy 
» que tu ne m’en parles plus. » Lusque 
ne s’estonna point pour son rude parler, 




















lO LE DÉCAMÉRON — VII*^ JOURNEE 

et luy dist : — « Pirrus, et de cecy, et de 
» toute autre chose que ma Dame me 
» commandera, je te parleray autant 
» de fois quhl luy plaira, quelque 
» plaisir ou ennuy que tu en doives 
)) avoir : mais tu es une beste. » Et toute 
en colère, ayant eu la responce de Pirrus, 
s’en retourna à sa maistresse. Laqùelle, 
Payant ouye, souhaitta d’estre morte ; et 
quelque jours apres elle parla de rechef 
à sa femme de chambre et luy dist : 
« Lusque, tu sçaiz bien que le chesne 
» ne tombe pas du premier coup : par 
» quoy il me semble que tu dois retour- 
» ner une autre fois à celuy qui en mon 
» préjudice veult devenir nouvellement 
» loyal, et choisissant la commodité 
» monstre-luy entièrement mon ardeur, 
» et te parforcc du tout que la chose 
» sortisse son effect : par ce que si je le 
» laissoye ainsi, sans y faire autre chose, 
» j’en mourroye, et il penseroit qu’on se 
)) seroit mocqué de luy, s’en ensuivant 
)) (au lieu de son amytié que nous cher- 
)> chons) une grande hayne. » 

La femme de chambre conforta la 
Dame, et ayant cherché Pirrus qu’elle 
trouva joyeux et bien délibéré, luy dist: 
« Pirrus, je te rcmonstray (peu de jours 





















IX — LE POYRIER ENCHANTÉ I I 

» y a ) en quel grand feu est ta mai- 
» stresse et la mienne, pour l’amytié 
» qu'elle te porte, et ores de rechef, je 
» t'en refay certain : t’avisant que où tu 
» voudras demourer en l'ostination que 
» tu me monstras l’autre jour,que pour 
J) certain elle vivra peu. Parquoy je te 
» prie qu'il te plaise la consoler de ce 
» qu'elle désire, et là où, ce nonobstant, 
0 tu voudrois demourer ferme en ton 
a opiniastreté, je te prometz que au lieu 
» que je te réputeroye un fort sage jeune 
» homme, je t'estimeroye un grand 
» lourdaut. Quelle gloire te doit-ce estre, 
» qu’une telle Dame si belle et si geti- 
» tille t’ayme sur toute autre chose ? 
)> Après cecy, je te prie, dy-moi combien 
» tu te dois congnoistre obligé à fortune, 
)> considérant qu’elle t’a mis au devant 
» une telle chose convenable aux désirs 
y de ta jeunesse ? et qui plus est, un tel 
y refuge à tes nécessitez? Quel autre ton 
» semblable congnois-tu, qui pour pas- 
» ser son temps soit mieux que tu seras 
» si tu es sage ? Quel autre trouveras-tu, 
» qui soit tel en armes, chevaux, habil- 
» lementz, et argent, comme tu seras, si 
» tu veux donner ton amour à ceste-cy ? 
» Ouvre doncques ton entendement à 

LE DÉCAMÉRON 


VII“ JOURNÉE 


» mes parolles, et retourne en toy. Sou- 
» vienne-toy que la fortune a accou- 
» ètumé d’aller une fois (sans plus) 
» au devant des personnes, le visage 
)) joyeux, et le giron ouvert : laquelle qui 
» ne la sçait alors recevoir, il ne se doit 
» plaindre d’elle, s’il se trouve par après 
» pauvre et mendiant, mais de soy- 
» mesmes. Et outre tout cecy, il n’est 
» point de besoing d’user de telle 
» loyauté entre les serviteurs et les sei- 
» gneurs, qu’on doit user entre les amys 
j> et parentz ; ains doivent les serviteurs 
» les traitter ainsi (en ce qu’ilz peuvent) 
» comme ilz sont traittez d’eux. Espè- 
» res-tu que si tu avois belle femme, 
» mère, fille, ou sœur, qui pleust à 
» nostre maistre, qu’il allast rechercher 
» la loyauté que tu luy veux garder de 
» sa femme? Tu es bien sot si tu le 
» crois. Asseure-toy que si les persua- 
» sions et prières n’y suffisoient, que la 
M force {quoy qu’il en deust avenir) se 
» y employeroit. Traittons doneques 
» eux, et leurs choses, comme ilz trait- 
» tent nous, et les nostres. Use du béné- 
» fice de la fortune, et garde-toy bien 
» de la chasser, va au devant d’elle, et 
» quand elle viendra, reçoy-Ia : car 





















IX 


LE POYRIER ENCHANTE 


» pour certain si tu ne le faiz {laissons 
» il part la mort, que certainement ma 
» Dame en prendra), tu t’en repentiras 
» tant de fois, que tu voudrois estre 
» mort. » 

Pirrus, lequel avoit plusieurs fois re¬ 
pensé aux parolles que Lusque luy avoit 
dictes, avoit conclu en soy-mesmes, 
que si elle retournoit plus devant luy, 
il luy feroit autre responce, et se con- 
descendroit de complaire du tout à la 
Dame, pourveu qu’il peust estre seu¬ 
lement asseuré qu’elle ne le fist pour 
l’esprouver, et par ainsi il respondit : — 
« Voy-tu bien, Lusque, je congnoy que 
» tout ce que tu me dys est véritable : 
» mais aussi je congnoy mon Seigneur 
>) sage et grandement avisé, et pource 
» qu’il met tous ses affaires entre mes 
)> mains, j’ay paour que ma Dame, par 
» son conseil et volonté, me face cecy 
» pour m’csprouver; et par ainsi, où il 
» plaira à ma Dame faire trois choses 
»' que je demanderay pour esclarcir mon 
» doute, pour certain elle ne me com- 
)) mandera chose que je ne fasse incon- 
)) tinent après. Et les trois choses que je 
» vueil, sont cestes-cy, La première, 
» qu’en la présence de monsieur elle tue 

14 LE DÉCAMÉRON — 

» son bon espervier. La seconde, qu'elle 
» m'envoye un touppet de sa barbe. Et 
» la iroisiesme, une dent de luy-mesmes 
» et des meilleures. » 

Ces choses semblèrent à Lusquc mal 
aysces, et encores plus à la Dame. Tou- 
lesfois amour qui est bon persuadeur et 
pourveu de tous les conseilz, dont on 
sçauroit avoir besoing, luy lit entre¬ 
prendre de le faire; et luy envoya dire 
par Lusque, qu’elle feroit entièrement 
et bien tost ce qu'il avoit demandé, et 
outre tout cela, puis qu'il estimoit son 
maistre si sage, qu’elle prendroit son 
plaisir de luy en la présence de sondict 
maistre, et si luy feroit accroire qu'il ne 
scroit rien de ce qu’il auroit veu. 

Pirrus attendit ce que feroit la gentil- 
femme. Laquelle peu temps après (ainsi 
que Nicostrate avoit fait un jour un 
grand festin, comme il avoit souvent 
accoListumé à certains gentilzhommes) 
sortit de sa chambre après que les tables 
furent levées, et s’en vint en la salle où 
l'on avoit disné, vestue d’un samyz vert, 
et fort bien accoustrée, et s’en alla, en 
la présence de Pirrus et de toute la com¬ 
pagnie, à la perche sur laquelle estoit 
l’espervicr que son mary aymoit tant, 

LE POYRIER ENCHANTÉ 


P 

1 ? 


et l’ayant dcslic (comme si quasi elle 
l’eust voulu prendre sur le poing), le prit 
par les jectz, et en frappa contre la mu¬ 
raille, et le tua. Ce que voyant Nico- 
strate, il voulut crier contre elle, disant : 
« Ma femme, que avez-vous fait ? » Elle ne 
luy respondit rien : mais se tournant vers 
les gentilzhommes, qui avoient disné 
avec luy, dist : — « Messieurs, à grand 
» peine prendroye-je vengeance d’un 
» Roy qui m’auroit fait desplaisir, si je 
» n’avoye la hardiesse de la prendre d’un 
» espervier. Vous devez sçavoir que cest 
» oyseau m"a longuement privée de tout 
» le temps qui doit estre employé par les 
» hommes au plaisir des femmes ; par ce 
» que aussi tost que la poincte du jour 
» a accoustumé d’apparoistre, mon mary 
» s^est tousjours levé et monté à cheval, 
» et avec son espervier au poing, s’en 
» est allé aux champs pour le voir voler ; 
» et moy, telle que vous me voyez, je 
» suis demourée en mon lict toute seulle, 
» et mal contente : au moyen de quoy 
» j’ay eu plusieurs fois volonté de faire 
» ce que je viens présentement de faire, 
• » et autre occasion ne m’en a retenu, 
» sinon que j’ay voulu attendre de le 
» faire, en présence d’hommes qui soyent 
















l 6 LE'DÉCAMÉRON — Vll'^ JOURNÉE 

)) justes juges de ma querelle^ comme je 
» croy que vous serez. » Les gentilz- 
hommes qui l'oyoient, croyans que Ni- 
costrate n’eust esté autrement offencé, 
sinon ainsi que le portoient les parolles 
de la Dame, se prindrent à rire, et se 
tournans vers Nicostrate, qui estoit tout 
courroucé, luy dirent ; — « Vrayement, 

» ma Dame a bien fait de venger son 
I) injure par la mort de l’espervier- » Et 
estant desjà la Dame retournée en sa 
chambre, ilz convertirent, avecques plu¬ 
sieurs parolles tenues sur ce propoz, le 
courroux de Nicostrate en grande risée. 
Lors Pirrus, qui avoit veu cecy, dist en 
soy-mesmes : Ma Dame a donné bon com¬ 
mencement à mes heureuses amours; 
Dieu vueille qu’elle persévère. 

Quand la Dame eut ainsi tué Tesper- 
vier, il ne tarda guères après qu’elle 
estant en sa chambre avec son mary, et 
se jouantz ensemble, luy faisant caresse, 
elle commença à se gaudir et railler avec 
luy, et en ces entrefaites avint par for¬ 
tune qu’il l’empoigna quelque peu par 
le poil, qui servit à la Dame de grand 
occasion, pour donner effect à la seconde . 
chose que Pirrus luy avoit demandé : 
car elle le print soudainement par un 


























IX — LE POYRIER ENCHANTE I7 

« 

touppet de sa barbe, qu’elle luy tira si 
fort en riant, qu’elle l’arracha entière¬ 
ment de son menton. Dequoy se cour¬ 
rouçant Nicostrate, elle luy dist : — « Ho, 
» qu’est-ce que vous avez ? pourquoy fai- 
» tes-vous un tel visage, pour vous avoir 
» tiré seulement paraventure six petitz 
» poilz de la barbe? vous ne sentiez pas 
» maintenant ce que je sentoye, quand 
)) vous m'avez tiré par les cheveux. » 
Et continuantz ainsi de une parolle en 
autre leur passetemps, la Dame garda 
secrettement le toupillon de la barbe 
qu’elle luy avoit tiré, et l’envoya le jour 
mesmes à son cher amy. 

Mais quand à la troisiesme chose, elle 
entra en plus grant pensement, Toutes- 
fois, comme celle qui estoit de grant 
esprit, et à qui amour l’augmentoit 
tousjours, elle pensa incontinent quel 
moyen elle devroit tenir pour l’accom¬ 
plir : qui fut, que ayant Nicostrate deux 
jeunes.pages, que leurs pères luy avoient 
donnez, à fin qu’ilz apprinssent leur 
court en sa maison, poui*ce qu’ilz estoient 
gentilzhommes, et l’un desquelz (quand 
•Nicostrate estoit à table) tranchoit de¬ 
vant luy, et l’autre le servoit à boire, 
elle les fit appeller tous deux, et leur fit 

accroire que la bouche leur sentoit mal, 
si leur commanda que quand ilz servi- 
roient leur maistre, ilz tirassent la teste 
en arrière le plus qui leur seroit possi¬ 
ble, toutesfois qu’ilz n’en dissent jamais 
rien à personne : lesquelz la croyans 
commencèrent à faire ce qu’elle leur 
avoit enseigné, Parquoy elle demanda 
un jour à son mary : — « Vous cstes- 
M vous jamais apperceu de ce que ces 
» pages font, quand ilz vous servent ? 
— Ouy, » dist Nicostrate, « et le leur ay 
» voulu demander plusieurs fois. » À 
quoy elle respondit ; — « Ne le faîtes 
» pas : car je le .vous diray bien sans eux, 
» et vous Tay celé un temps'pour ne vous 
» fascher : mais puisque je m’apperçoy 
)> maintenant que les autres s’en apper- 
» çoivent, je ne le vousvueil plus celer. 
n C’est qu’il n’avient d’autre chose, si- 
» non que la bouche vous put merveil- 
» leusement, et ne sçay quelle en est 
» l’occasion ; car elle ne vous souloit 
» point puyr, qui est une villaine chose, 
» mesmement à*vous qui estes tousjours 
» parmi les gentilzhommes : ainsi il fau- 
» droit regarder le moyen pour la gué- 
» rir, » Lors Nicostrate dist : — « Que 
» poLirroit-ce bien estre? aurois-je point 

» quelque dent gastée en la bouche ? » 
■A qui la Dame respondit : — « Ouy par- 
)> aventure. » Et Tayant mené à une 
fenestre, luy fit ouvrir la bouche, et re¬ 
gardant d’une part et d’autre, luy dist : 
— « Jésus 1 mon amy, comment l’avez- 
» vous peu tant endurer ? Vous en avez 
)) une de ce costé, laquelle (à ce qu’il me 
» semble) n’est pas* seulement gastée et 
» corrompue : mais aussi est toute pour- 
» rie. Et si vous la souffrez longuement 
» en la bouche, pour vray elle vous 
» gastera toutes celles qui sont auprès. 
» Parquoy je vous conseilleroye que 
» vous la fissiez tirer hors, avant que la 
» chose allast plus avant. » Lors Nico- 
strate dist : — « Puisque vous en estes 
» d’avis, il me plaist très-bien; qu’on 
» envoyé doncq’ quérir (sans plus y son- 
» ger) un barbier qui me la tire. » A qui 
la Dame dist : — « Jà à Dieu ne plaise 
» qu’un barbier vienne icy pour cela ; 
)) il me semble qu’elle est en sorte que 
» sans aucun barbier je la tireray par- 
» faictement bien, et d’autre part ces 
» arracheurs de dentz sont si bourreaux 
» à faire telz offices, que mon cueur ne 
» sçauroit souffrir de vous voir ou sentir 
» en quelque sorte que ce soit, entre les 

» mains de pièce d’eux. Parquoy j’ayme 
» mieux le faire moy-mesmes, et de faict 
» je le feray. Car au moins s’il vous fait 
» trop de douleur, je vous laisseray in- 
» continent, ce que le barbier ne feroit 
pas. » Et disant cecy elle se fit appor¬ 
ter les ferremens servans à telle affaire, et 
envoya tout le monde hors de la cham¬ 
bre, fors Lusque qu’elle retint avec soy ; 
puis s’cnfermantz dedans, elle fit estendre 
Nicostratc sur un banc, et luy mit les 
tenailles en la bouche. Et ayant empoi¬ 
gné Tune de ses dentz, il fut si fort tenu 
par Lusque, que la Dame (encor’ qu’il 
criast très-fort pour la douleur qu’il sen- 
toit) la luy arracha, laquelle elle cacha, 
et en print une autre fort gastée, qu’elle 
avoit en sa main, et la monstra au pauvre 
douloureux qui estoit à demy mort, en 
luy disant : — « Regardez ce que vous 
)) avez tenu en vostre bouche desjà si 
» longtemps a. « Et luy le croyant ainsi 
(combien qu’il eust souffert un très- 
grand mal, et qu’il s’en plaignist gran¬ 
dement) pensa estre guéry, puis qu’elle 
estoit dehors, et après estant réconforté 
d’un costé, et la peine allégée d’autre, il 
s’en sortit de la chambre. 

La Dame, ayant pris ceste dent, l’en- 

voya incontinent à son amy, lequel desjà 
certain de son amour, s’offrist d'estre 
prest et appareillé à tout, ce qu’il luy 
plairoit commander. Mais elle, désirant 
de l’asseurer encores d’avantage, et luy 
estant avis que chacune heure en duroit 
mille, qu’elle n’estoitavec luy, luy voulut 
tenir ce qu’elle luy avoit promis, et fit 
semblant d’estre malade. Parquoy estant 
visitée un jour après disner de son mary, 
ne voyant personne avec luy que Pirrus, 
elle le pria que pour se désennuyer ilz 
luy aydassent d’aller au jardin ; dont 
Nicostrate la pririt d’un costé, et Pirrus 
de l’autre, qui la portèrent et la mirent 
en un préau au pied d’un beau poyrier; 
là où ayans esté assis quelque temps, elle 
qui desjà avoit fait instruire Pirrus de ce 
qu’il avoit à faire, dist ; « Pirrus, j’ay 
» grand désir d’avoir de ces poyres, 
» monte dessus, et en jette quelqu’une, » 
ce qu’il fit soudainement. Et estant dessus 
commença à jetter des poyres en bas. Et 
ce pendant qu’il les jettoit, il commença 
à dire : <f Hé, monsieur, qu’est-ce que 
') vous faites? Et vous, ma Dame, com- 
!j ment n’avez-vous honte de le souffrir 
» en ma présence? pensez-vous que je 
» ne voye goutte? vous estiez tout à ceste 

» heure si fort malade ? comment estes- 
)) vous si tost guérie que vous faciez 
» telles choses? voulans toutesfois les- 
» quelles faire, vous avez tant de belles 
)) chambres; pourquoy n'allez-vous en 
quelqu'une? et il seroit plus honneste 
)) que de le faire en ma présence. » La 
Dame, se retournant devers le mary, luy 
dist :—« Que dit Pirrus? il est entré en 
» frenaisie?» Dist alors Pirrus; — « Je ne 
)) frenaisie point, non. Ne pensez-vous 
» pas (ma Dame) que je ne vous voye 
» bien?» Nicostrate s'esmerveilloit fort, 
et dist : — « Véritablement, Pirrus, je croy 
» que tu songes. » A qui Pirrus respon- 
dit : — « Monsieur, je ne songe point, 
» ne vous aussi, certes ne songez pas : 
» ains vous demenez si bien, que si ce 
» poyrier se demenoit ainsi, il ne demou- 
» reroit poyre dessus. » Dist adonc la 
Dame ; — <f Que peut estre cecy? seroit- 
» il bien possible, qu’il luy semblast que 
» nous faisons ce qu’il dit? Si Dieu me 
» garde, et j’estoye aussi saine que j^ay 
» esté autresfois, je monteroye dessus, 
» pour voir quelles merveilles sont celles 
» que cestuy-cy dit qu’il voit. » Mais tant 
que Pirrus fut sur le poyrier, il disoit 
tousjours, et continuoit ce propos. A 























IX — LE POYRIER ENCHANTÉ 23 

qui Nicostrate dist : — « Descendz en 
)) bas. » Cequ^il fit; puis Nicostrate luy 
dist : — « Que dis-tu que tu vois? » Dit 
Pirrus : — « Je pense que vous me ré- 
» putez sans entendement, Ou pour 
» homme qui songe. Je, vous dy que je 
» vous ay veu couplé avec ma Dame 
» vostre femme, puis qu’il le me faut 
» dire : et après en descendant, je vous 
» ay veu lever, et vous mettre là où vous 
» estes maintenant assis. — Par ta foy » 
(dijt Nicostrate), « estois-tu en ceste res- 
» verie? car nous ne sommes point bou- 
» gez d’icy, depuis que tu montas sur le 
» poyrier, autrement que tu vois, d A 
qui Pirrus dist : — « Pourquoy nous en 
y débatons-nous ainsi? Vrayement je 
» vous ay bien veu; vray est que vous 
» voyant, c’estoit sur le vostre. » Des¬ 
quelles parolles Nicostrate s’esmerveilloit 
tousjours de plus en plus, tant qu'il luy 
dist : — « Je vueil voir si ce poyrier est 
» enchanté, et s’il est vray qu’on voye 
)) les merveilles que tu dis quand on est 
» dessus, » 

Et de faict, il y monta : mais il n’y fut 
si tost, que la Dame et Pirrus commen¬ 
cèrent à faire leurs jeux. Ce que voyant 
Nicostrate, il commença à crier : — 

f< Meschante femme, qu^est-ce que vous 
» faites? et toy aussi, Pirrus, de qui tant 
» je me fioye ? » Et disant ainsi, il com¬ 
mença à descendre du poyrier, A quoy la 
Dame et Pirrus respondirent : —« Nous 
» sommes assis, » et ainsi qu’il descen- 
doit, ilz s'en retournèrent asseoir au lieu 
où il les avoit laissez : toutesfois quand 
il fut descendu, et qu'il les veit au mesme 
lieu où il les avoit laissez, il commença 
à les injurier. Auquel Pirrus dist : — 
« Monsieur, je confesse vrayement à 
)> ceste heure, que comme vous disiez 
)> tantost je voyoye faucement, ce pen- 
)> dant que j’estoye sur le poyrier, et ne 
» le congnoy à autre chose, sinon a ce 
» que je voy et congnoy que vous avez 
)> veu faucement : et qu’il soit ainsi je ne 
» vueil que autre chose vous le face con- 
» gnoistre, sinon d’avoir esgard et penser, 
» que si ma Dame vostre femme (qui est 
w très-honneste et plus sage que nulle 
» autre) vous vouloit faire outrage en tel 
>) cas, que ce ne seroit devant voz yeux. 
» Quand est de moy, je ne vueil rien 
J) dire : bien vous asseuré-je, que je me 
» laisseroye plustost tirer à quatre che- 
)) vaux que de le penser seulement, tant 
» s’en faut que je le voulusse faire en 

)> vostrc présence. Parquoy il vous faut 
» croire pour certain que la faute de 
)) ceste fauce apparence doit procéder du 
» poyrier : par ce que tout le monde ne 
» m'eust pas faict descroyre que vous ne 
» fussiez icy couché avec ma Dame, si je 
)> ne vous eusse ouy dire qu’il vous a 
» semblé, que je feisse ce que je sçay 
» certainement que je n'ay jamais faict 
» seulement, mais ne aussi pensé. » La 
Dame, d’autre part, se mettant presque 
en colère, se leva debout, et commença 
cà dire : — « Ho, que loué soit Dieu, de 
» ce que vous m’avez estimée si sotte que 
M de croyre que si je eusse voulu penser 
» à telles meschancetez que vous dictes 
» que vous voyez, que je vinsse à les 
» faire devant voz yeux. Soyez asseuré 
)> que à toutes les fois qu’il m’en pren- 
» droit volonté, je ne voudroye que ce 
)> fust icy : ains me feroye bien forte de 
» sçavoir estre en l’une de nos chambres 
» si secrettement, qu’il me sembleroit 
» grand chose si vous en sçaviez jamais 
» rien, a 

« 

Nicostrate, qui croyoit véritablement 
(comme disoyent l'un et l’autre) qu’ilz ne 
fussent jamais conduictz devant luy à tel 
acte, ne voulut plus parler de cela : et 

commença à deviser de la nouveauté du 
cas et du miracle de la veue, qui se chan- 
geoit ainsi quand on montoit dessus : 
mais la Dame, qui faignoit d’estre cour- 
roussée de l’opinion que Nicostrate mon- 
stroit avoir d’elle, dist : — « Véritable- 
w ment, ce poyrier ne fera plus de telles 
» hontes (si je puis) ne à moy, ne à autre 
w femme, et par ainsi, Pirrus, cours t’en 
» quérir une coignée, et en le coupant 
» venge en un instant et toy et moy : 
» combien qu’il seroit beaucoup mieux 
» employé d’en donner sur la teste de 
» Nicostrate, qui sans aucune considé- 
» ration s’est si tost laissé esblouir les 
» yeux de l’entendement ; car encor’ qu’il 
» semblast à ceux que vous avez en la 
» teste que ce que vous dictes fust vray, 
» si ne deviez-vous pour chose du monde, 
» au jugement de vostre entendement, 
» comprendre ou consentir que il fust 
» ainsi. » 

Pirrus alla promptement quérir une 
coignée, et coupa le poyrier, lequel aussi 
tost que la Dame le veit tomber, elle dist 
en se tournant vers Nicostrate : — « Puis 
» que je voy par terre l’ennemy de mon 
» honnestaté, mon courroux est passé », 
et pardonna bénignement à Nicostrate 














IX — LE POYRIER ENCHANTE 27 

qui Ten prioit bien fort, luy enchargeant 
qu’il ne luy avinst jamais plus de présu¬ 
mer de celle qui Taymoit plus que soy- 
mesme une semblable chose. Ainsi le 
misérable mary trompé et mocqué s’en 
retourna avec sa femme et Pirrus en 
son palais : auquel plusieursfois depuis 
Pirrus et la Dame prindrent ensemble 
plaisir et délectation, avec beaucoup plus 
de commodité qu’ilz n’eurent souz le 
poyrier. Dieu nous doint telle fortune. 

aymoyent une femme qui estait commère de 
Vun d’eux : le compère mourut et revint de~ 
puis en esprit à son compaignon suyvant la 
promesse qu’il îuy avait faite^ et liiy compta 
ce qu’on fait par delà. 


NOUVELLE X 

« 

Par laquelle il reprent couvertement ceux qui n’ont 
point d’égard à la vraye chose, qui doyt garder de 
pécher. 


L ne restoit plus que le Roy 
à compter sa nouvelle, le¬ 
quel, après qu’il veit les Da¬ 
mes rapaisées de la plaincte 
qu’elles faisoyent du poyrier 
coupé qui n’en pouvoit mais, 
commença ainsi : 

Il est chose plus que manifeste ( mes 
Dames) que tout Roy qui est juste, doit 

; observer premier que nul autre, les loix 
que luy mesmes a faictes; et s’il fait au¬ 
trement on le doit juger serf, digne de 
L punition, et non Roy. En laquelle faute 
f et rép.réhension moy, qui suis vostre 
Roy, seray presqués contrainct de tom¬ 
ber: car je donnayhyer laloysur nostre 
forme de deviser, avec intention de ne 
vouloir pour ce jourd’huy user de mon 
. privilège : ains estant subject comme vous 
■ autres à ceste mesme loy, vouloye par- 
1 1er de ce que vous tous avez parlé : mais 

r on n’a pas seulement dict ce que j’avoye 

I ’ imaginé de compter, ains a-lon récité 
s* sur celle matière tant d’autres’belles cho- 

-v 

ses, et si bien dictes, que je ne sçauroye 
inventer (quelle recherche que je face 
en mon entendement) chose venant à 
propos, qui se puisse parangonner à 
celles qu’on a desjà dictes : et par ainsi, 
puis qu’il faut que je pèche en la loy que 
moy-mesmes ay faite, je me soumetz 
comme digne de punition à toute amende 
'A qui me sera commandée. Et retournant 
1?^ h mon privilège accoustumé, je dy que 
g la nouvelle que ma Dame Élise a comp- 
tée du compère et de la commère, et 
B d’autre part la grande sottise des Senois, 
m ont tant de force, mes chères Dames, 


V 


3 . 








3O LE DÉCAMÉRON — VU® JOURNEE 

que (ne parlant plus des bons tours que 
les femmes sages font aux mariz qui sont 
sotz) elles me contraignent à vous comp¬ 
ter une petite nouvelle d’eux: laquelle 
( combien qu’il y ayt beaucoup en elle 
de ce qu’on ne doit point croyre ) si sera- 
elle nëantmoins en partie plaisante à 
ouyr. 


Il y a eu autresfois (mes Dames) deux 
jeunes bourgeois à Siene, l’un nommé 
Tingusse Myny, et l’autre Meucio de 
Ture, qui se tenoient à la porte Salaye, 
lesquelz (à ce qu’il sembloit) s’entreay- 
moient fort, et fréquentoient ordinaire¬ 
ment l’un avecques l’autre ; et allanlz 
( comme les hommes font) aux églises et 
aux prédications, ilz avoient ouy pres- 
cher plusieurs fois de la béatitude et de 
la misère qui estoit donnée en l’autre 
monde, selon les mérites, aux âmes de 
ceux qui mouroient: desquelles choses 
eux désirans sçavoir nouvelles certaines* 

J * 

et ne sçachans trouver meilleur moyen, 
ilz promeirent l’un à l’autre avecques 
grand serment, que le premier d’eux qui 
mourroit, retourneroit (s’il pouvoit) vers 
celuy qui seroit demouré en vie, et luy 
diroit des nouvelles de ce qu’il désiroit. 

S^estans doncques faict ceste promesse, 
et fréquentans continuellement ensemble 
(comme dist est), avint que Tingusse fut 
compère d'un nommé Ambrais Ansel- 
min, qui demouroit en Camporeggi : 
lequel avoit eu un filz de sa femme 
nommée Dame Mitte : et visitant quelque 
fois Tingusse, avec Meucio son compa¬ 
gnon, la commère qui estoit une belle 
et désirable femme, luy, compère, devint 
(nonobstant le compérage) amoureux 
d'elle; comme aussi fit Meucio, à qui elle 
plaisoit grandement, l’oyant fort louer 
par Tingusse : se donnans toutesfois 
garde l’un de Tautre de ceste amytié, 
mais non pour une mesme occasion. Car 
Tingusse ne se gardoit d'en dire rien à 
Meucio, sinon pour la meschanceté qu’il 
cuydoit faire d’aymer sa commère, et en 
eust eu grand honte si quelqu’un l’eust 
sceu; mais Meucio ne le faisoit pour 
cecy, ains pource qu’il- s’estoit desjà 
apperceu que Tingusse l’aymoit, dont 
il pensoit en soy-mesmes : Si je luy 
descouvre cecy, il prendra jalousie de 
moy; et ayant la commodité de parler 
à elle toutes les fois qu’il voudra comme 
compère, il me mettra tant qu’il pourra 
en sa malle grâce : parquoy je ne au- 

ray jamais d’elle chose qui me plaise. 

Or aymantz ainsi ces deux jeunes hom¬ 
mes (comme dist est), avint que Tin- 
gusse, lequel avoit plus de moyen que 
soncompagnon.de pouvoir descouvrir 
son affection à la femme, sceut tant faire 
et tant dire, qu’il eut son plaisir d’elle, 
dont Meucio s’apperceut bien. Et com¬ 
bien qu'il en fust fort lasché, toutesfois 
espérant venir quelquefois à fin de ce' 
qu’il désiroit, il faisoit semblant de ne 
s’en appercevoir point, de peur queTin- 
gusse n’eust matière et occasion de luy 
rompre ou empecher son entreprinse. 
Et aymants ainsi les deux compagnons 
l’un plus heureusement que l’autre, il 
avint que Tingusse, trouvant le retourner 
bonetdoux enla mestairiede sacommère, 
y beseha et laboura tant qu’il en print 
une maladie, laquelle le meit si bas en 
peu de jours qu'il en mourut. Et trois 
jours après qu’il fut trespassé (par ce que 
paraventure il n’avoit peu plus tost) s’en 
vint une nuicten la chambre de Meucio. 
suyvant la promesse qu’il luy avoit faite: 
lequel trouva dormant très-fort, et l’ap- 
pella. Quand Meucio fut esveillé, il dist : 
— « Qui es-tu?» A qui il respondit:—«Je 
» suis Tingusse : lequel, suyvant la pro- 

» messe que je t’ayfaicte,suis retourné vers 
» toy pour te dire des nouvelles de Tau- 
» tre monde ». Meucio s’estonna quand 
il le vit : mais à la fin s'estant réassuré, 
il luy- dist : — « Mon frère mon amy, tu 
» sois le bien venu. » Et après il luy de¬ 
manda s'il estoit perdu. A qui Tingusse 
respondit: —« Perdues sont les choses qui 
» ne se retrouvent : et comment seroye-je 
» en ce lieu si j'estoye perdu? — Hé, » dist 
Meucio, « je ne dy pas ainsi : mais je te 
» demande si tu es parmy les âmes 
» damnées au feu pénible d’enfer. » A 
qui Tingusse respondit : — « Non pas 
» cecy : mais je suis bien, pour les pé- 
» chez que j'ai faictz, en très-grandes 
» peines et fort douloureuses. » Alors 
Meucio luy demanda particulièrement, 
quelles peines l'on donne par delà pour 
chacun péché qu'on commet par deçà. 
Et Tingusse les luy dist toutes. Puis 
Meucio luy demanda s'il vouloit qu'il 
fist quelque chose par deçà pour luy. A 
qui Tingusse respondit que ouy : à sça- 
voir qu'il fist dire pour luy des messes et 
des oraisons, et faire des aumosnes : 
parce que telles choses aydoyent beau¬ 
coup à ceux qui sont par delà. A qui 
Meucio promit de le faire volontiers. 

Et ainsi que Tingusse s’en partoit d’avec 
luy, Meucio se va souvenir de la com¬ 
mère, et ayant un peu levé la teste de 
dessus le chevet, luy dist: — « Il me sou- 
» vient bien encores, Tingussè, de la 
» commère avec qui tu couchois quand 
» tu estois deçà : je te prie, dy-moy 
» quelle peine t’en est donnée par de- 
» là?» A qui Tingusse respondit : — 
« Frère mon amy, incontinent que je 
» fuz arrivé par delà, il y en eut un qui 
» sembloit qu’il sceust tous mes péchez 
» par cueur, lequel me commanda que 
» je m’en allasse en un lieu, auquel je 
» pleuray en très-grandes peines mes 
» fautes, et là jetrouvay plusieurs com- 
» pagnons condamnez à la mesme peine 
J) que j’estoye : et estant ainsi parmy 
1 ) eux et me souvenant de ce que j’ay 
)> autresfois faict avec ma commére, et 
)> attendant par cela trop plus grande 
» peine que celle qui m’avoit esté don- 
» née (combien que je fusse en un grand 
» feu et fort chaut ), je trembloye tou- 
» tesfois tout de peur. Ce congnoissant, 
» un qui estoit auprès de moy me dist; 
» Qu’as-tu plus que les autres qui sont 
» icy, que tu trembles ainsi estant au 
» feu ? O, dy-je, mon amy, j’ai grand 

» peur du jugement que j’attendz pour 
» un grand péché que j'ay faict autres- 
)) fois. Cestuy-là me demanda alors quel 
» péché c'estoit : à qui je dy : Ce péché 
» fut tel, que je couchoye avec une 
» mienne commère : et y ay tant couché 
» que j^y laissay la peau ; et luy alors, se 
n mocquant de cecy, me dist : Va, sot 
» que tu es, n^ayes point de peur : on 
» ne tient point compte par deçà en 
» façon que ce soit, de ce qu'on faict 
» avec les commères : dont je fuz tout 
ü asseuré.» Et cecy dit, s’approchant le 
jour, Tingusse dist à son compagnon 
Meucio; — « A Dieu, je ne puis plus de- 
» mourer avec toy, » et soudainement 
s’en alla. 

Meucio, ayant ouy qu’on ne tenoit 
compte par delà de ce qu’on faict par 
deçà avec les commères, commença à se 
mocquer de sa sottise, pource qu’il en 
avoit espargné plusieurs par le passé : 
parquoy, ayant laissé son ignorance 
en cela, il devint d’oresenavant sage. 
Lesquelles choses si frère Robert eust 
sceues, il ne luy eust point esté be- 
soing d’aller syllogisant, quand il con¬ 
vertit sa bonne commère à faire ses 
plaisirs. 

Zephirus cstoit desjà levé à cause du so¬ 
leil qui s^approchoit du couchant, quand le 
Roy, ayant achevé sa nouvelle, et ne demou- 
rant plus aucun autre à dire, osta la cou¬ 
ronne de dessus sa teste et la mit sur celle 
de ma Dame Laurette, en disant : « Ma Dame, 
je vous couronne, de vostre couronne mes- 
mes, Royae de nostre compagnie. Vous 
commanderez désormais comme Dame et 
maistresse, ce que vous penserez qui sera le 
plaisir et la consolation de tous », puis se 
r’assit. Parquoy ma Dame Laurette, devenue 
Royne, fit appeller le maistre d’hostel : au¬ 
quel elle commanda qu’on mist les tables en 
la plaisante vallée un peu de meilleure heure 
qu’on n’avoit accoustumé, à fin qu’on s’en 
peust retourner tout à l’aise au palais : et 
après luy ordonna toutes les autres choses 
qu’il avoit à faire ce pendant que son gou¬ 
vernement dureroit. De là, se retournant 
vers la compagnie, elle dist : « Dioneo voulut 
hier que nostre devis du jourd’huy fust des 
tromperies que les femmes font aux marys; 
et n’estoit que je ne vueil point qu’on pense 
que je soye de race de petit chien, qui se veut 
incontinent venger, je commanderoyc que 
nous parlissions demain des tromperies que 
les hommes font à leurs femmes : mais lais¬ 
sant à parler de cecy, je vueil que chacun 
pense de compter de ces tromperies que font 
tous les jours, ou la femme à l’homme, ou 
l’homme à la femme, ou un homme à l’au¬ 
tre : et Je pense qu’il n’y aura moins de plai- 

sir à deviser de ce qu’il y a eu en ce que nous 
avons aujourd'huy dit. » Puis, quand elle 
eut ainsi parlé, elle ,se leva et donna congé à 
la compagnie jusquesà l’heure de souper. 

Les Dames et les hommes pareillement se 
levèrent, desquelzaucuns tous deschaus com¬ 
mencèrent à aller par l’eau claire, et les au¬ 
tres s’enalloient à l’esbat,se promcnantzsur 
l’herbe verte, souz ces arbres beaux et 
droictz. Dioneo et Fiammette chantèrent 
grand pièce ensemble d’Arcite et de Palé- 
mon, et prenans ainsi plusieurs et divers 
passetemps, ilz passèrent tout le temps en 
très-grand plaisir jusques à l’heure de sou¬ 
per. Laquelle venue, et s’estans mis à table 
au long du petit lac, ilz soupèrent là à leur 
bel ayse au chant de mille oyseaux, raffres- 
chiz d’un petit vent doux et gracieux, qui ve- 
noit des montaignesd’alentour, et sans mou¬ 
ches. Puis, quand les tables furent levées et 
qu’on eut faict quelque tour par la vallée, 
estant encor’ le soleil haut, ilz reprindrent 
sur la vesprée (comme il pleut à leur Royne) 
leur chemin au petit pas, et en causant et 
devisant de mille choses, tant de celles qu’on 
avoir dites ce jour-là comme d’autres, ilz ar¬ 
rivèrent au beau palais qu’il estoit presque 
nuict : là où, avecques du vin très-froit et 
quelques confitures, ilz chassèrent la petite 
peine du peu de chemin qu’ilz avoient faict : 
et ramenèrent ladancerie en train autour de 
la belle fontaine, en dançant maintenant au 
son de la cornemuse de Tindare. et tantost 

au son d’autres instrumens : mais à la fin 
la Royne commanda à ma Dame Philomène 
qu’elle dist une chanson, laquelle commença 
ainsi : 


Las / dolente ma vie, 

Pourray-je pas quelque fois retourner 
Au lieu dont feu fascheuse départie? 

Je n’en sçay rien : tant m'ard à tous pj'opos 
Le désir que je porte 
De me revoir au lieu où je me vy. 

O mon seul bien, hélas, inon seul repos, 

QiU m'estrains de tell' sorte, 

Las, dy-le moy : car l’entendre d’atitruy 
N’ose et ne sçay de qui. 

Las, mon seigneur, fay-le moy espérer. 
Pour conforter l'ame toute estourdie. 


Dire ne puis quel fut le grand plaisir 
Qui m'a si enflammée, 

Que jour ne miict ne me treuve en seiir lieu : 
Pource que l’ouyr, le voir, et le sentir, 

Sans forme accoustumce, 

Chacun par soy alument nouveau feu. 

Où je cuis peu à pe.u, 

Toy seul me peux {non aiitre) conforter 
El renforcer ma vertu estoiirdie. 

Hélas, dy-moy s’il me doit avenir 
Que jamais je te treuve, 

Où je baisay les yeux qui m'ont faict morte. 
Dy-le moy, dy, mon bien, 7non souvenir, 
Quand viendras à l'espreuve : 

Fay que ton dire un peu me réconforte. 
Soit la demeure courte 
Jusqidau venir, et longue au séjourner^ 
Car tout m"est iin, tant m'a Vamour ravie. 


Et si jamais avieni que te retienne^ 

Si sotte ne seray 

Co7}tme fus lors que te laissaypartir : 

Ains te tiendray bienfort^ quoy qidil avienne, 
Et ta bouche feray 
Me conteiiter eii Vajnoureux désir : 

Rien ne dy du gésir : 

Vien doncques tost^ vien à moy m'embrasser : 
Tel seul penser à chanter me convie. 


Ceste chanson fit penser à toute la com¬ 
pagnie que quelque nouvelle et plaisante 
amytié contraignist ma Dame Philomène à 
parler ainsi, et pource que par le discours 
d’icelle il sembloit bien qu’elle en avoit 
senty plus avant que la veue, elle en fut 
réputée plus heureuse : si y en eut qui luy 
en portèrent envie. 

Après doncques que la chanson fut ache¬ 
vée, la Royne, se souvenant qu’il estoit le 
lendemain vendredy, dist à toutes gracieu¬ 
sement : a Vous sçavez (nobles Dames et 
vous Seigneurs) qu’il est demain le jour 
consacré à la passion de nostre Seigneur 
lequel (si bien il vous en souvient) nous 
célébrâmes dévotement estant Royne ma 
Dame Néiphile, et cessâmes tous plaisans 
devis, et si fîmes le semblable le samcdy 


I 

0 




















40 LE DÉCAMÉRON - VII° JOURNEE 

ensuyvant : parquoy voulant suyvre le bon 
exemple qui m’a esté donné par elle, il me 
semble que ce sera bien faict que nous 
nous abstenions demain, et l’autre jour 
d’après, de plus racompter noz plaisantes 
nouvelles, comme nous fimes ces jours 
passez, réduysans à nostre mémoire ce qui 
fut faict à telles journées pour le salut de 
noz âmes. » Si pleut à toute la compagnie 
le dévot parler de leur Royne : prenant 
congé de laquelle ilz s’en allèrent tous re¬ 
poser, estant desjà passée une bonne partie 
de la nuict. 

En laquelle on devise^ sou^ le gouvernement de 
ma Dame Laurette, des tromperies qui se font 
chacun jour de femme à homme, ou d’homme à 
femme, ou bien d'homme à autre. 




ES ray s du soleil commençoient 
desjà à aparoistre sur la cime 
des plus hautes montaignes, 
tellement qu’on pouvoit clai¬ 
rement congnoistre toute 
chose, quand la Royne et sa 

compagnie se levèrent le Dimenche matin, 
et s'en allèrent promener premièrement 
quelque peu de temps sur la rosée, et après 
cela ouïr la messe sur les sept ou huict 
heures, en une petite église qu’estoit là 
auprès : puis quand ilz furent retournez au 
logis, et eurent disné plaisamment, Üz se 
mirent à chanter et à dancer, et puis après 
chacun qui voulut reposer y alla, luy en 
donnant la Royne congé. Mais quand midy 
fut passé, s'estantz tous assis comme il 
pleut à icelle Dame auprès de la belle Ibn- 
taine, pour continuer leur passetemps acou- 
stumé, ma Dame Néiphilc commença par 
son commandement à dire ainsi : 

fit marché avec la femme de Gasparin de 
coucher avecques elle moyennant une somme 
d*argent, quelle voulut toucher première¬ 
ment : laquelle U emprunta de son mary 
mesrnes, et la bailla depuis à la femme^ 
comme s'il rendait ce que luy avait preste le 
mary. Auquel après son retour de Gennes 
il dist en la présence de ladicte femme, 
comme il luy avoit rendu icelle somme pour 
la bailler à son mary ; ce qu'elle confessa 
estre vray. 

« 

NOUVELLE PREMIÈRE 

Monstrant que les Dames, qui vendent leur cha¬ 
steté, n'en mettent point le prix à profit. 

uis qu’il a pieu à Dieu 
(mes amyables Dames) que 
je donne commencement à 
ceste journée par une 
mienne nouvelle, j’en suis 

très-contente. Et pource qu’il a esté 
beaucoup parlé des tromperies que les 
femmes ont faictes aux hommes, je vous 
en vueil compter une qu'un homme fit 
à une femme, non pas que je le vueille 
blasmer par icelle de ce qu’il fit, ou dire 
que la tromperie ne fust bien employée 
h la femme : ains je vous le conteray 
pour louer l’homme et blasmer la femme, 
et aussi pour monstrer que les hommes 
sçavent aussi bien tromper ceux qui les 
croyent comme ilz sont trompez de 
ceux ou celles qu’ilz croyent. Combien 
qu’à parler plus proprement, on ne 
devra appeller tromperie ce que je vueil 
dire, mais chose bien méritée : par ce 
que la femme doit estre honneste et gar¬ 
der son honneur comme sa propre vie, 
ny ne se doit condescendre à le conta¬ 
miner pour quelque occasion que ce 
soit. Et si toutes fois, pour cause de 
nostre fragilité, cecy ne nous peut tous- 
jours avenir comme il en seroit besoing, 
je suis d’opinion, que celle qui s’a¬ 
bandonne pour argent doit estre 
bruslée: là où celle qui se laisse aller 
quelquefois par amour (congnoissant 
ses forces estre très-grandes) mérite 
d’avoir pardon, déjuge qui ne sera trop 

rigoureux : comme nous monstra na- 
guères Philostrate en comptant ce qui 
avint à ma Dame Philippe de Prato. 

Or devez-vous entendre qu’il y eut à 
Milan un soldat Alemant nommé Gui- 
fart, homme de bien de sa personne et 
fort loyal à ceux qu’il servoit: ce qui 
avient peu souvent des Alemans ; et 
pource qu’il rendoit volontiers ce qu’on 
luy prestoit, il avoit si bon crédit, qu’il 
eust trouvé plusieurs marchans, qui à 
peu de proffit luy eussent preste autant 
d’argent qu’il en eust voulu emprunter. 
Cestuy-cy doncques, demeurant audict 
Milan, mit son amour en une fort belle 
femme, nommée ma Dame Ambroyse, 
femme d’un riche marchant qui se nom- 
moit Gasparin Sagastrace, lequel avoit 
grande congnoissance à luy et l’aymoit 
fort. Et aymant ceste femme fort dis- 
crettement, sans que le mary ne autre 
s’en apperceust, il envoya parler un 
jour à elle, la priant de luy vouloir 
accorder son amytié : et qu’il estoit prest 
de faire tout ce qu’elle luy commande- 
roit. La Dame, après plusieurs parolles, 
conclud qu’elle estoit preste d’accomplir 
ce qu’il plairoit h Gulfart, pourveu que 

deux -choses s'en ensuyvissent. L'une, 
qu'il ne le diroit jamais à personne. Et 
Tautre, d’autant qu’il estoit riche et que 
elle avoit besoing de deux cens escuz 
pour quelque sien affaire, qu’il les lui 
donneroit, et après elle seroit tousjours 
à son commandement. Gulfart, enten¬ 
dant l’avarice de ceste-cy qu’il croyoit 
estre honneste femme, fut si marry de 
sa villennie, qu’il changea quasi l’amour 
fervente qu’il luy portoit en grande 
haync et de'libèra de la tromper; et de 
faict, il luy envoya dire, qu’il feroit très- 
volontiers cela et plus grande chose s’il 
pouvoit pour elle, et a ceste cause, 
qu’elle luy fist sçavoir seulement quand 
il luy plairoit qu’il l’allast voir, et qu’il 
ne faudroit de les luy porter: dont 
jamais personne ne sçauroit rien, sinon 
un sien compagnon, de qui il se fyoit 
grandement, et lequel alloit tousjours en 
sa compagnie, en toutes les choses qu’il 
faisoit. La Dame, mais plustost mes- ' 
chante femme, oyant cecy en fut con¬ 
tente, et luy envoya dire que Gasparin 
son mary s’en devoit bien tost aller pour 
aucuns ses affaires à Gennes: le parte- 
ment duquel elle luy feroit sçavoir et 
l’envoieroit quérir. 

Cependant, voyant Gulfart son heure, 
il s’en alla devers Gasparin et luy dist : 
« Escoutez, Sire, j’auroye besoing,pour 
» quelque mien affaire qui m’est d’im- 
» portance, de deux cens escuz seule- 
)> ment, et voudroye bien qu’il vous 
» pleust les me prester a tel profit que 
» vous avez accoustumé prendre de moy 
» quand vous m’en avez autres fois 
)> preste. » Gasparin respondit qu’il le 
vouloit très-bien, et sur l’heure les lui 
compta. De là à peu de jours Gasparin 
alla à Gennes, comme la femme luy 
avoit dict : au moyen de quoy elle en¬ 
voya dire à Gulfart, qu’il la vinst voir 
et qu’il luy apportast les deux cens 
escuz. Gulfart, ayant pris son compa¬ 
gnon, s’en alla à la maison de la Dame, 
et trouvant qu’elle l’attendoit, la pre¬ 
mière chose qu’il fit, il luy mit au poing 
les deux cens escuz, en la présence de 
son compagnon, et avec ce luy dist : 
« Ma Dame, tenez ces deux cens escuz 
)> que vous baillerez à vostre mary 
» quand il sera de retour. » La Dame 
les prit, et ne s’avisa pas pourquoy 
Gulfart lui disoit ces parolles, ains creut 
qu’il' le fist de peur que son compagnon 
• s’apperceust qu’il les luy baillast pour 

aucun pris faict entre eux* Parquoy elle 
lui dist : — « Je le feray très-volontiers, 
)> mais je vueil voir sdlz y sont tous, » 
et les ayantz versez sur une table, et 
trouvé qu^il y en avoit justement deux 
cens (dont elle fut fort contente en soy- 
mesme) les serra, et revint à Gulfart. Et 
quand elle Peut mené en sa chambre, 
elle le contenta non seulement celle 
nuit de sa personne, mais plusieurs 
autres avant que le mary revinst de 
Gennes. 

Quand Gasparin fut de retour, Gui- 
fart regarda Pheure qu’il seroit avec sa 
femme, et s’en alla vers luy: auquel il 
dist en la présence d’elle: «Sire Gaspa- 
» rin, les deux cens escuz que vous me 
» prestates l’autre jour, ne me servirent 
» point, par ce que je ne peuz faire ce 
« pourquoy je les empruntay : parquoy 
» je les apportay incontinent icy à 
» vostre femme et les luy baillay ; il vous 
» plaira de les rayer de dessus vostre 
» papier* » Le mary, se retournant vers 
sa femme, luy demanda si elle les avoit 
euz. Elle, qui voyoit devant soy le tes- 
moing qui les luy avoit veu bailler, ne le 
sceut nyer : ains dit : — « Certes ouy, je les 
)) ay receuz : mais il ne m’cstoit encores 

» souvenu de le vous dire. » Lors Gas- 
parin dist : — « Gulfart, j’eneuis content, 
» Allez-vous en, et vous reposez sur 
M moy que je les etfaceray de mon 
)> papier. » Par ainsi partant Gulfart 
content, et demourant la Dame moc- 
quéc, il rendit au mary le déshonneste 
prix de la meschanceté de sa femme, et 
comme sage amant jouyt de s’amye 
avare, sans qu’il luy coustast rien. 

coucha avecq' Bellecouleur : à laquelle il 
laissa son manteau en gage, et emprunta 
d'elle un mortier, qu'il luy renvoya après, 
et fit demander son manteau qu'il luy avait 
laissé pour souvenance : la bonne Dame, en 
grumelant et l'injuriant, fut contraincte par 
son mary de le rendre. 

NOUVELLE II 

De ne tenir promesse à femme qui se vend : et de 
se garder des Prestres, qui voudra. 


ES hommes et les Dames 
louoyent esgallement ce que 
Gulfart avoit faict à l’ava- 
ricieuse Dame Milannoyse, 
quand la Royne, s’estant re¬ 
tournée vers Pamphile, luy 
enchargea en souzriant qu’il se mist à dire 
sa nouvelle. Parquoy il commença ainsi : 

C’est à moy (mes belles Dames) à vous 

compter une petite nouvelle contre ceux 
qui nous offencent continuellement, sans 
qu’ilz puissent estre offencez de nous, 
au moins en la mesme sorte qu’ilz nous 
offencent. C’est à-sçavoir contre les 
Prestres, lesquelz ont levé l’estandart et 
publié la croisade sur noz femmes, et 
leur est avis qu’ilz ont gaigné ne plus ne 
moins le pardon de peine et de coulpe, 
quand ilz en peuvent mettre une sous 
eux, comme s’ilz avoient amené le Soul- 
dan pris et lyé d’Alexandrie en Avignon. 
Ce que nous autres, pauvres malheu¬ 
reux laiz, ne leur pouvons faire : jaçoit 
ce que nous faisons bien nostre devoir 
de nous en venger sur leurs mères, 
sœurs, amyes, et filles, d’aussi bon 
cueur comme ilz le font à noz femmes. 
Et par ainsi je délibère de vous racomp- 
ter un amourachement de village plus 
pour rire, pour la conclusion que vous 
orrez, que pour le vous faire long en 
parolles: duquel encores pourrez-vous 
recueillir ce fruict, que vous congnois- 
trez qu’il ne faut pas tousjours croire ce 
que disent les Prestres. 

Je vous dy doncques qu’à Varlongue, 
qui est {comme chacune de vous scait ou 

peut avoir ouy dire) fort près d^icy, y 
eut un maistre Prestre, dispost, et gail¬ 
lard de sa personne, pour le service des 
femmes : lequel, encores qu^il ne sçeust 
guères trop bien lire, toutesfois avec 
plusieurs bonnes et sainctcs parollettes 
il récréoit au pied d’un orme ses parois¬ 
siens; et si, avec cela il visitoit leurs 
femmes, quand ilz alloient en quelque 
lieu hors de leurs maisons, mieux que 
Prestre que jamais au paravant y eust 
esté, en leur portant jusques à la maison 
du gasteau, et de l’eau béneiste, et quel¬ 
que moucheron de chandelle, leur don¬ 
nant sa bénédiction. Or avint qu’entre 
ses autres paroissiennes qui premier luy 
avoient pieu, il y en eut une sur toutes 
les autres qui luy pleut grandement, 
nommée Bellecouleur, femme d’un la¬ 
boureur qui s’appeloit Bientevienne del 
Mazzo: laquelle, à dire le vray, cstoit 
une plaisante et fresche villageoise, bru- 
nette et bien marquée, et duicte à 
sçavoir mieux broyer le mortier que 
nulle autre ; et outre c’estoit celle qui 
sçavoit mieux sonner des cimbales, et 
chanter Ueau court à la bourrache^ et 
mener le bransle quand il en est besoing 
avec un beau et gentil petit mouchoir à 

la main qüe voysine qu’elle eust. Au 
moyen dequoy Monsieur le Prestre s’en¬ 
amoura si fort que il en perdoît l’enten¬ 
dement : et s’en alloit tout au long du 
jour dandinant pas à pas pour la pou¬ 
voir voir» et quand il sçavoit, le Dimen- 
che au matin, qu’elle estoit à l’église, il 
disoit un Kyrie et un Sanctus, en s’ef¬ 
forçant pour monstrer qu’il estoit un 
grand Maistre de chant, de sorte qu’on 
eust jugé que c’estoit un asne qui 
brayoit, là où quand il ne l’y voyoit 
point, il s’en passoit fort légèrement. 
Toutesfois il le sçavoit faire de sorte, 
que Bientevienne le mary ne s’en apper- 
cevoit point, ne pareillement voysin qu’il 
eust. Et pour avoir plus l’accointance de 
Bellecouleur, il luy faisoit des présens 
d’heure à heure et luy envoyoit quel¬ 
quefois un bouquet d’aux frais, dont il 
avoit des plus beaux de la contrée en un 
sien jardin qu’il labouroit luy-mesmes; 
et quelquesfois un coffin plein de poix 
nouveaux, et aucunesfois un bouquet 
d’oignonnetz ou d’eschallotes : et quand 
il pouvoit choysir l’heure, la guettoit un 
peu du coing de l’œil comme un chien 
qui veut mordre l'autre: et elle (ainsi 
sauvage qu’elle estoit ) faisant semblant 

de ne s"cn appercevoir et de l’avoir à 
desdain, passoit plus outre : au moyen 
dequoy Monsieur le Prestre n’en pou¬ 
voir venir à bout. 

Or avint un jour que s’en allant le 
Prestre sur le poinct de midy ores 
çà, maintenant là par la rue, il rencon¬ 
tra Bientevienne sur un asne chargé de 
bcsongnes devant luy, et l'ayant arrai¬ 
sonné luy demanda où il alloit. A qui 
Bientevienne respondit : — « Moigne,en 
» bonne vérité, Monsieur, je m’en vay 
» jusques à la ville , pour quelque 
» mienne besongne, et porte ces choses- 
» cy à Sire Bonacorcy de Ginestret, à 
» fin qu’il m’ayde de je ne sçay quoy 
» qu’il m’a faict demander par un ajour- 
» nement du parentoire à comparoir par 
» son pcriculeur, le Juge de l’cdificé. » 
Le Prestre,bien joyeux,luy dist : —«Tu 
» fais bien, mon filz, or va avec la 
)) mienne bénédiction, et retourne bien 
» tost; et s’il t’avenoit de voir Lapucio, 
» ou Naldino, n’oublie pas de leur dire 
» qu’ilz m’apportent ces attaches pour 
» mes fléaux. » Bientevienne dist que 
cela scroit faict, et s’en venant vers 
Florence, le Prestre alla penser qu’il 
estoit heure d’aller vers Bellccouleur, et 

d’esprouver son aventure, Parquoy s’e¬ 
stant mis le chemin entre les jambes, il 
n’arrcsta point qu’il ne fust en la mai¬ 
son de elle. Et quand il fut entré dedans, 
il dist : — « Dieu envoyé céans tout bien, 
J) qui est de là? » Bellecouleur, qui 
cstoit allée en haut, quand elle l’ouyt, 
dist : — « Monsieur, vous soyez le bien 
)> venu, où allez-vous ainsi trainant 
)> vostre queue par ce grand chaut ? » 
Le Prestre respondit : ■ — « Si Dieu me 
» vueille ayder, que je m'en venoy de- 
» mourer un peu icy avecq’ toy, par ce 
» que j’ay trouvé ton homme qui s^en 

» alloit à la ville.» Et Bellecouleur, 

» 

estant descendue en bas, se mit à seoir 
et commença à nettoyer de la semence 
de choux que son mary avoit peu au¬ 
paravant arrachez. 

Le Prestre luy commença à dire : — 
« Bellecouleur, me dois-tu tousjours faire 
» mourir en ceste manière? » Bellecou- 
Icur commença à rire et à dire : — (t Ho, 
que vous fais-je? » Le Prestre dist: — 
Tu ne me fais rien : mais tu ne me 
» laisses faire à toy ce que je voudroye 
bien, et que Dieu a commandé.—Allez, 
allez », dist Bellecouleur, « ho, ho, les 
Prestres font-ilz telles choses? » Le 

Prestre respondit : — « Ouy, nous le fai- 
)> sons mieux que les autres hommes. Et 
» pourquoy non? et si je te dy bien plus, 
» que nous faisons tousjours meilleure 
» besongne ; et sçais-tu pourquoy ? pource 
» que nous moulions à esclusées : mais 
» en vérité, bon pour toy si tu ne sonnes 
)) mot, et que tu me laisses faire. » Belle- 
couleur luy dist : — « Ho, quel bon pour 
)) moy pourroit estre cecy, estans tous 
» vous autres plus chiches que le dian- 
» tre ? » Alors le Prestre dist : — « Je ne 
» sçay comment tu dis cela, demande 
» seulement. Veux-tu une paire de sou- 
» liers? ou un ruban? ou si tu veux un 
» beau demy ceint? ou ce que tu vou- 
» dras? » Bellecouleur dist : — « Vraye- 
» ment, nous en sommes bien, j'ay de 
» tout ce que vous dictes : mais si vous 
)> m'aymez tant, que ne me faictes-vous 
» un service? et je feray après ce que 
» vous voudrez, » A quoy le Prestre 
respondist ; — « Dy ce que tu veux, et je 
» le feray volontiers. » Bellecouleur dist 
à l’heure : — « Il me faut aller samedy 
>) à Florence pour rendre de la layne 
)) que j’ay filée, et pour faire r’acoustrer 
» mon rouet, et si vous me prestcz trente 
» douzains, que je sçay que vous avez, 

» je retireray de Tusurier ma gonnelle 
» de pers et mon devanteau des festes 
» que j’apportay quand je me mariay ; 
- » car vous voyez que je ne puis aller à 

» Téglise ne en aucun bon lieu, par ce 
» que je ne l^ay, et je feray tous jours 
B après ce que vous voudrez. » Le Pros¬ 
tré respondit : — « Si Dieu me doint 
» bonne année, je ne les porte sur moy : 
» mais croy-moy qu^avant qu^il soit sa- 
1) medy, je feray que tu les auras trés- 
» volontiers. — Voyre », dist Bellecou- 
leur, a vous estes tous grans prometteurs, 
» et après vous n'en tenez rien.Cuydcz- 
{ » vous faire à moy comme listes à Bil- 

» luzza, qui s’en alla avec un beau pas 
»’rien tout neuf? à la foy de Dieu non 
» ferez, elle en est devenue pour cecy 
» femme du monde. Si vous ne les avez, 
» allez les quérir si- vous voulez. — Hé, » 
dist le Prestre, « ne me fais point aller 
» à ceste heure au logis, que tu vois que 
» j’ay ainsi droicte l’aventure à ceste 
» heure qu’il n’y a personne céans : et 
» paraventure quand je retourneroye, il 
. » y auroit qui que ce soit qui m’empes- 

» cheroit : et je ne sçay quand il me 
» viendra une autrefois si bien à poinct, 
» comme maintenant. » Et elle dist : — 

» 

« Sans point de faute, si vous voulez 
» aller, si allez, ou sinon passez-vous 
» en. ») 

Le Prestre, voyant qu’elle n’estoit dé¬ 
libérée de faire chose qui luy pleust, sinon 
à salvum me faCj et il le vouloit faire 
sine cîistodia, dist : — « Or bien, tu ne 
» me crois point que je te les apporte : 
» mais a fin que tu me croyes, je te lais- 
» seray en gage ce mien manteau de 
» pers. » Bellecouleur leva le visage, et 
dist : — « Voyre ce manteau ? Ho, et que 
» vaut-il? » Le Prestre dist : — « Com- 
» ment, que vaut-il? Je vueil que tu 
» saches qu’il est d’un fin duaiz de Flan- 
» dres, voire de trois aiz, encor y en a-il 
» en nostre paroisse qui le tiennent de 
» quatre aiz : et n’y a pas encores quinze 
» jours qu’il me cousta de Otto, frippier, 
)j quarante-deux bons solz, et si me dist 
)> Buillet, qui (comme tu sçais) se con- 
» gnoist si bien en ces draps bleuz, que 
» je y avoye gaigné cinq bons solz. — 
» Est-il possible? » dist Bellecouleur. 
« En endea je ne l’eusse jamais pensé : 
» mais baillez-le moy doncques pre- 
» mièrement. » Monsieur le Prestre, qui 
avoit l’arbaleste bandée, s’estant des- 
pouillé le manteau, le luy bailla, et elle 

I après l’avoir serré luy dist : — « Allons- 

I » nous en icy en la grange où jamais 

I » personne ne vient », et ainsi le firent. 

I Et là le Prestrc luy donnant les plus 

I doux baisers du monde, et la faisant sa 

I parente de bien près, se rigola grand’ 

pièce avqc elle. 

Puis après, estant party en gonnelle 
(comme s’il venoit de servir à unes 
nopces), s’en retourna à l’église; et là 
considérant que tous les moucherons des 
chandelles qu’on luy offroit en toute 
l’année, ne valoient pas la moytié de 
trente solz, il luy fut bien avis qu’il avoit 
mal fait, et se repentit d’avoir laissé son 
manteau : commençant lors à penser 
par quel moyen il le pourroit recouvrer, 
sans qu’il luy coustast rien. Et pource 
qu’il estoit assez malicieux, se va très- 
bien aviser d’une malice pour le retirer 
ainsi qu’il avint : car d’autant que le jour 
ensuyvant il estoit feste, il envoya le 
garçon d’un sien voysin en la maison de 
ceste Bellecouleur : et l’envoya prier qu’il 
luy pleust luy prester son mortier de 
pierre, pource qu’il avoit ce jour-là à 
disner avecques luy deux siens voisins, 
et qu’il vouloit faire de la saulcc. Belle- 
couleur le luy envoya. Et quand l’heure 

de disner fut venue, le Prestre espia que 
Bientevienne et Bellecouleur fussent à 
table, et ayant appelle son maistre clerc, 
luy dist : — « Pren ce mortier, et le rap- 
') porte h Bellecouleur, et dy-luy : Le 
» Cure dit que grand mercy, et que vous 
» luy renvoyez le manteau que le garçon 
» vous laissa pour souvenance. » Le 
maistre clerc s'en alla h la maison de 
Bellecouleur avec ce mortier, et la trouva 
à table avec son mary qui disnoyent; et 
là ayant mis le mortier à terre, feit l’am¬ 
bassade du Prestre. Bellecouleur, voyant 
qu’on luy demandoit le manteau, voulut 
respondre : mais le mary, avecques un 
mauvais visage , dist : — « Comment, 
» prens-tu gage de nostre Curé? Je fay 
)j bon veu à Dieu qu’il me prent envie 
» de te donner un grand horion ; tire, 
» rendz-le luy tout à ceste heure, que la 
» teigne te puisse venir : et garde-toy 
» bien que de chose qu’il vueille jamais, 
» voire s’il vouloir nostre asne, qu’on ne 
» luy die de non. » Bellecouleur en gru- 
melant se leva, et estant allée h son cof¬ 
fre, qui estoit au pied du lict, en avei- 
gnant le manteau, et le baillant au clerc 
dist : — « Tu diras ainsi au Prestre, de 
» ma part : Bellecouleur dit, qu’elle fait 

» vcu à Dieu que vous ne pilerez jamais 
» plus saulce en son mortier, si bel hon- 
» neur vous luy en faites a ceste heure. » 
Le clerc s’en alla avecques le manteau, 
et lit l’ambassade au Prostré. A qui le 
Prestre dist en riant : — « Tu luy diras, 
» quand tu la verras, que si elle ne me 
» preste le mortier, je ne luy presteray 
» le pillon : et l’un vaudra Tautre. » Le 
mary pensa que sa femme dist ces pa- 
rolles, pource qu’il Tavoit tancée, et ne 
s’en soucia autrement. Mais Bellecouleur 
fut fort courroussée contre le Prestre et 
ne voulut parler à luy, jusques vers le 
temps de vendanges. 'Puis après, l’ayant 
. menasse le Prestre de la faire aller en la 
gueulle du grand Lucifer, de paour 
qu’elle en eut, et avec des chastaignes et 
du moust, elle se raccointa avec luy; et 
depuis feirent plusieursfois grande chère 
ensemble, et au lieu des trente solz qu’il 
luy avoit promis, il luy fit renforcer son 
cimbal, et y mettre une petite sonnette, 
et elle fut contente. 

Brun et Bulfamaque allèrent par la plaine 
de Mugnon, cherchans la pierre précieuse 
que Ion nomme ElioU'opie, et croyant Ca- 
landrin ravoir trouvée, il s'en î’etourna à sa 
maison chargé de pierres; sa femme le vou¬ 
lut tancer et luy tout courroucé la bâtit : 
puis s'en alla fah'e tout le compte à ses 
compagnons, qui le sçavoient mieux que luy. 

NOUVELLE III 

Reprenant la sottise de ceux, qui ajoustent 

toy à toutes choses. 


iNiE la nouvelle de Pamphile, 
de laquelle les Dames avoient 
tant ris, qu’elles rient encores, 
la Royne enchargea à ma 
Dame Élise, qu'elle suivist de 
dire la sienne. Laquelle, riant 
encores, commença ainsi : 

Je ne sçay (mes Dames) si je vous 

pourray autant faire rire avec une mienne 
petite nouvelle non moins vraye que 
plaisante, comme a fait Pamphile avec 
la sienne : toutesfoys je m’en parfor- 
ceray. 

En nostre cité (laquelle a tousjours esté 
pleine de diverses manières de gens) il y 
eut n’aguères un peintre nommé Calan- 
drin, homme simple et le plus nouveau 
qu’on sçauroit voir : lequel fréquentoit 
le plus du temps avec deux autres pein¬ 
tres, appeliez l’un Brun, et l’autre Bul- 
famaque, hommes fort récréatifz, mais au 
demourant sages et avisez, lesquelz han- 
toient ledict Calandrin, par ce qu’ilz 
prenoient souventesfois plaisir de sa sim¬ 
plicité et de ses façons de faire. Il y avoit 
semblablement lors à Florence un jeune 
homme le plus plaisant, le plus cault, et 
le plus avenant en tout ce qu’il vouloit 
faire qu’on veit oneques, nommé Macé 
del Saggio, lequel ayant entendu quel¬ 
que chose de la simplicité de Calandrin, 
délibéra d’en avoir son passetemps en 
luy faisant quelque mocquerie : ou pour 
luy faire accroire aucune chose de nou¬ 
veau. Et l’ayant de fortune rencontré un 
jour en l’église sainct Jean, et le voyant 

qu’il s’amusoit à regarder les peintures, 
et la taille du tabernacle qui est sur l’au¬ 
tel de ladicte église qu’on y avoit mis 
peu de temps auparavant, il pensa avoir 
trouve le lieu tout propre, pour venir à 
chef de son entreprise. Et ayant déclaré 
à un sien compagnon ce qu’il avoit déli¬ 
béré de faire, ilz s’en vindrent ensemble- 
ment là où Calandrin estoit tout seul; et 
faisans semblant de ne le voir point, 
commencèrent à deviser entre eux deux 
de la vertu de plusieurs pierres, des¬ 
quelles Macé parloit aussi proprement 
comme s’il eust esté un fort grand lapi¬ 
daire, ausquelz propos Calandrin presta 
l’oreille. Et un peu après s’estant levé 
debout, voyant que ce n’estoit conseil, 
s’assembla avec eux. Ce qui pleut gran¬ 
dement à Macé, lequel poursuyvant son 
propos fut enquis de Calandrin, en quel 
lieu se pouvoient trouver ces pierres si 
précieuses, et pleines de si grande vertu. 
Macé respondit, que la plus grand’ part 
se trouvoit en Berlinsone, ville de Basque, 
en une contrée qui se nommoit Bengodi : 
en laquelle on lyoit les vignes de sau- 
sisses : et y avoit Ion une oye pour de 
l’argent, et i’oyson parmy le marché. Et 
y estoit une montaigne toute de fromage 

Parraesin gratté, sur laquelle demou- 
roient des gens qui ne faisoyent autre 
chose que faire crousetz et ravyolles, 
qu'on cuysoit en bouillon de chappon : 
et puis on les jettoit de là en bas, et qui 
plus en prenoit, plus en avoit : et là au¬ 
près couroit un petit ruisseau de Mal- 
voysie,la meilleure qui se vendist jamais, 
sans qu'il y eust dedans une seule goutte 
d'eau. — « Ho, » dist Calandrin, « c’est 
w un bon païs : mais dy-moy, que fait-on 
» de ces chappons que ceux-là cuysent ? » 
Respondit Macé ; — « Les Basques les 
» mangent tous. » Lors Calandrin dist : 
— « Y as-tu jamais esté? » A qui Macé 
respondit : — « Diz-tu? Si je y fuz jamais? 
» Quy, je y ay esté autant une fois comme 
» mille. )) Calandrin demanda alors : — 
« Combien y a-il de lieues d'icy? » A 
qui Macé respondit ; — « Il y en a plus 
» de millante. » Calandrin dist : — « Il 
» doit doncques estre plus loing que la 
)) Brusse? — Tu dys vray, » respondit 
Macé. Calandrin, voyant que Macé disoit 
CCS parolles avec un visage arresté, et 
sans rire, il y ajousta telle foy qu'on peut 
ajouster à la vérité plus manifeste qu’on 
sçauroit dire ; et les tenant ainsi pour 
toutes vraycs, il luy dist : — « Il y a trop 

w loing pour moy : mais s’il estoit plus 
» près, je te vueil bien dire que je iroye 
» une fois avecques toy : quand ce ne 
» scroit que pour voir faire la culbute à 
» ces crousetz, et en prendre une escuel- 
» léc. Mais dy-moy (que Dieu te face 
» joyeux), en ce païs que tu dis, ne se 
» trouve-il pas de ces pierres qui ont 
» tant de vertu ?» A qui Macé respondit : 
— « Guy : et si en trouve-on de deux 
n sortes de très-grande vertu. Les unes 
» sont des pierres de mouillère de Scrti- 
» gnanc et de Montisce : par la vertu 
» desquelles, quand on en a fait des 
» meulles de moulin, on en fait la farine: 
» au moyen dequoy on dit en ce paVs-ià 
»> que de Dieu viennent les grâces, et de 
» Montisce les meulles de moulin : mais 
» il y a de ces pierres de mouillère en si 
» grande quantité, qu’elles sont aussi peu 
» prisées entre nous, comme sont entre 
» eux les csmeraudes : desquelles il y a 
» là de plus grandes montaignes que 
» n’est le Mont-Morel, qui reluysent à 
» minuyt : et dois sçavoir que qui feroit 
» enchâsser les meulles de moulin en 
}) anneaux, premier que de les percer, 
» et qu’on les portast au Souldan, on en 
» aurait ce qu’on voudroit. L’autre est 

» une pierre précieuse, que nous autres 
» lapidaires appelions Eliotropie, qui est 
» de très-grande vertu : par ce que qui- 
» conques la porte sur soy, jamais ce 
» pendant qu’il la tient, on ne le voit en 
» place du monde, s’il n’y est. » Alors 
Calandrin dist : — « Ces pierres sont de 
» grande vertu : mais où est-ce qu’on 
» trouve ceste Eliotropie ?» A qui Macé 
respondit, qu’on en souloit trouver en la 
plaine de Mugnon. Calandrin demanda 
de quelle grosseur est ceste pierre, et 
quelle couleur a-elle ? — « Elle est » 
(respondit Macé) « de plusieurs grosseurs, 
» l’une plus, et l’autre moins : mais toutes 
» sont presque de couleur noire. » 
Calandrin, ayant bien retenu en soy- 
mesmes toutes ces choses, faisant sem¬ 
blant d’avoir autre affaire, se partit d’a¬ 
vec Macé, et délibéra en soy-mesmes de 
chercher s’il pourroit trouver ceste pierre: 
toutesfois il proposa de n’en faire rien, 
sans le faire sçavoir à Brun, et à Bulfa- 
maque, qu’il aymoit grandement.- Si se 
mit à les chercher à fin que sans plus y 
songer, ilz fussent les premiers à trouver 
ceste pierre, tellement qu’il consomma 
toute celle matinée à chercher ceux-cy. 
A la fin, estant desjà mydi passe', se 

souvenant qu’ils besongnoient au mo¬ 
nastère des Dames de Fayence, il laissa 
{ encor qu’il fist fort grant chault) tout 
autre sien affaire, et quasi en courant les 
y alla trouver, et les ayant appeliez, leur 
dist ainsi : «Mes amis, si vous me vou- 
') lez croire, nous serons les plus riches 
») hommes de Florence: par ce que j'ai 
') sceu d'un homme digne d’estre creu 
» qu’en la plaine de Mugnon se trouve 
M une pierre, que qui la porte sur soy ne 
» peut estre apperceu de personne : par 
» ainsi je seroye d’avis que sans plus y 
» songer nous l’allissions chercher avant 
0 que nulle autre personne y allast. Soyez 
» asseurez que nous la trouverons : car 
)> je la congnoy, et quand nous l’aurons 
» trouvée, que diable avons-nous affaire 
M autre chose sinon la mettre en nostre 
» pochette, et nous en aller aux bancs 
» de ces banquiers qui sont tousjours 
» (comme vous sçavez) chargez de gros, 
» et de ducatz, et en prendre autant qu’il 
» nous plaira? Personne ne nous verra, 
» et ainsi nous deviendrons incontinent 
» riches, sans avoir la peine de barboil- 
» 1er les murailles tout au long du jour, 
V comme fait le lymasson. » Brun et Bul- 
famaque, oyans cestuy-cy, commencé- 

rent entre eux à rire, et regardans Tun 
Tautre, firent semblant de s^esmerveiller 
grandement et louèrent le conseil de 
Calandrin. Mais Bulfamaque demanda 
comment ceste pierre avoit nom. Or est- 
il que Calandrin (qui avoit gros entende¬ 
ment) avoit desjh oublié son nom : si re- 
spondit : — « Que avons-nous affaire du 
« nom, puis que nous sçavons sa vertu ? 
» Je seroye d’opinion que sans plus 
» attendre nous deussions l’aller cher- 
» cher. — Or bien, » (dist Brun ) « com- 
» ment est-elle faite?» Calandrin dist : 
— «Il en est de toutes sortes, mais toutes 
» sont quasi noires : parquoy il me sem- 
» ble que nous avons à amasser toutes 
» celles que nous verrons estre noires 
» tant que nous ayons trouvé celle-là, 
» et par ainsi ne perdons plus temps. » 
A qui Brun dist : — « Attens » et s’estant 
tourné vers Bulfamaque, il luy dist:—« Il 
» m’estavis que Calandrin dist très-bien : 
» mais il ne me semble pas que ceste 
» heure soit propre pour cela. Parce que 
» le soleil est hault,et frappe dedans ceste 
» plaine de Mugnon, de sorte qu’il a 
» seiché toutes les pierres : parquoy telles 
» semblent à ceste heure blanches, qui 
» au, matin avant que le soleil ait donné 

» dessus, ressemblent noires; et avec ce 
» il y a plusieurs gens aujourd'huy, qui 
» est jour ouvrier, qui sont par ladicte 
» plaine, lesquelz, quand ilz nous ver- 
» roient, pourroient deviner ce que nous 
1) y irions faire, et paraventure le fe- 
» roient comme nous, et pourroit ave- 
» nir qu’elle leur tomberoit entre les 
» mains, et si ainsi estoit, nous aurions 
» perdu le trot pour l’amble. Parquoy 
» je suis d’opinion, si vous le trouvez 
» bon, que cecy soit une entreprinse 
)> pour estre exécutée à un matin, qu’on 
» congnoistra mieux les noires d’avec 
» les blanches, et que ce soit un jour de 
» feste, qu’il n’y aura personne qui nous 
» voye. » 

Bulfamaque loua le conseil de Brun, 
et Calandrin s’y accorda, et conclurent 
que le dimanche ensuyvant tous trois 
s’en iroient bien matin chercher ceste 
pierre ; mais Calandrin les pria sur tout 
qu’ilz ne le dissent à personne du monde: 
car on le luy avoit dit en grand secret ; 
et ayant parlé de cecy, il leur va comp¬ 
ter ce qu’il avoit ouy dire de ce païs de 
Bengodi, affermant avec grans sermens, 
qu’il estoit tout fin vray. Quand Calan¬ 
drin fut party d’avec eux, ilz conclurent 

ensemble ce qu’ilz vouloient faire sur 
ceste matière, et luy attendit le dimanche 
matin avec grande affection ; et quand il 
fut venu, il se leva à la pointe du jour, 
et ayant appellé ses compagnons, sortiz 
qu’ilz furent par la porte de sainct Gai 
et descenduz en la plaine de Mugnon, 
ilz commencèrent à chercher çà et là 
ceste pierre. Calandrin alloit devant 
comme celuy qui plus de'siroit la trouver, 
et saultant ores icy, et tantost là, il se 
jettoit par tout où il voyoit des pierres 
qui fussent noires, et icelles amassant 
les mettoit en son sein. Ses compagnons 
alloient après, qui en amassoient main¬ 
tenant une, et tantost une autre ; mais 
Calandrin n’eùst guères fait de chemin 
qu’il en eut emply tout son sein, par- 
quoy il print les deux quartiers de de¬ 
vant de son saye, qui estoit fait à plain 
fondj et ayant bien attaché les deux 
boutz d’iceux à sa ceîncture, il n’arresta 
guères après qu’il ne les eust empliz;- et 
après cela, il print semblablement son 
manteau, qu’il emplit pareillement de 
pierres. 

Parquoy voyans Bulfamaque et Brun 
que Calandrin estoit bien chargé, et que 
l’heure du disner s’approchoit. Brun 

demanda (suyvant la délibération qu’ilz 
avoient faite) à Bulfamaque : «Où est 
)) Calandrin? » Bulfamaque, qui le voyoit 
auprès de soy, se tournant à Tenviron 
et regardant çà et là, rcspondit : — «Je ne 
>) sçay : mais si cstoit-il naguères icy 
» devant nous. — Que appelles-tu na- 
i> guères ?» (dist Brun) « je pense estre 
» certain qu’il est maintenant au logis à 
» disner, et qu'il nous a laissez icy en 
» ceste belle rcsveric, d’aller cherchant 
I) les pierres noires par ceste plaine de 
>} Mugnon. — Mon Dieu! qu’il a bien 
» fait )) (dist lors Bulfamaque) « de s’estre 
» ainsi moqué de nous, et nous avoir 
» laissez icy, puis que nous avons esté 
» si sotz de le croire; je te prie, dy-moy 
» qui seroit celuy qui eust esté si fol de 
» croire qu’en la plaine de Mugnon on 
» eust deu trouver une pierre de si 
I) grande vertu ? autre que nous le croy- 
)) roit-il jamais?» Calandrin, oyant ces 
parolles, s’en alla incontinent penser 
que ceste pierre luy estoit venue entre ses 
mains, et que par la vertu d’icelle ceux- 
là qui estoient près de luy ne le pou- 
voient appercevoir. Estant doneques plus 
que joyeux d’une telle aventure, déli¬ 
béra sans leur sonner mot de s’en retour- 

ner au logis, et leur ayant tourné les 
talions, commença à s’en venir. Ce que 
voyant Bulfamaque, il dit à Brun : — « Et 
» nous, que ferons-nous ? Que ne nous en 
» allons-nous ?» A qui Brun respondit : 
—' « Allons-nous-en ; mais je fay bon veu 
» à Dieu que Galandrin ne m’en baillera 
» plus de telles, et si j’estoye près de luy 
» comme j’ay esté toute ceste matinée, je 
» luy donneroye tel coup de ce caillou 
» par les talions qu’il se souviendroit 
» paraventure un moys de ceste trom- 
» perie. » 

Ce fut tout un à Calandrin de leur 
ouïr dire les parolles. qu’ilz disoient, et 
de les voir venir après soy, et de sentir 
qu’ilz luy donnoient d’un caillou aux 
talions : toutesfois, sentant le mal qu’on 
luy avoit fait, il haussa le pied et com¬ 
mença à souffler ; ce néantmoins il se 
teut et gaigna chemin. Bulfamaque, 
ayant pris en sa main un des caillouz 
qu’il avoit pareillement amassé, dist à 
Brun:— «Voy-tu ce caillou?» Et en 
le jettant au travers des reins de Calan¬ 
drin, dist : —« Pleust à Dieu que Calan- 
» drin en eust maintenant ce coupparmy 
» les reins, » et luy en donna un grand 
coup, et en peu de temps le menèrent 

lapidant en ceste façon par ceste plaine 
deMugnon jusquesàla porte sainctGal; 
et là ilz jettèrent à terre les pierres qu’ilz 
avoient amassées et demeurèrent quel¬ 
que peu avec les gardes de la porte, les- 
quelz, informez du cas, faisans semblant 
de ne voir point Calandrin, le laissèrent 
aller avec les plus grandes rizées du 
monde. Et Calandrin, sans s'arres- 
ter, s’en alla à sa maison qui estoit 
prochaine du coing des moulins, et 
tellement fut la fortune favorable à la 
moquerie, que ce pendant que Calan¬ 
drin vint au long de la rivière, et puis 
par la ville, personne ne luy dist jamais 
mot : aussi n’en rencontra-il guères, par 
ce que un chacun quasi dinoit. 

Calandrin s’en entra en cest équipage 
ainsi chargé en sa maison, et par malle 
fortune sa femme, qui se nommoit Tesse, 
bien honneste femme, se trouva au haut 
de la montée, laquelle, un peu courroucée 
de sa longue demeure, le voyant venir 
commença en grumelant à dire : « Je croy 
» que le diable ne te fera jamais venir, 
» tout le monde a tousjours disné quand 
» tu viens pour disner. » Ce que oyant 
Calandrin, et voyant qu’il n’estoit point 
invisible,plein de courroux et de marris- 

son, commença à dire: — « Ho, meschante 
» femme, estois-tu là? tu m^as destruit,' 
' » mais par la foy de mon corps, je t’en 

» payeray bien. » Et lors il monta en 
une sienne petite salette, où quand il 
eut deschargé toutes les pierres qu^il 
avoit apportées, courant en furie vers sa 
femme, et l’ayant prise par les cheveux, 
il la jetta à ses piedz, et là luy donna 
tant de coups de pied et de poing, 
comme il peut mener bras et jambes, 
sans luy laisser poil en teste, ne os sur 
, le doz qui ne fust froissé, ne servant de 
1 rien à la pauvre femme de luy requérir 
i j pardon. 

' Bulfamaque et Brun, après qu’ilz eu¬ 

rent ryz quelque espace de temps, avec 
; ceux qui gardoient la porte, commen- 

: cèrent à suyvre Calandrin de loing, et à 

. beau petit pas ; et quand ilz furent arri- 

: I vez à Thuys de son logis, ilz ouïrent les 

I I coups qu’il donnoit à sa femme, et fai- 

’ I santz semblant de arriver tout à l’heure, 

I rappelèrent.Calandrin,estanttout en eau 

I de sueur enflambé, et las de force de 

i I battre, vint à la fenestre, et les pria de 

; I vouloir monter là-hault vers luy. Eux, 

t r faignans d’estre aucunement courroucez, 

montèrent en hault, et virent la salle 

pleine de pierres, et à un des coings, sa 
femme toute deschevelée, dessirée, inde, 
et blessée au visage, qui plouroit dése¬ 
spérément ; et d^autre part virent Calan- 
drin desseinct et recreu, qui estoit assis 
comme un homme las. Auquel, après 
l'avoir un peu regardé, ilz dirent : — 
« Qu'est cecy, Calandrin? veux-tu bastir, 
» que nous voyons icytant de pierres?» Et 
après cecy ilz demandèrent : — « Et ta 
» femme, qu'est-ce qu'elle a? il semble 
» que tu l’ayes battue, quelles follies 
» sont cecy? » Calandrin, tout lassé du 
travail d'avoir porté si grand faiz de 
pierres, et de la rage et colère dont il 
avoit battu sa femme, et encor’ du deuil 
de la bonne fortune qu'il luy sembloit 
avoir perdue, ne pouvoit reprendre ses 
espritz, pour respondre une parolle en¬ 
tière : parquoy demourant trop à parler, 
Bulfamaque recommença et dist: — 
« Calandrin, si tu estois courroucé d'ail- 
» leurs, tu ne te devois mocquer ainsi 
» de nous comme tu as faict, en nous 
» laissant comme deux sotz en la plaine 
» de Mugnon, où tu nous avois mené 
» pour chercher avecques toy la pierre 
» précieuse, et t'en estre venu sans nous 
» dire à Dieu, ne au diable, ce que nous 

)> avons pris fort à mal : mais asseure- 
» toy que ceste-cy sera la dernière que 
» tu nous feras jamais. » A ces parolles 
respondit Calandrin en s’efforçant : — 
« Mes amys, ne vous courroucez point : 
» le cas va bien autrement que vous ne 
» pènsez. Moy, pauvre malheureux, j’a- 
a voye trouvé la pierre que vous dictes, 
a et oyez-moy si je ne vous diray pas la 
a vérité : quand vous me demandiez la 
» première fois Tun à l’autre, j’estoye 
a tout auprès de vous à moins de dix 
a brassées loing, et voyant que vous 
a vous en veniez, et que vous ne me 
a voyez point, je suis passé devant vous. a 
Et commençant le compte d’un bout 
à l’autre, leur récita tout ce qu’ilz 
avoient faict et dit, et leur monstra 
comment les coups de pierre luy avoient 
accoustré les espaules et les talions, et 
après, continuant son propos, leur dist : 
— « Et si vous vueil bien dire qu’en en- 
a trant par la porte (où vous sçavez com- 
a bien sont fascheux et ennuyeux ces 
a gardes de vouloir tout voir), et outre 
a ce ayant trouvé par les rues plusieurs 
a miens compères et amys qui ont tous- 
a jours de coustume de me arraisonner 
a et de me convier à boire, il n’en y a 

V 7. 

» pas eu un qui m’ayt dit parolle ne 
» demye, comme ceux qui ne me véoyent 
)> point. A la fin quand j’ay esté arrivé 
» céans, ce diable de femme maudicte 
» m’est venue au devant, et de malle 
» fortune m’a veu : par ce que, comme 
») vous sçavez, les femmes font perdre la 
» vertu à toutes choses: au moyen de- 
)) quoy moy qui me pouvoye dire le 
» plus heureux homme de Florence, suis 
» dcmouré le plus malheureux, et pour 
» ceste cause je l’ay tant batue comme 
» j’ay peu mouvoir bras et jambes, et 
» ne sçay qui me tient que je ne luy sye 
)> les veines. Que maudicte soit l’heure 
» que je la vey premièrement, et qu’elle 
)) entra jamais céans! » Et se reschauffant 
en sa colère, il vouloit la retourner 
battre. 

Bulfamaque et Brun voyans tout cecy, 
firent semblant de s’esmerveiller fort, et 
souventesfois affermoient ce que Calan- 
drin disoit, et avoient si grande faim de 
rire qu’ilz crevoient quasi. Mais le 
voyant lever en furie pour battre une 
autrcsfois sa femme, se mirent au de¬ 
vant, et luy dirent que sa femme n’a- 
voit aucune coulpe de toutes ces choses- 
cy: mais bien luy qui sçavoit que les 

femmes faisoient perdre la vertu aux 
choses, et n'avoir point dit qu’elle 
se gardast de se monstrer ce jour-là 
devant luy : lequel avis nostre Seigneur 
luy avoit osté, ou par ce que Taventurc 
ne devoir point estre sienne, ou pource 
qu'il délibéroit en son entendement de 
tromper ses compagnons, ausquelz quand 
il s’apperceut de l’avoir trouvée, il le 
devoir révéler. Et après plusieurs parol- 
les réconcilièrent sa femme, non sans 
grande peine, avec luy, et le laissèrent 
mélan(îolicque en sa maison pleine de 
pierres. 

de Véglise de Fiesoîe estant amoureux d'une 
femme vefve qui ne Vaymoit point, croyant 
coucher avec elle, coucha avec une sienne 
chambrière : où les frères de la Dame le 
firent venir trouver par son évesque. 


NOUVELLE IV • 

Pour nionstrer qu'amour fai et radoter les vieil- 
lars, tant qu’ils en reçoivent déshonneur et pu¬ 
nition. 




A Dame Elise estoit venue à 
fin de sa nouvelle, et non 
sans grand plaisir de toute la 
compagnie, quand la Royne, 
s’estant tournée vers ma Dame 
Emilie, luy fist signe qu'elle 
comptast la sienne après ma Dame Elise : 
laquelle commença incontinent ainsi : 

Vertueuses Dames.il me souvient bien. 

qu'on a assez monstre par plusieurs nou¬ 
velles qui ont esté récitées, combien les 
prestres, et les religieux, et encor' tout 
autre portant couronne, sont soliciteurs 
de noz volontez. Mais pource qu’on n’en 
sçauroit tant dire qu'il n'en y ait encores 
plus, je délibère outre les dessudictz vous 
en dire une d’un prévost d'église, qui 
vouloir (maugré tout le monde) que une 
gentilfemmc l'aymast, voulust-elle ou 
non, laquelle (comme fort sage qu'elle 
estoit) le traicta comme il luy appar- 
tenoit. 

Comme chacune de vous sçait, la cité 
de Fiesole, dont nous pouvons voir d'icy 
la montagne, a esté, par le passé, une 
cité très-ancienne et grande, combien 
qu’elle soit aujourd’huy toute ruynée ; 
ne pour cela il n’a jamais esté qu’il n'y 
ait eu un évesque, et encores y en a-il 
un. En icelle y eut aussi jadis, auprès 
de la grande église, une gentilfemme 
vefve nommée ma Dame Picarde, qui y 
avoit son héritage avec une petite mai¬ 
son, où elle se tenoit la pluspart du 
temps (par ce qu'elle n'estoit pas des 
plus aysées femmes du monde)., avecques 
deux siens frères fort honnestcs et gra- 

cieux jeunes hommes. Et avint que allant j 

ordinairement ceste Dame ( qui estoit 
encor assez jeune, belle, et plaisante) à 
la grande église, le prévost d^icelle en a i 

devint si fort amoureux, qu’il ne voyoit I 

rien ne çà ne là qui luy pleust qu’elle, I 

dont après quelque temps, il fut si hardy 1 

qu'il luy compta luy-mesmes son inten- J 

tion, la priant qu’elle se voulust con- 1 

tenter de son amytié, et de l’aymer 9 

comme il l’aymoit. Vray est qu’il estoit . Jl 
desjà vieil d’aage : mais bien jeune de 
sens, audacieux et hautain, et présu- I 

moit de soy toutes choses : sans ce que 1 1 

ses façons de faire estoient pleines de If 

mauvaise grâce, et luy tant fâcheux et ■ 

desplaisant qu’il n’y avoit personne qui Mr 

lui portast bien-vueillance. Et s’il y 1 

avoit quelque femme qui luy en portast J 

peu, ceste-cy estoit celle qui non-seule- ■ 

ment ne luy en portoit .point, mais en- I 

cores le hayssoit plus que le mal de teste, H J 

Parquoy comme sage elle luy respondit : Mil 

— « Monsieur, si vous m’aimez, cela ne ■j] 

» me doit desplaire, et pour celle mesme aj 

)) raison, je vous dois aymer, et vous al 

» aymeray volontiers : mais il ne doit al 

» tomber aucune chose déshonneste en- JU 
» tre vostre amytié et la mienne : vous al 

» estes mon père spirituel et estes prestrc, 
» et avec ce, vous approchez beaucoup 
» de la vieillesse, qui sont toutes choses 
» qui vous- doivent rendre continent et 
» chaste, et d’autre part je ne suis plus 
» enfant, à qui ces amourachemens siéent 
» désormais guères bien, et oultre je suis 
» vefve, et vous sçavez combien l’hon- 
» nesteté est requise aux vefves : parquoy 
» ayez-moy pour excusée : car en la ma- 
» nière que vous me requérez, je ne 
)) vous aymeray jamais, ny ne vueil pa- 
» reillement que vous m'aymez. » 

Le prévost, n’en pouvant tirer autre 
chose pour celle fois, ne fut pas estonné, 
ou vaincu du premier coup, ains usant 
de son importunité malséante, la solicita 
plusieurs fois par lettres, et par ambas¬ 
sades, et encore luy-mesmes (quand il la 
voyoit venir à l’église) l’en prioit : par¬ 
quoy estant avis à la Dame que ceste 
poursuite estoit trop fâcheuse et en¬ 
nuyeuse, elle pensa de s’en vouloir des- 
pestrer, comme il le méritoit, puis que 
autrement elle ne pouvoif faire : mais 
elle ne voulut faire aucune chose en 
cecy, sans le déclairer premièrement à 
ses frères, et leur ayant dit ce que mon¬ 
sieur le prévost pourchassoit, et encores 

ce qu’elle délibéroit de faire (desquelz 
elle en obtint congé), s’en alla peu de 
jours après à l’église comme elle avoit 
de coustume, où aussi tost que monsieur 
le prévost la veit il s’en vint vers elle : 
avec laquelle, suyvant sa façon de faire, 
il entra à propos par une alliance de pa¬ 
rentage. Elle, le voyant venir, luy fit 
bon visage, et après qu’ilz se furent tirez 
à part, le prévost luy dist plusieurs propos 
comme il avoit accoustumé. Et elle, 
ayant jetté un grand souspir, luy dist : 
— « Monsieur, j’ay plusieursfois ouy dire 
)> qu’il n’y a chasteau si fort soit-il, qui 
» ne soit pris une fois s’il est tous les 
» jours assailly, ce que je voy très-bien 
» estre avenu en moy : car vous m’avez 
» tant poursuivie, encor’ avec douces 
» parolles, maintenant avec une gentil- 
» lesse, et tantost avec une autre, que 
» vous m’avez fait rompre ma délibéra- 
» tion, et suis contente, puis que je vous 
» plais, d’estre toute vostre. » Le prévost, 
tout joyeux de cecy, rcspondit : — « Ma 
» Dame, je vous mcrcie, et à dire le 
» vray je me suis fort esmerveillé, comme 
» vous avez si longuement tenu bon, 
» considérant qu’il ne m’avint jamais 
» ainsi d’aucune aiitre. Et j’ay dit quel- 

» que fois que si les femmes estoient 
)> d'argent, elles ne vaudroient pas un 
» denier, parce qu’il ne s’en trouveroit 
» pas une qui fust de bon aloy pour 
» endurer l’essay : mais laissons cecy 
» pour le présent, et regardons scule- 
» ment, quand, et où, nous poui*fons 
» nous trouver ensemble. » A qui la 
Dame respondist : — « Mon doux sei- 
» gneur, le temps pouroit bien estre à 
» l’heure qui plus vous plairoit : par ce 
» que je n’ay point de mary h qui il me 
» faille rendre compte du coucher, mais 
» je ne puis penser le lieu. » Dist lors 
le prévost : — « Comment non ? En vostre 
» maison. » La Dame respondist ;—«Vous 
» sçavez, monsieur, que j’ay deux jeunes 
» frères qui y viennent jour et nuict 
)> avec leurs compagnons, et ma maison 
» n’est guères grande : parquoy il ne se- 
» roit possible d’y estre si ce n’estoit 
» qu’on y voulust demeurer comme muet 
» sans sonner mot ne faire bruit, et en- 
» cores à l’obscur comme les aveugles, 
» et qui le voudroit faire ainsi, cela se 
» pourroit aysément conduire, parce 
» qu’ilz n’ont accoustumé de venir en 
» ma chambre. Vray est que la leur est 
)) si près de la mienne qu’on n’y sçau- 

» roit dire parolle si basse qu’elle ne se 
» puisse aisément ouïr. » Le prévost dist 
alors : — « Ma Dame, à cecy ne tienne 
» pour une nuict ou pour deux, jusques 
» à ce que je pense où nous pourrons 
» estre une autresfois plus à Taise. » La 
Dame dist : — « Monsieur, cecy gist seu- 
» lement en vous : mais d’une chose vous 
» vueil-je prier, que ce faict demeure si 
» secret qu’on n'en oye jamais parler. » 
Le prévost dist lors ; — « Ma Dame, ne 
» doutez point de cela : mais seulement 
» faites, s’il est possible, que nous cou- 
» chions ce soir ensemble, » La Dame 
dist : — a II me plaist bien. » Et luy ayant 
faict entendre comment, et quand il y 
devroit aller, se partit d’avec luy, et s’en 
retourna à la maison. 

Or ceste Dameavoit une sienne cham¬ 
brière qui n’estoit pas des plus jeunes 
qu’on face, mais en récompense elle avoit 
le plus laid visage, et plus contrefaict 
qu’on vit jamais : car elle avoit le nez 
fort escaché, la bouche torse, les lèvres 
grosses, et les dentz mal composées, 
grandes, et noires, et estoit un peu 
lousche, ne jamais n’estoit sans avoir 
mal aux yeux, avec une couleur jaune 
et verte, qu’il sembloit qu’elle eust passé 

resté, non à Fiesole, mais à Senegaille; 
et outre tout cecy cstoit deshanchée, et un 
peu boyteuse du costc droit, et avoit nom 
Chutte : mais pource qu’elle estoit ca¬ 
muse comme un chien terrier, chacun 
l’appelloit Chuttasse. Et combien qu’elle 
fust contrefaicte de sa personne, elle ne 
laissoitpour celad'estre assez malicieuse : 
laquelle la Dame fit venir à soy, et iuy 
dist : « Chuttasse, si tu me vueil faire un 
» service ceste nuict, je te donneray une 
» belle chemise toute neufve. » Quand 
Chuttasse ouyt parler d’une chemise, elle 
dist : — « Ma Dame, se il vous plaist me 
» donner une chemise, je me jetteray à 
» un besoing dans le feu, si plus vous 
» ne voulez. — Or bien, » dist la Dame, 
« je vueil que tu couches ceste nuict 
» avec un homme dedans mon lict, et 
)) que tu luy faces grand chère : mais 
» garde-toy bien de sonner mot, de peur 
» que tu soyes ouye de mes frères, qui 
» couchent (comme tu sçais) près de toy, 
» et puis je te donneray la chemise. — 
» Voire, » dist Chutte, « je suis contente 
» de coucher avec six, s’il en est besoing, 
» non pas avec un seulement. » 

Quand doncques la nuict fut ve¬ 
nue, monsieur le prévost vint (comme 

il avoit conclu) pendant que les deux 
frères estoient en leur chambre, où ilz se 
faisoient (comme la Dame leur avoit dit) 
bien ouyr. Parquoy entrant tout coye- 
mcnt, et sans chandelle, en la chambre 
de la Dame, il se mit comme elle luy 
avoit enseigne, dedans le lict, et de Vau¬ 
tre part Chutte, bien recordée par sa 
maistresse de ce qu'elle devoit faire; et 
luy, croyant avoir la Dame auprès de soy, 
print entre ses bras Chutte, et la com¬ 
mença à baiser sans sonner mot, et elle 
luy : puis à prendre son passetemps avec 
elle, entrant en possession des biens si 
longuement désirez. Quand la Dame eut 
faict cecy, elle dist à ses frères qu'ilz fis¬ 
sent le demourant de ce qui avoit esté 
délibéré. Lesquelz, sortiz tout bellement 
de la chambre, s’en allèrent vers la place, 
et leur fut la fortune plus favorable en 
ce quhlz vouloient faire, que eux-mesmes 
ne demandoient, par ce que faisant lors 
grant chaut, l’évesque vouloit envoyer 
quérir ces deux jeunes hommes, pour 
s’en aller jusques en leur maison passer 
temps, et prendre son vin : mais ainsi 
qu’il les vit venir, il leur dist inconti¬ 
nent ce qu’il avoit délibéré de faire, et 
se mit en chemin avec eux. Et estant 





IV 


— LE PRÉVOST DE FIESOLE 8q 

»• 

entré en une leur petite basse court, là 
où on avoit allumé plusieurs chandelles, 
il beut de bon vin quhlz luy donnèrent 
avec grand contentement, et quand il 
eut beu, les deux frères luy dirent : 
fl Monsieur, puis quhl vous a pieu nous 
» faire tant de grâce que d’estre venu 
» visiter ceste pauvre maison, pour venir 
• » à laquelle nous vous allions inviter, 
» nous vous supplions de vouloir voir 
» une petite chose què nous vous vou- 
» Ions monstrcr. » L^évesque respondit 
que voulentiers. Parquoy prenant l'un 
des frères un flambeau en la main et se 
mettant devant, et Tévesque le suyvant 
avec tous les autres, il alla droit à la 
chambre où monsieur le prévost estoit 
couché avec Chutte, lequel, pour arriver 
bien tost au logis, s’estoit hasté de che¬ 
vaucher, et avoit, avant que ceux-cy y 
arrivassent, chevauché desjà plus de trois 
lieues. Parquoy estant un peu lassé, il 
se reposoit, ayant (nonobstant le chaut) 
Chutte entre ses bras. Entrez doncques 
qu’ilz furent, allant le jeune homme le 
premier avec la clarté en la main, et 
Pévesque après, et puis tous les autres, 
on monstra à Pévesque, monsieur son 
prévost et Chutte entre ses bras. Lequel 

s'csveillant en ces entrefaictes, et voyant 
la clarté, et tout ce peuple autour de 
luy, il mit incontinent de honte et crainte 
quhl eut, la teste dedans le lict. A qui 
révesque dist de grandes injures, et luy 
fit tirer la teste dehors, et voir avec qui 
il avoit couché. Lors ce pauvre prévost, 
congnoissant la tromperie de la Dame, 
devint tant pour cela que pour le blasme 
qu'il luy sembloit recevoir, le plus dolent 
homme qui fut oneques, et s’estant re- 
vestu par commandement de l’évesque, 
il fut envoyé soubz bonne garde à la 
maison pour souffrir grande pénitence 
du péché qu’il avoit commis. 

L’évesque voulut sçavoir après, com¬ 
ment cecy estoit avenu, qu’il fust venu 
coucher avec Chutte. A qui les deux 
frères comptèrent toute l’histoire. Ce 
que oyant l’évesque, il loua grandement 
la Dame, et les deux frères aussi, les- 
quelz, sans se vouloir souiller les mains 
du sang des prestres, l’avoient traicté 
comme il luy appartenoit. L’évesque luy 
fit plorer ce péché quarante jours: mais 
amour et desdaing le firent plorer plus 
de quarante-neuf, outre ce qu’il fut long 
temps après sans pouvoir sortir de sa 
maison, ne aller par la rue, qu'il ne 

fust monstré au doigt par les enfans qui 
disoient ; Voyez cestuy-là qui coucha 
avec Chutte. Ce qui luy fachoit tant, qu’il 
en fut quasi pour devenir fol. Et en 
telle sorte l’honneste Dame se deschar¬ 
gea et deffit' de l’ennuy et fâcherie de 
monsieur le prevost, et Chutte gaigna 
la chemise, et la bonne nuict. 












T^OIS ^OU\(;s CO(£MTq^GZ^OV\CS 

(2v al lèvent les b ray es à un juge Marquisan 

à Florence, ce pendant qiCil tenait la court 
en son siège. 

NOUVELLE V 


Admonestant qu’au maniement des affaires publics 
doyvent estre establis personnages honnestes et 
propres en toutes choses. 


A Dame Emilie avoit mis fin à 
sa nouvelle, ayant esté la 
Dame vefve fort louée de 
tous, quand la Royne, re¬ 
gardant Philostrate, dist : 
^ C’est à toy maintenant à 
dire. » Au moyen dequoy, il respondit in¬ 
continent, qu’il en estoit tout prest, et 
commença : 



Gracieuses Dames, le jeune homme 
que ma Dame Élise a n’aguèi'es nomme', 


'il 

c’est à sçavoir Macé del Saggio, me fera 
laisser une nouvelle que je vouloye dire, 
^ pour en compter une de luy, et d'aucuns 
siens compagnons : laquelle, encor 
qu’elle soit aucunement déshonneste, 
par ce qu’on usera (en la disant) des 
vocables que vous avez honte de nom¬ 
mer, néantmoins, elle est tant pleine 
de risée que je la vousdiray. 

Vous pouvez avoir ouy dire comment 
souventesfois viennent à Florence des 

I 

Potcstatz de la marque d’Ancone, les- 
y quelz sont gens de pauvre cueur, et de 
vie tant escharce et misérable que tout 
leur faict n’est qu’une vraye pouillerie. 
Et au moyen de ceste leur naturelle 
misère et avarice, ilz meinent avec eux 
des juges et des notaires qui ressem¬ 
blent plus tost gens tirez de la charrue, 
ou sortiz d’une savaterie, que des escolles 
de loix. Or y estant venu un jour quel¬ 
qu’un d’eux 'pour potestat, entre les 
autres juges qu’il amena avec soy, il en 
y avoit un qui se faisoit nommer messire 
* Nicolle de S. Lepide : lequel ressembloit 
plus tost un mignan à le voir, qu'autre 
chose. Et fut député cestuy-cy, entre les 
autres, h ouïr les causes criminelles; et 

comme il avient le plus souvent, qu’en- 
cores que les citoyens n'ayent que faire 
au Palais, si est-ce qu’ilz y vont quel¬ 
quefois, avint que Macé del Saggio, 
cherchant une matinée un sien amy, y 
alla, et luy estant venu à propos de re¬ 
garder là où ce Messire Nicolle estoit 
assis, qui luy sembla estre quelque bel 
oyseau, il vint à le considérer depuis les 
piedz jusques à la teste. Et combien 
qu’il luy vist un chappeau de menu-vert 
tout enfumé en la teste, et un escritoire 
à sa ceinture, avec le saye plus long que 
la robbe, et plusieurs autres choses 
estranges, et hors de ce que doit porter 
un honneste et civil homme, il en vit 
encores entre elles une des plus notables 
à son jugement que pièce des autres: 
assavoir des brayes, le fond desquelles il 
voyoit tomber jusques à my jambe, 
estant ce Juge assis, qui avoit ses habil¬ 
lements, par cscharseté de drap, si 
estroitz et affamez, qu’ilz*estoient tous 
ouverts par devant. Parquoy sans s’a¬ 
muser trop à les regarder, et laissant ce 
qu’il alloit cherchant, il commença à 
faire nouvelle queste, et alla trouver 
deux de ses compaignons, desquelz l’un 
avoit nom Ribi, et l’autre Mathias, .tous 

hommes non moins récréatifz que luy; 
et leur dist : « Si vous me voulez faire 
» plaisir, je vous prie, venez vous en 
» jusques au Palais avec moy ; car je 
» vous vueil monstrer le plus nouveau 
» sot que vous vistes jamais. » Et s^en 
estant allé avec eux au Palais, il leur 
monstra ce beau Juge et ses brayes, 
dont ilz commencèrent, de Iping à en 
rire, et s^estantz approchez plus près 
des bancs, sur lesquelz Monsieur le 
Juge estoit assis, ilz virent qu^on pou- 
voit aller facilement par dessouz, et ou¬ 
tre ce, que Pays sur lequel il tenoit ses 
piedz estoit tout rompu, tellement qu’on 
y pouvoit mettre la main et le bras tout 
à Paise. 

Lors Macé dist à ses compagnons : — 
«Je vueil que nous luy avallions ses 
» brayes du tout : car il se peut trop fa- 
» cilement faire. » Parquoy ayant cha¬ 
cun de ses compagnons desjà veu le 
moyen de le pouvoir faire, et conclu ce 
que chacun devoit faire, ilz y retournè¬ 
rent la matinée ensuyvant. Et trouvans 
Pauditoire fort plein de gens, Mathias 
entra souz le banc, que personne ne 
Paperceut, et s’en alla droit souz le lieu 
où le Juge tenoit ses piedz ; puis s’ap- 

prochain Macé de l'un des costez du 
Juge, il le prit par le devant de sa robbe, 
et Ribi estant de Tautre costé en feit 
autant. Et lors Macé commença adiré : 
« Monsieur, Monsieur, je vous supplie 
» pour Dieu que avant que ce larron- 
» neau qui est près de vous, s’en voyse 
J) ailleurs, vous me faciez rendre une 
» paire de houseaux qu’il m’a desrobez, 
» et toutes fois il le nye : combien 
» que je vy, il n’y a pas cncores quinze 
» jours, qu'il les faisoit semelcr. » Ribi 
de l’autre part crioyt : — a Monsieur, 
» ne le croyez point: c’est un affetté : 
» et pource qu'il. sçait que je suis venu 
)) icy pour me plaindre d'une malle qu’il 
» m'a desrobée, il est maintenant venu 
» et parle. des houseaux que j’avoye 
» pieçà au logis: et s’il ne vous plaist 
» me croire, je vous en puis bailler à 
» tesmoings Trecca qui est auprès de 
)) moy, et la grasse tripière, et un autre 
» qui va amassant ce qu’on baille à 
» nostre Dame de Versaye: qui les vit 
» quand il revenoit des champs. » Macé 
d'autre costé ne laissoit parler Ribi ; 
ains cryoit tant qu’il pouvoit, et Ribi 
pareillement. Et ce pendant que le Juge 
demouroit debout et près d'eux pour 

mieux les entendre, Mathias (quand il 
veit son poinct) meit la main par où 
rays estoit rompu et prit le fond des 
brayes du Juge, qu’il tira si fort, qu'elles 
vindrent incontinent embas : par ce 
que le Juge estoit maigre et escrop- 
pionné. Lequel sentant cecy et ne sa¬ 
chant que c’estoit, voulut tirer ses 
habillemens devant, et se couvrir et 
asseoir : mais le tenans Macé tousjours 
d’un costé, et Ribi de l'autre, et cryans 
fort: — « Monsieur, vous avez tort que 
» vous ne me faictes justice : pourquoy 
» est-ce que vous ne me voulez ouyr ? 
» pourquoy vous en voulez aller ailleurs ? 
a Monsieur, l’on ne donne jamais libelle 
a en ceste ville d’une si petite matière 
a comme ceste-cy a, ilz le tindrent par 
la robbe si longuement en parolles, que 
tous ceux qu’estoient à l'auditoire s’ap- 
perceurent qu'on luy avoit avalle ses 
brayes. Lesquelles Mathias {après les 
avoir tenues quelque peu ) laissa là sur 
les talons du Juge, et s'en sortit hors et 
s’en alla sans que personne le vist. Ribi, 
pensant avoir faict assez, dict : — « Je 
a fay veu à Dieu que je m’ayderay du 
a Sindicat a ; et Macé de l’autre costé 
ayant abandoi t : —«Non 

» feray pas moy : mais je retourneray 
y icy tant de fois que je ne vous trou- 
y veray si empesché, comme il m^a sem- 
y blé que vous avez esté ce matin», et 
s’en allèrent l’un çà, et l’autre là, le 
plustost qu’ilz peurent. 

Monsieur le Juge, remontant ses 
brayes en la présence d’un chacun, 
comme s’il sortoit du lict, s’apperceut 
alors du faict : et demanda qu’estoient 
devenuz ceux qu’avoient eu question 
des houseaux, et de la malle : mais ne 
se pouvantz retrouver, il commença h 
jurer par les tripes de bieu qu’il faloit 
congnoistre et sçavoir si on avoit acou- 
stumé à Florence, de tirer les brayes 
aux juges quand ilz estoient assis au 
siège de justice. De l’autre part le sa¬ 
chant le Potestat, il en fit une grande 
cryerie. Puis après, luy ayant esté re- 
monstré par ses amys, que cecy ne luy 
avoit esté faict, sinon pour monstrer que 
les Florentins congnoissoient très-bien 
que au lieu d’avoir mené des juges hon- 
nestesgens, il avoit amené des sotz pour 
en avoir meilleur marché, il se teut pour 
son mieux : et plus avant n’alla la chose 
pour celle fois. 

desrobèrent un pourceau à Calandrîn, et 
pour le retrouver feirent une espreuve avec 
de la Malvoysie et des pilules de gingem¬ 
bre : au lieu desquelles il^ en donnèrent 
deux audit Calandrin Vune après Vautre de 
crotte de chien, confittes en aloès : et hiy 
feirent acroire qiVil s'estoit desrobé 50;^- 
mesmes : et de peur qiVilq le dissent à sa 
femme, îVf le luy feirent encore achepter. 


NOUVELLE VI 


Démonstrant la simplicité de quelques sots. 


A nouvelle de Philostrate ne 
fut si tost achevée qu'aprcs 
qu’on en eut bien ry, la 
Royne ne commandast à ma 
Dame Philomène qu’elle suy- 
vist à dire la sienne : la¬ 
quelle commença ainsi : 

Gracieuses Dames, tout ainsi que Phi- 

lostrate, pour avoir ouy ramentevoir le 
nom de Macé, a voulu dire la nouvelle 
que vous avez ouye, ne plus ne moins 
me souvenant de Calandrin et de ses 
compagnons, j’ay affection de vous en 
compter une d’eux-mesmes, laquelle 
vous plaira comme je pense. 

Il n’est besoing que je vous face con- 
gnoistre quelz gens furent Calandrin, 
Brun, Bulfamaque ; par ce que vous 
l’avez assez entendu cy-devant, Parquoy, 
pour commencer mon propos, je vous 
dy que Calandrin avoit une petite mai¬ 
son aux champs, non guères loing de 
Florence, qu’il avoit eue en mariage de 
sa femme, de laquelle entre les autres 
choses qu’il en recueilloit, c’estoit un 
pourceau tous les ans : et avoit de cou- 
stume de s’en aller luy et sa femme en¬ 
viron le moys de Décembre au village, 
et faire tuer ce pourceau, et là le faire 
saller. Or avint une fois entre les autres, 
qu’estant sa femme un peu malade, Ca¬ 
landrin alla tout seul pour faire tuer ce 
pourceau : ce que ayans entendu Brun 
et Bulfamaque, et sachans que sa femme 
n’y alloit point, ilz s’en allèrent pour 
passer un peu le temps, vers un Prestre 

fort* leur amy et voysin aux champs de 
Calandrin, qu^avoit tué ce pourceau la 
matinée du jour que ceux-cy arrivèrent, 
Parquoy les voyant Calandrin avecques 
le Prestre, il leur dist : « Vous soyez les 
» bien venuz ; je vueil que vous voyez 
n quel mesnager je suis » ; et les ayant 
menez en la maison, leur monstra ce 
pourceau. Ceux-cy vcirent qu’il estoit 
très-beau, et sceurent de Calandrin qu’il 
le vouloit saller pour son mesnage. A qui 
Brun dist : — « Mon Dieu, que tu es 
» lourdaultî Vends-le, et faisons bonne 
» chère de l’argent : puis dy à ta femme 
» qu’il t’a esté desrobé, — Il le ne faut pas 
» ainsi faire, » dist Calandrin, « car elle 
» ne le croyroit pas et si me chasseroit 
» hors de la maison ; et pource ne vous 
)) en tourmentez point ; car je ne le fe- 
« roye jamais. » Et combien qu’ilz le 
preschassent longuement, toutesfois tout 
cela n’y servit de rien : bien les invita-il 
h souper, mais ce fut assez froidement : 
tellement qu’ilz n’y voulurent point 
souper. Et partans d'avec luy, Brun dist 
à Bulfamaque : « Luy voulons-nous des- 
» rober ceste nuict son pourceau? » A 
qui Bulfamaque respondit : —‘ « Com- 
» ment le pourrons-nous faire ? » Dist 

alors Brun : — v J’ay bien desjà veu le 
» moyen, s'il ne l’ostc de là où je l’ay 
» veu, à ceste heure. — Je te prie, » dist 
Rulfamaque, « faisons-le doncques, pour- 
» quoy ne le ferons-nous? et puis nous 
» en ferons grand chère avec le Chapel- 
» lain. » Le Prestre respondit qu'il en 
estoit très-content. Lors Brun dist : — 
rt II convient user en cecy d’un peu de 
O finesse.Tu sçais, Bulfamaque, comment 
» Calandrin est avare, et comme il boit 
» volontiers quand c’est aux despens 
)) d’autruy : allons à luy et le menons à 
» la taverne : et là faut que le Prestre 
» face semblant de payer tout l’escot 
» pour son honneur, et qu’il ne luy laisse 
» payer aucune chose; il s’accoustrera 
» de bonne heure, et puis nous en vien- 
» drons très-bien à bout : car il est seul 
)) au logis. » Et tout ainsi comme Brun 
le dist, ainsi le firent-ilz. Quand Calan¬ 
drin vit que le Prestre ne vouloit que 
personne payast, il se prist à boyre de 
plus beau : et combien qu’il n’en eust 
trop grand besoing, si se chargea-il tou- 
tesfois très-bien ; puis estant desjà deux 
ou trois heures de nuict quand il partit 
de la taverne, il s’en alla à son logis 
sans vouloir autrement souper; et pen- 

sant avoir fermé son huis, le laissa ou¬ 
vert, et se coucha, 

Bulfamaque et Brun s’en allèrent sou¬ 
per avecques le Prestre, et incontinent 
après le souper ilz prindrent certains 
engins pour entrer en la maison de Ca- 
landrin, et s’en allèrent tout bellement 
au lieu que Brun avoir avisé. Mais trou- 
vans l’huys ouvert, ilz entrèrent dedans, 
et prindrent le pourceau, qu’ilz portè¬ 
rent à la maison du Prestre, et puis se 
couchèrent. 

Quand Calandrin eut bien reposé son 
vin, il se leva au matin, et aussi tost qu’il 
fut descendu en bas ihregarda, et ne veit 
point son pourceau : mais il veit bien la 
porte ouverte. Parquoy ayant demandé 
à cestuy-cy et à cestuy-là s’ilz sçavoyent 
point qui luy avoir desrobé son pour¬ 
ceau, et ne trouvant personne qui luy 
en dist nouvelles, il commença à faire 
les plus grandes doléances du monde, 
disant : Hélas, dolent que je suis, mon 
pourceau m’a esté desrobé. 

Quand Brun et Bulfamaque furent 
levez, ilz s’en allèrent vers Calandrin, 
pour ouyr ce qu’il diroit de son pour¬ 
ceau : lequel, aussi tost qu’il les veit, les 
appella et leur dist quasi en plorant : 

« Hélas, mes amis, mon pourceau m'a 
M esté desrobé, » Et s’aprochant Brun, 
il luy dist tout bas en l'oreille : — « C'est 
» merveilles que tu ayes esté sage une 
» fois en ta vie. — Comment? » dist Ca- 
landrin, « je le dy h bon escient, — Dy 
» tousjours ainsi » (dist Brun) « et crye 
» fort, à fin qu'on pense qu'il soit vray. » 
Calandrin se mit alors à cryer fort et 
disoit : « Par le corps bieu, je vous dy 
» vray qu'il m'a esté desrobé. )> Et Brun 
disoit ; — « Tu dis bien. C'est bien dit, 
» ainsi le faut-il dire. Crie fort, fais-toy 
» si bien ouyr qu’il semble estrevray.-— 
» Tu me ferois » (dist Calandrin) « don- 
» ncr l'ame au Diable, car je voy bien 
» que tu ne me crois point ; mais je 
» puisse estre pendu par la gorge s'il ne 
» m'a esté desrobé. » Brun dist alors : 
— « Comment Dieu peut estre cecy? 
» je le vey hier là. Penses-tu nous faire 
» acroire qu’il s’en soit volé ? — Il est 
» aussi vray, » dist Calandrin, « comme 
w je te le dy. — Jésus! » (dist Brun) 
« est-il bien possible?— Pour certain, w 
dist Calandrin, « il est ainsi : dont je 
)) suis destruict, et ne sçay comment 
» j'oseray retourner à la maison : car 
» ma femme ne le croyra pas, et quand 

» bien encores elle -le croyra, je n’auray 

» paix à elle de cest an. » Dist alors 

Brun : — « Sur ma foy, que c’est mal 

)) faict s’il est ainsi, mais tu sçais, Calan- 

» drin, que hier je t’enseignay de dire 

» ainsi, et pource je ne voudroye que 

» tu te mocquasses maintenant de ta 

» femme et de nous. » Calandrin com- 

■ 

mença à crier et à dire : — « Mon Dieu, 
» pourquoy me voulez-vous faire dése- 
» spérer et blasphémer Dieu et les sainctz 
)) et toute la kirielle? Je dy que le pour- 
» ceau m’a esté desrobé ceste nuict. » 
Bulfamaque dist à l’heure : — « S’il est 
J) ainsi, il faut regarder le moyen de le 
)> r’avoir, s’il est possible. — Et quel 
» moyen, » dist Calandrin, « pourrons- 
» nous trouver? » Dist alors Bulfamaque : 
— « Si faut-il croyre pour certain qu’il 
» n’est venu personne d’Indie pour te 
» desrober ton pourceau : et faut que 
» ce soit quelqu’un de tes voysins : mais 
» si tu les peux assembler, je sçay faire 
» une es^reuve de pain, avec du fromage, 
)) par laquelle nous verrons tout incon- 
» tinent qui l’aura eu. — Voyre » (dist 
Brun) « que feras-tu l’expérience avec 
)) du pain et du fromage, à certains pe- 
» titz nobilis qui sont icy autour, quel- 

» qu’un desquelz a prins pour certain le 
n pourceau : qui s’appercevront du cas, 
» et ne voudront point venir. — Qu’est-il 
» donc de faire? » dist Bulfamaque. — 
« Il faudroit avoir » (respondit Brun) 
« de belles pilules de gingembre^ et de 
» belle vernace, et les inviter à boire, 
>) parquoy ilz n’y penseront point, et 
M viendront sans faute :■ et d’avantage, 
)) on peut aussi bien bénistre les pilules, 
» comme on faict le pain et le fromage. » 
A quoy Bulfamaque respondit : — « Pour 
» certain tu dys vray. Et toy, Calan- 
» drin, qu’en dis-tu? Le voulons-nous 
» faire? — Mais je vous en prie, » dist 
Calandrin, « pour l’amour de Dieu : car 
» au moins si je sçavoye qui l’a eu, il 
» me sembleroit estre à demy consolé. 
» —' Or sus, » dist Brun, « je suis déli- 
» béré d’aller jusques à Florence quérir 
» toutes ces choses pour te faire service, 
» si tu me bailles de l’argent pour les 
» avoir. » 

Calandrin avoit paraventure sur luy 
quarante solz qu’il luy bailla. Et ce faict, 
Brun s’en alla à Florence vers un sien 
amy Apothicaire ; duquel il achepta une 
livre de belles galles de gingembre, dont 
il feit faire des pilules, et en feit faire 

deux autres de crotte de chien, qu’il feit 
confire en aloes, puis leur feit donner 
une couverture de succre comme avoient 
les autres : et pour ne les descongnoistre, 
il leur feit faire une petite marque, par 
laquelle il les congnoissoit très-bien : 
avecques ce il achepta un flascon d’une 
bonne vernace, et s’en retourna au vil¬ 
lage vers Calandrin, et luy dist : — « Or 
» çà, tu donneras ordre d’inviter demain 
a matin à desjuner tous ceux de qui tu 
» as soupçon ; et pource qu’il est feste, 
» chacun y viendra volontiers : et je 
» feray ce soir avec Bulfamaque Ten- 
» chantement sur les pilules, et les t’ap- 
)) porteray de bon matin, et encores les 
» bailleray-je moy-mesme pour l’amour 
» de toy, et feray et diray tout ce que 
» il faut dire et faire. » 

Calandrin fit son conseil. Parquoy 
estant assemblée le lendemain matin de¬ 
vant l’église souz l’orme une bonne 
compagnie, tant de jeunes hommes Flo¬ 
rentins (qui estoient venuz passer le 
temps aux champs) que des païsans du 
village, Brun et Bulfamaque vindrent 
avec une escuelle pleine de pilules, et le 
fiascon de Malvoysie, qui firent renger 
en rond toute la compagnie. A laquelle 

Brun dist : « Messieurs, il faut que je 
» vous déclaire l’occasion pourquoy vous 
» estes icy assemblez, à fin que s’il en 
» avcnoit chose qui ne vous pleust, vous 
» n’ayez après à vous plaindre de moy. 
» Il fut hier pris à Calandrin, que voicy, 
» un sien beau pourceau, et il ne peut 
» trouver celuy qui l’a pris : et pource 
» qu’autre que nous qui sommes icy ne 
» le peuvent avoir fait, luy, pour sçavoir 
)) qui l’a eu, vous donnera à manger de 
» ces pilules à chascun une, et h boyre 
» de ce vin : et asseurez-vous que celuy 
» qui aura eu le pourceau, il ne pourra 
» avaler la pilule : ains luy semblera 
» plus amère que venin, et la crachera. 
» Et par ainsi, avant que de recevoir 
» ceste honte en la présence de tant de 
» gens, il vaudroit paraventure mieux 
^ » que celuy qui l’a eu le dist en confes- 
» sion au Prestre, et je m’abstiendray de 
)> faire ceste preuve. » Chacun qui y estoit 
dist qu’il estoit content d’en manger. 
Au moyen dequoy les ayant Brun mis 
par ordre, et fait renger Calandrin parmy 
eux, il commença par l’un des boutz, et 
donna à chacun la sienne. Mais quand 
il fut à l’endroit de Calandrin, il prit une 
de celles de chien qu’il luy mit en la 

main, et Calandrin la mit incontinent en 
sa bouche, et commença à mascher. Mais 
aussi tost que la langue sentit Taloës, 
aussi tost il la cracha en terre : ne pou¬ 
vant souffrir l’amertume. Tous ceux qui 
estoient là, regardoient l’un l’autre au 
visage, pour voir qui cracheroit la 
sienne. Et n’ayant encores Brun achevé 
de les donner toutes sans faire semblant 
d’y entendre rien, il ouyt qu’on disoit 
derrière luy : « Que veut dire cecy, Calan- 
» drin? » Parquoy s’estant soudainement 
retourné, et voyant que Calandrin avoit 
craché sa pilule, il dist : — « Attens, 
» car paraventure quelque autre chose 
)> la luy a fait cracher. Tiens-en une 
» autre. » Et prenant la seconde, il la 
mit en sa bouche, et puis paracheva de 
bailler les autres qui restoient. Mais si 
la première sembla amère à Calandrin, 
ceste-cy luy sembla encores plus : tou- 
tesfois ayant honte de la cracher, il la 
retint en la bouche maschant quelque 
temps, et la tenant ainsi, il commença à 
jetter les larmes aussi grosses que noy- 
settes, et à la fin n’en pouvant plus, il la 
cracha comme il avoit fait la première. 
Ce pendant Bulfamaque faisoit donner à 
boyre à la compagnie, et Brun qui 


V 


10 












MO LE DÉCAMÉRON — V[II° JOURNEE 

voyoit cecy avec les autres, dirent tous 
d’une voix, que pour certain Calandrin 
s’estoit desrobé soy-mesmes, et y en eut 
qui l’en reprindrent rudement. 

Mais après qu’ilz s’en furent allez, et 
qu’il ne demoura que Brun et Bulfa- 
maque avec Calandrin, Bulfamaque 
commença à luy dire : — « Je l’avoye 
» tousjours pensé, que tu l’avois eu toy- 
» mesmes, et que tu nous voulois faire 
» accroyre qu’il t’avoit esté desrobé, de 
w paour de nous donner à boyre une 
» fois seulement de l’argent que tu en 
» avois eu. » Calandrin, qui n’avoit en- 
cores craché l’amertume de l’aloës, com¬ 
mença à jurer qu’il ne l’avoit point eu. 
Bulfamaque luy dist : — « Mais en 
» bonne foy, dy ; en as-tu eu six escuz ? » 
Calandrin, oyant cecy, commença à se 
désespérer. A qui Brun dist : — « Entens 
» à bon escient, Calandrin, il y eut 
w quelqu’un de la compagnie qui beut- 
» et mangea avec nous, lequel me dist, 
y que tu avois icy hault une garce que 
» tu entretenois, et luy donnois ce que 
y tu peux espargner, et tenoit pour cer- 
y tain que tu luy avois envoyé ce pour- 
y ceau. Tu as apris d’estre mocqueur, et 
y s’il t’en souvient, tu nous menas une 

)) autrefois par la plaine de Mugnon, 
» chercher les pierres noires, et après que 
» tu nous euz mis en gallée sans biscuyt, 
» tu t’en vins : et puis tu nous voulois faire 
» accroyre que tu l’avois trouvée. Main- 
» tenant tu nous veux faire croyre pa- 
)) reillemerit avec tes juremens, que le 
» pourceau que tu as donné ou vendu t’a 
» esté desrobé : nous sommes tous bersez 
» de tes mocqueries, et les congnoissons : 
» tu ne nous en sçaurois plus faire : 
» mais pour te dire la vérité, nous avons 
» icy pris beaucoup de peine à faire 
» ceste espreuve : parquoy nous enten- 
» dons que tu nous donnes deux couples 
» de chapons, ou sinon nous ferons tout 
» le compte à ta femme. » 

Calandrin, voyant qu’on ne le croyoit 
point, et estant assez marry, ne voulant 
encor’ avoir la cryerie et tempeste de sa 
femme, donna deux couples de chapons 
à Brun et Bulfamaque, lesquelz, ayant 
salle le pourceau et emporté à Florence, 
laissèrent Calandrin avec sa perte et ses 
mocqueries. 








UZ\CE FE<£MmE Z>EF^E 


qui estait aymée d’un escoîier et amoureuse 
d’un autre homme^ fit demourer Vescalier 
toute une nuict d’hyver sur la neige à l’at¬ 
tendre : lequel puis après, par une sienne 
finesse, la fit demourer en Juillet toute nue 
un jour entier sur une tour, aux mouches, 
aux tahons, et au soleil. 

NOUVELLE VII 


Conseillant aux Darnes de ne se mocquer des gens 
de lettres qui les aiment, si elles n’cn veulent 
recevoir plus que la pareille. 


ES Dames avoient fort ry du 
pauvre Calandrin, et encores 
en eussent-elles plus ry, 
n^eust esté qu'celles avoient 
regret de voir que ceux qui 
luy avoient prins le pour¬ 
ceau, avoyent encores prins de luy les 
chapons : mais apres que la nouvelle fut 

achevée, la Royne commanda à ma Dame 
Pampinée qu’elle dist la sienne, et elle com¬ 
mença incontinent ainsi : 


Il avient plusieursfois (mes chères 
Dames) que la moquerie tombe surceluy 
qui cherche à se moquer d’autruy. Et 
par ainsi, c’est peu d’entendement de 
prendre plaisir à sc vouloir moquer de 
personne. Il est vray que nous avons 
beaucoup ry de plusieurs moqueries et 
tromperies qui ont esté faites par les 
nouvelles cy-devant racomptées : des¬ 
quelles nous n’avons point ouy dire qu’il 
en ait esté fait aucune vengeance. Mais 
je délibère de vous faire avoir quelque 
peu de compassion d’une juste rétribu¬ 
tion rendue à une femme de nostre cité : 
il qui sa moquerie retourna sur soy, de- 
mourant moquée, avec danger de sa vie. 
Et ce que vous orrez ne sera sans vostre 
utilité, par ce que vous vous garderez 
mieux d'oresnavant de vous moquer 
d’autruy, et vous ferez sagement. 

Il n’y a pas encor’ long temps qu’il y 
eut à Florence une jeune Dame, de noble 
parenté, belle de corps, grande de cou¬ 
rage, et abondante convenablement en 

biens de fortune, nommée Héleine. La¬ 
quelle demourée vefve, ne se voulut 
jamais plus remarier : parce qu’elle estoit 
amoureuse d’un beau et gracieux jeune 
homme, qu’elle avoir choysi à son gré, 
avec lequel (ayant chassé tout autre soucy] 
elle se donnoit plusieursfois (par le moyen 
d’une sienne chambrière, à qui elle avoit 
grande fiance) un grand plaisir, et le 
meilleur temps du monde. 

Avint qu’en ce temps-là, un jeune 
gentilhomme de nostre cité, appelle Ré¬ 
gnier, ayant longuement estudié à Paris, 
retourna à Florence, non pour vendre 
sa science parle menu, et à détail comme 
plusieurs font, mais pour sçavoir la rai¬ 
son des choses, et la cause d’icelles, ce 
qui siet merveilleusement bien à un gen¬ 
tilhomme, Et estant là honoré, et beau¬ 
coup estimé d’un chacun, tant pour sa 
gentilesse que pour son sçavoir, il vivoit 
en vray citoyen : mais comme souventes- 
fois avient que ceux qui plus ont de 
jugement et congnoissance des choses, 
sont plustost enchevestrez d’amour, ainsi 
avint-il à ce Regnier. Lequel estant allé 
un jour par manière de passetemps à une 
feste , ceste ma Dame Héleine, vestue 
de noir comme s’habillent noz vefves. se 

présenta devant ses yeux, pleine d’autant 
de beauté et bonne grâce à son jugement, 
que femme qu'il luy sembla jamais avoir 
veu, et estima en soy-mesmes que celuy 
se pouvoit nommer bienheureux, auquel 
Dieu feroit la grâce de la pouvoir tenir 
nue entre ses bras; et la regardant une 
fois et autre, et congnoissant que les 
grandes choses et chères ne se peuvent 
acquérir sans peine, il délibéra en soy de 
mettre tout son soinget solicitude, pour 
luy complaire, à fin qu’en luy complai¬ 
sant il acquist son amour : par le moyen 
de laquelle il peust jouir d’elle. La jeune 
Dame, qui ne tenoit ses yeux bas pour 
regarder enfer, ains estimant de soy plus 
qu'elle n’estoit, les remuoit artificielle¬ 
ment, regardant autour de soy, et con¬ 
gnoissant soudainement qui la regardoit 
d’affection, s’apperceut de Regnier, et 
dist en soubzriant en soy-mesmes : Je 
croy que je n’auray aujourd’hui perdu 
mon temps d’estre venue icy : car si je 
ne faux, j’auray prins un pigeon par le 
nez. Et commençant à le regarder au- 
cunesfois de la queue de l’œil, se par- 
forceoit tant qu’elle pouvoit de luy mon- 
strer qu’elle le voyoit de bon cueur : et 
d’autre part pensant, que tant plus elle 

en paistroit et prendroit à son filé pour 
son plaisir, tant plus sa beauté seroit 
prisée, mcsmes de celuy auquel elle 
1 avoit donnée avecques son amour. 

Le sage escolier, ayant laissé les pen¬ 
sées de Philosophie à part, mit tout son 
entendement en ceste-cy, et croyant 
qu’il luy devoit complaire, apprint la 
maison où elle se tenoit : et commença 
à passer par devant, sous couleur de 
quelque autre occasion : dont la Dame 
se glorifioit en soy-mesmes, pour les rai¬ 
sons dcssusdictes, faisant semblant de le 
voirassez volontiers. Pour laquelle chose, 
ayant Tescolier trouvé quelque moyen 
de s’accointer de sa chambrière, il luy 
descouvrit son amour, la priant qu’elle 
feist tant envers sa maistresse qu’il peust 
avoir sa grâce, La chambrière le luy pro- 
mist très-volontiers, et incontinent en 
fit le raport à sa maistresse : laquelle 
avecques les plus grandes risées du monde 
l’cscouta, et dist : — « As-tu veu' où 
cestuy-cy est venu perdre le sens qu’il 
nous a apporté de Paris? Or n’en par¬ 
lons plus, qu’il soit gallé, de ce qu’il 
va cherchant, comme il luy appartient. 
Tu luy diras, quand il reparlera à toy, 
que je l’ayme plus qu’il ne m’ayme : 

)) mais qu'il me convient garder mon 
)) honneur, de sorte que je puisse aller le 
» frontdescouvertaveclesautresfemmes: 
» dont s’il est aussi sage comme il dit, il 
» m’en devra plus estirher. » Ha, pau¬ 
vreté, pauvreté, elle ne sçavoit pas bien, 
mes Dames, que c’est que de mesler ses 
fuseaux avec les escoliers. 

Or le retrouvant la chambrière, elle 
fit ce que sa maistresse avoit commandé ; 
dont l’escolier fut si joyeux qu’il pour- 
suyvit son entreprise avecques plus ar- 
dantes- prières ; et commença à escrire 
des lettres, et envoyer des présens, et 
tout estoit receu : mais il n’avoit respon- 
ces qui luy fussent agréables, sinon en 
général. Et en ceste manière la Dame le 
mena long temps paistre. 

A la fin elle descouvrit tout cecy à son 
amy, qui en eut tel mal en la teste, qu’il 
en print quelque jalousie : dont elle, 
pour monstrer que à tort il la souspeçon- 
noit de cecy, estant fort sollicitée de 
l’escolier, luy envoya sa chambrière pour 
luy dire de sa part, qu’elle n’avoit jamais 
peu avoir le temps opportun de pouvoir 
faire chose qui luy pleust, depuis qu’il 
l’avoit faite certaine de son amytié : mais 
qu’elle espéroit qu’aux prochaines festes 

de Noël, elle pourroit se trouver avec- 
ques luy : parquoy s'il luy plaisoit venir 
la nuict cnsuyvant du premier jour de 
la feste, en la court de sa maison, elle 
l'yroit trouver le plustost qu'elle pour¬ 
roit. L’escolier, plus content qu'homme 
du monde, ne faillit au temps qui luy 
avoit esté assigné, de s'en aller à la mai¬ 
son de la Dame : où ayant esté mis par 
la chambrière en une basse court, et en 
icelle enfermé, il commença à attendre 
que la Dame le vinst trouver. Laquelle 
ayant fait venir ce soir son amy, et joyeu¬ 
sement soupé avecques luy, luy compta 
tout ce qu'elle avoit délibéré de faire 
celle nuict, en luy disant : « Tu pourras 
» voir quelle est l'amytié que j'ay portée 
» et porte à celuy duquel tu a pris sotte- 
» ment jalousie » ; lesquelles parolles son 
amy cscouta avec très-grant plaisir, dé¬ 
sirant de voir par effect, ce que la Dame 
luy donnoit à entendre par parolles. 

Or de fortune, il avoit neigé le jour pré¬ 
cédent si fort, que tout estoit couvert de 
neige : au moyen dequoy l'escolier n’eut 
guères demouré en la court, qu'il com¬ 
mença à sentir plus de froid qu’il n’eust 
voulu : mais espérant de s’en récompen¬ 
ser, il le supportoit patiemment. La 

Dame, un peu de temps après, dist à son 
amy : « Je te prie, allons-nous en en ma 
» chambre, et regardons par une petite 
» fenestre qui y est, que fait celuy de qui 
» tu es devenu jaloux, et ce qu'il re- 
» spondra à ma chambrière que je luy 
» vay envoyer pour parler à luy. » Et 
cecy dit, s'en allèrent à ladicte fenestre, 
par laquelle voyans l'escolier sans estre 
veuz de luy, ouyrent la chambrière qui 
parloit à luy par une fenestre, et luy 
disoit : a Regnier, ma Dame est la plus 
» martyre femme qui fut oncques, de ce 
» qu'elle n^est peu encores venir à vous : 
» parce que l’un de ses frères l'est venue 
» voir à ce soir, et a parlé longuement 
» à elle, puis a voulu souper céans, et 
» encor ne s’en est-il allé : mais je croy 
» qu’il s'en ira bien tost, et elle viendra 
» incontinent après : vous priant que 
» vous ne vous ennuyez point. » L'esco¬ 
lier, croyant cecy estre véritable, respon- 
dit : — ft Tu diras à ma Dame qu'elle ne 
» se donne aucun pensement de moy 
» jusques à tant qu'elle puisse à son loy- 
» sir venir à moy ; toutesfois je la prie 
» que ce soit le plustost qu'elle pourra. » 
La chambrière retournée en la maison 
s'en va coucher, at la Dame dist alors à 

son amy : — « Or bien, que diras-tu? 
» Croys-tu que si je Taymoye comme tu 
» crains, que je souffrisse qu^il demou- 
ü rast en bas à se geler? » Et cecy dit 
s’en alla coucher avecq' son amy, qui 
desjà en partie estoit content, et demou- 
rèrent grand pièce en plaisir et soûlas, et 
se ryans et mocquans du misérable esco- 
lier, lequel se promenoit et exercitoit 
pour s’eschauffer, sans sçavoir où se 
pouvoir seoir ne par où éviter le serein, 
et maudissoit la longue demeure du frère 
de la Dame, pensant que tout ce qu’il 
oyoit fust un huys que la Dame luy ve- 
noit ouvrir, mais il espéroit en vain. 

Elle, ayant pris plaisir jusques envi¬ 
ron mynuict avec son amy, luy dist : 

, « Que te semble-il, mon amy, de nostre 
» escolier? lequel juges-tu plus grand, 
» ou son sens, ou l’amour que je luy 
» porte ? Le froid que je luy fay souffrir 
» fera-il sortir de ton estomach celuy 
» que par mes parolles y entra l’autre 
J) jour?—‘Ouycertes,m’amye», respondit 
l’amy, « et congnoy assez qu’ainsi comme 
» tu es mon bien, mon repos, mon 
» plaisir, et toute mon espérance, ainsi 
» suis-je la tienne. » Adonc dist la Dame : 
— « Or baise-moy müle fois, pour voir 

» si tu dis vray. » Et l’amy, l’embrassant 
estroittement, la baisa non seulement 
mille fois, mais plus de cent mille. Et 
après qu’ilz eurent esté quelque temps 
en ces devis, la Dame luy dist : —•<.< Pour 
» Dieu, levons-nous un peu, et allons 
» voir si le feu dont ce mien nouveau 
» amoureux m’escrivoit tous les jours 
» qui brusloit, est point estainct. » Et 
estant levez s’en allèrent à la petite fe- 
nestre accoustumée, et regardans en la 
court veirent l’escolier danser une dance 
par dessus la neige au son d’un cliquetiz 
de dents qu’il faisoit le plus dru qu’on 
vit oneques, pour le grand froid qu'il 
sentoit. Alors dist la Dame : — « Que 
» diras-tu, ma douce espérance? Te 
» semble-il que je sçache faire danser 
» les hommes sans son de tabourin, ou 
» de cornemuse? » A qui l’amant en riant 
respondit : — « Ouy, en bonne foy, 
» m’amour.» La Dame dist: — (fje 
» vueil que nous allions en bas, jusques 
» à l’huys. Tu ne diras mot, et je par- 
» leray : et nous orrons ce qu’il dira, et 
» paraventure nous n’en aurons moins 
» de passetemps que de le voir. » Par- 
quoy ouvrans la chambre, ilz descendi¬ 
rent tout bellement à l’huys, et là, sans 

ouvrir aucunement, la Dame l'appella 
avec une voix basse par un petit pertuis 
qui y estoit, dont se sentant l'escolier 
estre appelle, il loua nostre Seigneur, 
croyant véritablement d’entrer dedans ; 
et s’estant approché de Thuys, dist : — 
« Me voicy, ma Dame, ouvrez-moy pour 
» Dieu: car je meurde froid. » La Dame 
dist en se mocquant : — « Pensez qu’il 
» est bien aysé à croyre, que tu sois si 
» frilleux : ne que le froid soit si grand 
M comme tu dys, pour un peu de neige 
» qqi est là dehors ; volontiers que je ne 
» sçay pas que les neiges sont beaucoup 
» plus grandes à Paris. Certes je ne te 
» puis encores ouvrir: par ce que ce 
y mien maudict frère qui vint icy hyer 
» au soir souper avecques moy ne s’en 
» va point encor’ : mais il s’en ira bien 
» tost, et je viendray incontinent t’ou- 
y vrir: te asseurant qu’à toute peine je 
» me suis desrobée seulement à ceste 
» heure de luy, pour te venir conforter, 
» afin que l’attendre ne t’ennuye. » 
L’escolier respondit : — « Ma Dame, je 
» vous prie pour Dieu que vous m'ou- 
» vriez,à fin que je puisse estre dedans à 
» couvert, par ce que depuis peu d’heure 
» en ça, il s’est mis à tumber la plus 

ü espesse neige du monde : et encores 
B neige-il, et je vous attendray après au- 
» tant qu’il vous plaira. — Hélas, mon 
» doux amy » (dist la Dame), « je ne puis : 
» car cest huys fait tel bruit quand on 
» l’ouvre, qu’en t’ouvrant je seroye faci- 
» lement ouye de mon frère : mais je luy 
» vueil aller dire qu’il s’en aille, à fin 
» que je puisse après retourner, et t’ou- 
» vrir. » Dist l’escolier : — « Or allez 
» donc tost, et vous prie que vous faciez 
» faire un bon feu, à fin qu’estant dedans 
» je me puisse reschauffer ; car je suis 
» devenu si froid, qu’à peine me sens-je, 
» —' Il n’est pas possible » ( dist la Dame), 
« au moins s’il est vray que tu brusles 
)) tout pour l’amour de moy, comme tu 
» m’as escript plusieurs fois : mais aussi, 
» je suis certaine que tu te mocques de 
» moy ; je m’en vay, attendz là de bon 
» cueur. » 

L’amy, qui oyoit tout cecy, et en pre- 
noit son passetemps, s’en retourna au 
lict avec elle, et guères ne dormirent 
celle nuict : ains la consommèrent en 
plaisir et à se mocquer de l’escolier. 
Mais le pauvre malheureux devenu quasi 
cigoigne (si fort il clacquetoit des dentz), 
s’appercevant d’estre mocqué, essaya 

s’il pourroit ouvrir Thuys, ou s'il pour- 
roit sortir par quelque autre endroit ; et 
ne voyant aucun moyen, se virant et 
tournant comme fait le lyon, maudis- 
soit la qualité du temps, la meschanceté 
de la Dame, la longueur de la nuict, en¬ 
semble sa sottise et simplicité: et despité 
grandement envers elle, transmua sou* 
dainement la longue et fervente amour 
qu’il luy avoit portée, en dure et cruelle 
haine : pensant en soy-mesmes plusieurs 
et divers moyens pour en prendre ven¬ 
geance, qu’il désiroit lors beaucoup plus 
qu’il n’avoit fait au commencement 
d'estre couché avec la Dame. 

Après que la nuict eust esté ainsi lon¬ 
gue, le jour s’aprocha, et commença 
l’aube d’iceluy à apparoistre : parquoy 
la chambrière, recordée par la mai- 
stresse, descendit en bas et ouvrit la court, 
et faisant semblant d’avoir compassion 
de l’escolier, luy dist; «Malle aventure 
» puisse-il avoir qui vint au soir icy. Il 
» nous a tenues toute nuict en langueur, 
» et vous a faict icy geler : mais sçavez- 
» vous quoy ? portez-le patiemment : 
» car ce qui n’a peu estre ceste nuict, le 
» sera une autrefois ; si sçay-je bien 
» qu’il ne sçauroit estre avenu à ma 

» Dame chose qui tant luy fut desplai- 
» santé comme ceste-cy. » Mais Fescolier, 
plein de desdain, comme sage, et lequel 
sçavoit bien que les menaces ne sont 
autre chose que les armes au menacé, 
retint en son estomach ce que la vo¬ 
lonté intempérée se parforçoit de mettre 
hors, et avec une voix basse, sans point 
se monstrer courroussé, dist ; — « En 
» vérité, j’ay eu la pire nuict que j'euz 
» jamais, mais j'ai bien congneu que ce 
» n'a esté la coulpe de ma Dame : par 
» ce qu'elle-mesmes (comme pitoyable 
» de moy) est venue jusques icy bas 
» s'excuser et me conforter, et comme 
» tu dis, ce qui n'a peu estre ceste 
» nuit, le sera une autre fois: recom- 
» mande-moy à elle, et à Dieu. » Et 
ainsi le pauvre escolier,quasi tout royde 
de froid, s'en retourna le mieux qu’il 
peut en sa maison, là où estant las et 
mourant de sommeil, se jetta sur un 
lict pour dormir; et quand il s'esveilla, 
il se trouva presque percluz des bras et 
des jambes. Parquoy ayant envoyé qué¬ 
rir les médecins et leur ayant dit le froid 
qu’il avoit eu, ilz firent incontinent pour¬ 
voir à sa santé : et avec très-grands et 
soudains .remèdes à peine le sceurent-ilz 

guérir des nerfz et faire tant qu'ilz se 
peussent estendre; et n’eust esté qu’il 
estoit jeune et que l’esté s’approchoit, il 
eust eu par trop à souffrir. Mais après 
qu’il fut retourné sain et fraiz, gardant 
toutesfois tousjours sa haine cachée, il 
faisoit plus que jamais l’amoureux de 
sa vefve. 

Or avint qu’après certaine espace de 
temps, la fortune prépara un nouveau 
accident à l’escolier pour pouvoir satis¬ 
faire à son désir: par ce que le jeune 
homme qui estoit aymé de la Dame, ne 
se souciant plus de l’amytié qu’elle luy 
portoit, devint amoureux d’une autre 
Dame, et ne vouloit dire ne faire chose 
qui pleust à ma Dame Héleine; dont 
elle se consommoit en pleurs et en lar¬ 
mes. Mais sa chambrière, pour la grande 
compassion qu’elle en avoit, ne sçaehant 
aucun moyen pour luy oster la mélan¬ 
colie qu’elle portoit d’avoir perdu son 
amy, et voyant passer tous les jours Te- 
scolier comme elle avoit accoustumé par 
les rues, entra en un fol pensement, qui 
fut de croire que l’amy de sa maistresse 
se pouvoit r’appeller, et remettre à l’ay- 
mer comme il souloit, avec certain art 
de nigromancie : et que ledict escolier y 

devoit estre grand maistre ; et de faict 
elle le dist à sa maistresse ; laquelle, peu 
avisée et sans penser que si Tescolier 
eust eu quelque nigromancie, qu’il l’eust 
mise en œuvre pour soy-mesme, ajousta 
foy aux parolles de la chambrière ; et 
soudainement luy dist, qu’elle sceust de 
luy, s’il le vouloit faire, et qu’elle luy 
promist asseurément qu’en récompense 
de ce elle feroit ce qu’il luy plairoit. La 
chambrière fit le message bien et dili¬ 
gemment; dequoy l’escolier tout joyeux 
en soy-mesme dist: O Dieu, tu soys 
loué : maintenant est venu le temps, que 
je feray avec ton ayde porter la peine à 
ceste mauvaise femme de l’injure qu’elle 
m’a faicte en récompense de la grande 
amytié que je luy portoie. Et dist à la 
chambrière: — «Tu diras à ma Dame 
» qu’elle ne se donne aucun soucy de 
» cecy : car si son amy estoit en Indie, 
» je luy feroye incontinent venir, et re- 
» quérir mercy de ce qu’il auroit faict 
)) contre sa volonté : mais quant au 
» moyen dont il faut qu’elle use, j’en- 
» tends le luy dire quand il luy plaira : 
» et ne faux pas de le luy r’apporter 
» ainsi, la confortant de ma part. » La 
chambrière fit la response, et fut conclu 

qu’ilz parleroient ensemble à saincte 
Luce : où estant venuz et parlants seul 
à seul ensemble, n’ayant elle souvenance 
de l’avoir presque conduit à la mort, elle 
luy dist ouvertement tout son faict, et 
ce qu’elle désiroit, le priant bien fort de 
luy vouloir estre en ayde. A qui l’esco- 
licr dist: — «Il est vray, ma Dame, 
» qu’entre les autres choses que j’aprins 
» h Paris ce fut l’art de nigromancie, 
» duquel pour certain j’en sçay ce-qui 
» en est : mais par ce qu’il est grande- 
)) ment desplaisant à Dieu, j’avoye juré 
» de jamais n’en user, ne pour moy, ne 
» pourautruy: toutesfois l’amytié que 
M je vous porte est de telle force que je 
)) ne sçay comment vous nyer chose que 
» vous vueillez que je face: et par ainsi 
» si je dévoyé pour cecy aller à tous les 
» diables, si suis-je prest de le faire, puis 
)) qu’il vous plaist. Mais je vous avise 
» que c’est chose plus mal aysée à faire 
» que par aventure vous ne croyez, et 
» mesmement quand une femme veut 
» fappeller un homme pour l’aymer, et 
». l’homme la femme : par ce que cecy 
» ne se peut faire que par la propre per- 
» sonne à qui il touche, et pour ce faire 
» il convient que quiconques le fera soit 

» asseuré de n'avoir aucune peur : car il 
» faut que ce soit de nuict, et en lieux 
M solitaires, et sans aucune compagnie ; 
» lesquelles choses je ne sçay comme 
n vous serez disposée à les-faire.» A qui 
la Dame, plus amoureuse que sage, re- 
spondit : — « Amour me point par telle 
» manière, qu'il n'est chose aucune que 
» je ne fisse pour r'avoir celuy qui m'a 
» abandonnée à tort. Mais s’il te plaist, 
» monstre-moy en quoy il convient que 
» je soye asseurée.» L'escolier, qui 
avoit la queue marquée de mauvais poil, 
dist: — « Ma Dame, il faudra que je face 
» une ymage d'estain, au nom de celuy 
» que vous désirez d’avoir ; vous ayant 
» envoyé laquelle, il faudra qu’estant ‘ la 
» lune fort en decours, vous vous bai- 
» gnez toute nue en un fleuve courant 
» sur l’heure du premier sommeil, et 
» toute seule sept fois avec ladite ymage : 
» et après, estant ainsi nue, vous vous 
» en irez sur un arbre ou sur quelque 
» maison déshabitée, et vous tournant 
» du costé de la bise, ' avecques Tymage 
» en la main, vous direz sept fois les 
» parolles que je vous bailleray par 
» escript, lesquelles quand vous les aurez 
» dictes, deux Damoyselles viendront à 

» VOUS, les plus belles que vous vistes 
)) jamais ; et vous salueront en vous dc- 
» mandant gracieusement que vous vou- 
» lez qu’il soit faict: vous leur direz 
M très-bien et par bon ordre ce que dé- 
» sirez, et gardez surtout que vous ne 
» vinsiez à nommer l’un pour l’autre : 
» et après cecy elles s’en iront, et vous 
» pourrez descendre au lieu où vous au- 
» rez laissé vos habillemens, et vous 
» revestir, puis vous en retourner à la 
» maison. Et pour certain, avant la 
» moytié de la nuict ensuyvant, vostre 
» amy viendra plorant, vous crier mercy 
» et miséricorde, et sçachez que d’ores- 
)>*enavant après, il ne vous laissera 
» jamais pour une autre.» 

La -Dame, oyant ces parolles, y ajousta 
entière foy, et luy estant avis qu’elle tc- 
noit desjh son amy entre les bras, deve¬ 
nue à demy joyeuse, dist : — « Ne doutez 
» point que je ne face très-bien tout ce 
» que dessus, et ay le plus beau lieu du 
» monde pour ce faire : car j’ay une mé- 
» tairie vers le val d’Arne un peu au 
» dessus, laquelle est assez voysine de la 
» rive du fleuve, et puis nous sommes 
» maintenant en Juillet que le baigner 
» est fort plaisant; et si encores, il me 

» souvient que non guères loing de la 
» rivière^ il y a une petite tour déshabi- 
» tée où Ton ne peut guères monter 
» sinon par je ne sçay quelle eschelle de 
)) boys de chataigner qui y est, par la- 
» quelle les bergers montent aucunefois 
» sur une terrasse de ladicte tour pour 
» regarder leurs bestes quand elles sont 
» esgarées, et est un lieu moult solitaire 
» et hors de chemin : parainsi mon- 
» teray, et espère faire le mieux du 
» monde tout ce que tu me diras. » 
L'escolier, qui sçavoit très-bien et la 
métairie de la Dame et la tourelle, très- 
ayse d’estre asseuré de son intention, 
dist ’ — « Ma Dame, je ne fuz jamais en 
» ces quartiers-là, et parainsi je ne sçay 
» la métairie ne la tourelle : mais s’il est 
» ainsi comme vous dites, il n'est pos- 
» sible au monde d’estre mieux, par- 
» quoy, quand il sera temps, je vous en- 
» voyeray l’ymage et l’oraison. Mais 
» je vous prie bien fort que, quand 
» vous aurez eu vostre désir et con- 
» gnoistrez que je vous auray bien 
» servye, qu’il vous souvienne de moy, 
» et me tenir la promesse que vous 
» m’avez faicte. » A qui la Dame pro¬ 
mit de le faire sans aucune faute; et 

ayans prins congé de luy, s’en retourna 
à sa maison. 

L’escolicr, joyeux de ce qu’il luy sem- 
bloit que son avis seroit exécuté, fit faire 
une ymage avecques ses caractères, et 
escrivit une sienne fable pour oraison. 
Et quand il luy sembla qu’il estoit temps, 
l’envoya à la Dame, et luy fit dire que 
la nuict ensuyvant sans plus attendre, 
elle fist ce qu’il luy avoit dit. Et après 
cela, pour achever son entreprinse, s’en 
alla secrettement, avec un sien serviteur, 
à la maison d’un sien amy qui demou- 
roit assez voysin de la tourelle. 

La Dame, de l’autre costé, se meit en 

chemin avecques sa chambrière, et s’en 

alla à sa métairie, où, la nuict venue, 

faisant semblant de s’en aller au lict, elle 
« ^ 

envoya coucher sa chambrière, puis sur 
l’heure du premier somme sortit tout 
bellement de son logis, et s’en alla au 
plus près de la tourelle sur la rive d’Arne; 
et regardant autour de soy, et ne voyant 
ne sentant personne, sedespoilla et cacha 
ses habillemens soubz un buisson ; puis 
se baigna sept fois avec l’y mage, et après 
toute nue, tenant icelle en la main, s’en 
alla vers la tourelle. 

L’escolier, lequel sur le poinct de la 

nuict s^estoit caché avecques son servi¬ 
teur entre les saules et autres arbres au¬ 
près de la tourelle, veit toutes les choses 
dessudites : et elle passant ainsi nue quasi 
tout auprès de luy, et luy voyant qu’avec 
la blancheur de son corps, elle vainquoit 
l’obscurité de la nuict, regardant après 
l’estomach, et les autres parties de son 
corps qu’il voyoit tant belles, pensant en 
soy-mesmes ce qu’elles dévoient devenir 
en peu de temps, il eut aucune compas¬ 
sion d’elle. Et d’autre part la tentation de 
la chair l’assaillit soudainement, et feit 
lever tel debout qui estoit couché : luy 
conseillant qu’il sortist de l’embuche, et 
qu’il l’allast prendre, et en fjeist son plai¬ 
sir; et ne s’en fallut guères qu’il ne fust 
vaincu de l’un et de Tautre. Mais se re¬ 
mettant en mémoire qui elle estoit, et 
combien grande avoit esté l’injure receue, 
et pourquoy et de qui, il rentra en son 
despit, et chassa de soy la compassion et 
appétit charnel, et demeura ferme en sa 
délibération, la laissant aller. Par ainsi 
la Dame, montée sur la tour, et tournée 
devers la bise, commença à dire les pa- 
rolles que l’escolier luy avoit données. 
Lequel peu après y entra tout bellement, 
et peu à peu osta l’eschelle par où Ion 

montoit sur la terrasse où la Dame estoit, 
puis attendit ce qu’elle devroit dire et 
faire. Laquelle, ayant dict sept fois son 
oraison, commença à attendre les deux 
Damoyselles, et fut si long temps à at¬ 
tendre, sans ce qu’il faisoit plus froid 
qu’elle n’eust voulu, qu’elle veît l’aube 
du jour apparoistre : parquoy, desplai¬ 
sante qu’il n’estoit avenu ce que l’csco- 
lier luy avoit dit, dist en soy-mesmes : 
Je doubte fort que ccstuy-cy ne m’ait 
voulu donner une telle nuict, comme je 
luy en donnay une autre; mais toutes- 
fois s’il l’a faict pour ceste occasion, il 
s’est très-mal sceu venger : car il s'en 
faut la tierce partie que ceste-cy ait esté 
aussi longue comme fut la sienne, sans 
le froid qu’il souffrit, qui estoit d’une 
autre qualité. Et à fin que le jour ne 
l’acueillist là, elle commença à vouloir 
descendre de la tour : mais elle trouva 
que l’eschelle n'y estoit plus. Alors, quasi 
comme si le monde luy fust fondu soubz 
les piedz, le cueur luy faillit, et tomba 
esvanouye sur la terrasse de la tour; et 
après que les forces luy retournèrent, 
elle se print à plorer misérablement et à 
se douloir. Et congnoissant assez bien 
que cecy devoit estre de l’ouvrage de 

l^escolier, commença à devenir marrie 
d'avoir offensé autruy : et après de 
s'estre trop fiée en celuy lequel elle devoit 
croire par raison estre son ennemy ; puis, 
demourant longuement en ce poinct, et 
après regardant s'il y avoit aucune voye 
pour pouvoir descendre, et n'en voyant 
point, elle recommença son pleur, et 
entra en un penser amer, disant a soy- 
mesmes : O malheureuse, que diront tes 
frères, tes parens, tes voysins, et généra¬ 
lement tous ceux de Florence, quand ilz 
sçauront que tu auras esté trouvée icy 
toute nue? Ton honnesteté, qui a esté 
telle que chacun croit, sera maintenant 
congneue avoir esté faulse : et si tu vou- 
lois trouver en cecy quelques excuses 
mensongières (comme il s’en pourroit 
trouver), le maudit escolier qui sçait tout 
ton faict ne te laissera mentir. Ha, mi¬ 
sérable, qui en une mesme heure auras 
perdu ton amy et ton honneur! Et cecy 
dit, elle fut en tel dueil, qu’elle fut quasi 
pour se jetter de la tour en bas : mais 
estant desjà le soleil levé, elle s’approcha 
un peu de l’un des coings de la muraille 
de la tour, regardant si elle verroit quel¬ 
que garçon gardant les bestes, par lequel 
elle peust envoyer quérir sa chambrière. 

Et avint que l’escolier, qui avoitdormy 
un peu au pied d’un buisson, s’esveilla, 
et la veit, et elle luy : à laquelle Tesco- 
lier dist : « Bon jour, ma Dame, les Da- 
)) moyselles sont-elles encor venues? » 
La Dame, le voyant et oyant, recom¬ 
mença à plorer fort, et le pria qu’il vinst 
à la tour, à fin qu’elle peust parler à luy. 
L’escolier luy fut en cecy assez courtois. 
Et elle, se couchant sur le ventre sur la 
terrasse de la tour, ne monstrant que la 
teste sur le bord d’icelle, luy dist en 
pleurant : — « Regnier, certainement si je 
» te donnay la malle nuict, tu t’es bien 
» vengé de moy : parce que, combien 
» que nous soyons en Juillet, j’ay cuydé 
)> toutesfois (d’autant que j’estoye nue) 
» geler ceste nuict de froit : sans ce que 
» j’ay tant et si longuement ploré de ce 
» que je te feis, et de ma sottise de t’avoir 
)) creu, que c’est merveille comme les 
» yeux me sont demourez en la teste : 
» et par ainsi je te prie, non pour l’amour 
)> de moy, que tu ne doibz point aymer, 
» mais pour l’amour de toy, qui es gen- 
)) tilhomme, que ce que tu m’as fait 
» jusques icy, te suffise pour vengeance 
» de l’injure que je te fei, et me fais ap- 
» porter mes habillements : afin que je 

» puisse descendre d^'icy, et ne me vou- 
» loir oster ce que par après tu ne me 
» sçaurois rendre quand tu voudrois, 
)> assavoir mon honneur; car si je t'ay 
i> privé de pouvoir estre avec moy celle 
)> nuict, je t^en puis à toute heure qu'il 
» te plaira rendre plusieurs pour ceste 
» seule. Suffise-toy doncques de cecy, et 
» comme honneste homme contente-toy 
» de t'estre peu venger de moy, et de le 
» m’avoir fait congnoistre : et ne vueilles, 
» s'il te plaist, exerciter tes forces contre 
» une femme : car l’aigle n'a point de 
» gloire d'avoir vaincu une coulombe. 
)> Doncques, pour Tamour de Dieu, et 
» pour l'honneur de toy, ayes pitié de 
M moy. M 

L’escolier, avec un cueur marry, re¬ 
pensant en soy-mesme l'injure qu'il avoit 
receue, et la voyant ainsi plorer et prier, 
recevoit en une mesme heure plaisir et 
ennuy en l’entendement. Plaisir, de la 
vengeance qu'il avoit sur toute chose 
tant désirée : et ennuy mouvoit son hu¬ 
manité à avoir compassion delà miséra¬ 
ble Dame. Toutesfois ne pouvant la clé¬ 
mence vaincre la fierté de l’appétit, il 
respondit : —« Ma Dame Héleine, si mes 
» prières (lesquelles à la vérité je ne sceu 

» arrouser de larmes, ne les faire sucrées, 
» comme maintenant tu sçais faire les 
» tiennes) m'eussent peu impétrer, la 
» nuict que je cuyday mourir de froid 
» en la court pleine de neige, de pouvoir 
» seulement estre mis par toy en quel- 
» que lieu à couvert, ce me seroit à pré- 
» sent légière chose d’exaucer les tiennes. 
» Mais si ores plus que par le passé il te 
» chaut tant de ton honneur, et il te 
» soit si grief de demeurer là toute nue, 
)) fais ces prières à celuy entre les bras 
» duquel il ne t’ennuyoit point d'estre 
» toute nue celle mesme nuict que tu 
» dis, me sentant troter par la court, 
» claquetant des dentz, et marchant sur 
» la neige, et te fay ayder par luy : et par 
» luy te fay apporter tes habillemens : 
») fay-toy mettre par luy Teschelle par 
)> où tu descendes : parforce-toy de met- 
» tre le soing de ton honneur en celuy 
» pour lequel lors et maintenant, avecq’ 
» plusieurs autres fois, tu n’as pas 
)) craint de le mettre en péril. Que ne 
» l’appelles-tu pour te venir ayder? et à 
» qui appartient-il plus qu’à luy? Tu es 
» sienne : quelles choses gardera-il donc- 
)) ques, ou aydera-il, s’il n’est garde et 
» ayde de toy ? Appelle-le, folle que tu 

» es, et espreuve si Famour que tu luy 
» portes et ton sens avec le sien te peuvent 
M délivrer de ma sottise : de laquelle en 
» vous jouant ensemble tu luy deman- 
)> das laquelle luy sembloit plus grande : 
» ou ma sottise ou Famour que tu luy 
» portois : et ne me sois maintenant 
» libérale ne courtoyse de ce que je ne 
n désire, et que tu ne me peux nyer si je 
» le désiroj^e : réserve tes bonnes nuietz 
» à ton amoureux, s'il advient que tu 
» puisses eschapper vive de là : car quand 
» à moy je les vous quitte, et certes j’en 
» euz trop d'une, et me suffit d’avoir esté 
B mocqué une fois. Et encores, usant de 
» ton astuce en ton parler, tu te parforces 
» en me louant d’acquérir ma bénévo- 
» lence, m’appellant gentilhomme et 
» honneste : à fin que comme magna- 
» nime je me retire de te punir de ta 
» mauvaistié. Mais tes flatteries ne m’of- 
B fusqueront maintenant les yeux de 
» l’entendement, comme jadis feirent tes 
» desloyalles promesses. Je me congnoy 
» maintenant, et t’asseure que durant 
B tout le temps que j’ay esté à Paris je 
B n’aprin point tant à congnoistre que 
B c’est de moy, comme tu m’as faict 
B congnoistre en une seule nuit que c’est 

)) de toy. Mais posé le cas que je fusse 
» magnanime, si est-ce que tu n’es pas 
)) de celles sur qui la magnanimité doyve 
» monstrer ses effectz : car la fin de la 
» pénitence es cruelles bestes comme tu 
» es, et pareillement de la vengeance, 

» doit estre la mort ; là où vers les 
)> hommes doit suffire ce que tu diz, 

» Parquoy, en tant que je ne suis point 
» aigle ne toy colombe, niais te con- 
» gnoissant serpent venimeux, j’entendz 
» de toute ma force, comme ancien en- 
» nemy, de te persécuter avecq’ toute 
» hayne. Bien que tout ce que je te fay 
)> ne se puisse proprement appeller ven- 
» geance, mais plustost chastiment, d’au- 
» tant que la vengeance doit surpasser 
» Toffence : et cecy n’y aviendra jamais, • 
» par ce que si je me vouloye venger, 

» ayant esgard à quel party tu me mis, 

» ta vie, quand bien je te l’osteroye, n’y 
» sçauroit suffire, ne cent autres sem- 
» blables à la tienne, par ce que je ne 
» tueroye qu’une vile, mauvaise, et 
» meschante femme. Et à vray dire, que 
» diable es-tu plus (qui t’auroit osté un 
» peu de beauté du visage, lequel peu 
» d’ans gasteront le remplissant de riddes) 

» que la plus malheureuse chambrière du 

B monde ? là où il n^a tenu à toy de faire 
» mourir un honneste homme, comme 
B n’aguières tu m’as appellé, la vie duquel 
B pourra encores estre un jour plus utile 
B au monde , que ne pourroient estre 
» cent mille tes semblables, tant que le 
B monde devra durer. Je t’apprendra y 
B doncques, avecques l’ennuy que tu 
B soustiens, que c'est que de te mocquer 
B des hommes qu’ont aucun sentiment, et 
B quelle chose c’est se mocquer des esco- 
B liers; en te donnant occasion de ne tom- 
B ber jamais plus en telle follie, si tu en 
B eschappes. Mais si tu as si grande vou- 
B lonté de descendre, que ne te jettes-tu en 
B bas? à fin que te rompant le col (s’il plaist 
B à Dieu) tu sortes en une mesme heure 
B hors de la peine où il te semble estre, 
B et me feras le plus content homme du 
B monde. Maintenant je ne te vueil dire 
B autre chose, sinon que j’ay sceu tant 
B faire que de te faire monter là-haut. 
B Saches doncques tant faire mainte- 
B nant que tu en descendes aussi bien 
B comme tu te sçeuz mocquer de moy.a 
Ce pendant que l’escolier disoit ces 
choses, la misérable Dame plouroit con¬ 
tinuellement, et le temps se couloittous- 
jours, montant toutesfois le soleil de 

plus en plus : mais quand elle le sentit 
taire, elle dist : — « O cruel homme, si 
» la maudicte nuict te fut si griefve, et 
» ma faute te sembla si grande, que ma 
» jeunesse et beauté, mes larmes et mes 
» humbles prières ne te peuvent mou- 
» voir à pitié aucune, fay au moins que 
» tu soyes raeu, et que ta sévére rudesse 
)) diminue par ce seul mien acte, que je 
» me suis fiée de nouveau en toy, et que je 
» t’ay descouvert tout mon désir, dont 
» tu as eu le moyen de me faire con- 
» gnoissante de mon péché. Car si je ne 
)) me fusse voulue fier de toy, tu n’en 
» avois aucun pour te venger de moy, 
» comme tu monstres ( avec si grande 
» ardeur) l’avoir désiré. Laisse doncques 
» ton ire et me pardonne désormais: car 
» je suis délibérée, si tu me veux par- 
» donner, et me faire descendre d’icy, 
» d’abandonner du tout le desloyal 
» amant, et t’avoir pour seul amy et sei- 
» gneur. D’avantage, combien que tu 
)) blasmes grandement ma beauté, l’esti- 
» mant briefve et de peu de compte, de 
» laquelle telle qu’elle est, et pareille- 
» ment celle des autres femmes, si sçay-je 
)) pourtant que quand on n’en devroit 
» faire cas pour autre raison, que pour 

» estre un passetemps et plaisir de la jeu- 
» nesse des hommes, qu’elle doit estre 
M prisée pour ceste-là, et certes tu n’es pas 
» vieil. Et combien que cruellement je 
» soye traictée de toy, si ne puis-je pour- 
» tant croire que tu me voulusses voir 
» mourir misérablement, comme seroit 
» de me précipiter en bas, comme une 
» désespérée, devant tes yeux, ausquelz 
i) {si tu n’estois mensonger, comme tu 
M es devenu) je fuz tant agréable. Ayes 
» doncques pitié de moy pour Dieu, car 
)> le soleil commence trop à s’eschauffer, 
» et comme le trop grand froid m’a 
« offensé ceste nuict, ainsi le chaut com- 
» mence à me faire grand ennuy. » A 
qui l’escolier, qui la tenoit là en propos 
pour son plaisir, respondit : 

— (( Ma Dame, ta foy ne se remit lors 
» en mes mains pour amour que tu me 
» portasses, mais pour r’avoir ce que 
» tu avois perdu, et par ce elle ne mérite 
» rien de meilleur, que plus grand mal, 
» et crois follement, si tu crois que ce 
» seul moyen sans plus m’ait esté opor- 
» tun à la désirée vengeance : car j’en 
» avoye mille autres, et mille lacs que 
» j’avoye tenduz autour de tes piedz en 
» te monstrant semblant de t’aymer, 

» tellement que tu n'avoys à aller guères 
» de temps, que si cestuy-cy ne fust 
» advenu, il te convenoit nécessaire- 
>i ment cheoir en l'un des autres; et 
» t’avise que tu ne pouvois tomber en au- 
» cun qui ne te eust esté de plus grand’- 
» peine et honte que cestuy-cy. Lequel 
» je choisiz (non pour ton ayse) mais 
» pour en recevoir plustot plaisir. Et où 
■a tous ces moyens m’eussent failly, la 
)) plume ne me pouvoit faillir, avec la- 
» quelle j’eusse tant escrit de toy, et telles 
» choses, et en telle manière, que les 
» ayant sceu par après (comme tu eusses), 
» tu eusses désiré mille fois le jour n’a- 
» voir jamais esté née. Car les forces de 
» la plume sont trop plus véhémentes, 
» que ceux qui ne les ont esprouvées 
» par expérience, n’estiment. Je jure 
» Dieu, et ainsi me face-il joyeux jus- 
)) ques à la fin de ceste vengeance que 
» je prens de toy, comme il m’a faict 
» dès le commencement, que j’eusse 
)> escrit telles choses de toy que tu eus- 
J) ses eu si grand’honte, non d’autres 
» personnes seulement, mais de toy- 
» mesmes, que tu te fusses arraché 
» les yeux de la teste, pour ne te voir 
i> point. Et par ainsi ne reproche point 

» à la mer qu’elle soit creue d'un petit 
» ruisseau de ton amour, ou bien que 
» tu soyes mienne, je ne m’en soucie 
» comme desjà je t’ay dit, et sois tant 
» que tu voudras à celuy à qui tu as 
» esté si tu peux, lequel tout ainsi que 
)) je l’ay hay je Vayme présentement, 
» considérant le bon tour qu’il t'a main- 
» tenant faict. Vous vous enamourez et 
« désirez l’amour des jeunes hommes, 
» par ce que vous leur voyez aucune- 
» ment le tainct plus fraiz, la barbe 
» plus noire, bien dispostz, dancer et 
» jouster : mais tout cela ont eu ceux 
» qui sont un peu plus aagez, et si sça- 
» vent ce que les autres ont encores à 
» aprendre. Et outre ce, vous les estimez 
» meilleurs chevaliers, d'autant qu'ilz 
» font leurs journées de plus de lieues 
» que ceux qui sont d’aage plus meur. 
» Certainement je confesse que avec- 
» ques plus grand force ilz secouent 
» les pellissons. Mais ceux qui sont 
» de moyen aage sçavent trop mieux 
» (comme expertz) les lieux où les pulces 
)> habitent, et doit-on sans comparaison 
» plustost choisir le peu et savoureux, 
» que le beaucoup et mal sade: aussi le 
» trotter fort rompt et lasse autruy, quel- 

V i3 




1 


à 


i 


L 
















VIIl'^ JOURNÉE 


146 LE DÉCAMÉRON — 

M que jeune qu^il soit, là où l'aller dou- 
» cernent (encor qu'on arrive plus tard 
» au logis) vous y conduit tout reposé. 
» Vous ne vous appercevez (bestes sans 
» entendement) combien de mal est caché 
» souz ce peu de belle apparence. Les 
» jeunes ne sont contens d'une amye : 
» mais autant quÙlz en voyent autant en 
» désirent-ilz, et d’autant leur semble 
» qu'ilz sont plus dignes : parquoy leur 
» amour ne peut estre stable; et qu'il 
» soit vray, tu en peux maintenant por- 
)> ter vray tesmoignage ; et leur semble 
)) qu’ilz sont dignes d’estre honorez et 
» caressez de leurs amyes : ne ayantz 
)) autre gloire que de se venter de celles 
» dont ilz ont jouy, laquelle faute en a 
» fait tomber beaucoup souz les beaux 
» pères qui ne le redisent point. Et di- 
» sant que tes amours ne furent jamais 
» sceues que de ta chambrière et de 
» moy, je t'avise que si ainsi tu le crois, 
» que tu le sçaiz mal, et le crois mal : 
» car toute sa rue ne parle quasi d’autre 
» chose, ne la tienne pareillement : 
» mais le plus souvent, en telles choses, 
» celuy h qui le faict touche est le der* 
)) nier qui le sçait. Davantage, ces jeunes 
» gens vous desrobent, là où ceux de 

» moyen aage vous donnent. Toy donc- 
» ques qui as sceu mal choysir, demeure 
» h celuy à qui tu te donnas, et quand à 
» moy (duquel tu te mocquas) laisse 
» moy estre à autruy : car j’ay trouvé 
» Dame et amye qui est trop plus de 
)) chose que tu n’es, et qui m’a congneu 
)) mieux que tu ne fiz. Et à fin que tu 
» puisses porter en l’autre monde plus 
» grande certitude du désir de mes yeux, 
» que tu ne faiz en cestuy par mes pa- 
» rolles, jette-toy en bas le plustost que 
» tu pourras, et ton ame receue desjà 
» (comme je croy ) entre les bras du 
» Diable, pourra voir si mes yeux se 
» seront troublez ou non de t’avoir veu 
» rompre le col. Mais pource que je croy 
» que tu ne me voudrois rendre si 
» joyeux, je te dy que si le soleil te corn- 
» mence à eschauffer, souvienne-toy du 
3> froid que tu me fiz souffrir, et si tu le 
» sçaiz mesler avecques ce chaut, sans 
B faillir tu en sentiras le soleil plus 
)) tempéré. » 

La desconsolée Dame, voyant que les 
parolles de l’escolier ne tendoient que à 
cruelle fin, commença à plourer et dist: 
— «Orçà, puis que aucune chose de 
» moy ne te peut mouvoir à pitié, au 

» moins soyes mcu par l’amytié que tu 
» portes à la femme que tu diz avoir 
» trouvé plus sage que moy, et de la- 
» quelle tu te diz amy, et pour amour 
)) d’elle pardonne-moyjCt m’apporte mes 
» habillemens, à fin que je me puisse 
» revestir, et me fay, s’il te plaist, de- 
» scendre d’icy. » Lors l’escolier com¬ 
mença à rire. Et voyant que l’heure 
de tierce estoit longtemps y avoit passée, 
respondit : — « Or sus, tu m’as prié de 
» par telle Dame,que je ne sçay mainte- 
» nant dire de non : enseigne-moy où 
» sont tes habillemens, et je les iray 
» quérir, et te feray descendre de là. » 
La Dame, croyant cecy, se conforta au¬ 
cunement, et luy enseigna le lieu où 
elle les avoit mis, et l’escolier sortit de 
la tour, et commanda à son serviteur 
qu’il n’en bougeast, ains qu’il s’en tinst 
près, et qu’il se gardast tant qu’il pour- 
roit que personne n’entrast dedans jus- 
ques à ce qu’il fust retourné. Et cecy 
dit, il s’en alla à la maison d’un sien 
amy, où il disna à son bel aysc, et après 
quand il luy sembla bon se mit à dor¬ 
mir. 

Ce pendant la Dame, qui estoit demou- 
réc sur la tour et s’estoit réconfortée 

¥ 

d'un peu de sotte espérance, dolente 
toutesfois outre mesure, se dressa et 
s'assit, se mettant du costé de la tour où 
il y avoit un peu d'umbre, et commença 
avec très-amers pensemens à attendre, 
maintenant pensant, ores plorant, tan- 
tost espérant, et soudainement désespé¬ 
rant du retour de Tescolier, avec ses 
habillemens; et sautant d'un penser en 
un autre comme celle qui estoit vaincue 
de travail, et qui n’avoit reposé de toute 
la nuict, s’endormit un peu. Mais le 
soleil, lequel estoit très-chaut, estant 
desjà l’heure de mydi venue, frappoit à 
la descouverte avec telle force droit sur 
son corps délicat, et sur sa teste toute 
descouverte, de telle sorte, que non seu- ‘ 
lement il luy brusla autant de chair 
qu’il en voyoit, mais la luy fit petit à 
petit toute fendre et ouvrir, et fut la 
cuysson telle, qu’elle, qui dormoit pro¬ 
fondément, fut contrainte de s’esveiller, 
et sentant qu’il luy cuysoit et se voulant 
aucunement remuer, il luy sembloit en 
se tournant que toute la peau cuytte sc 
ouvrist et esclatast, comme nous voyons 
avenir d’une peau de parchemin brus- 
lée, quand quelqu’un la veut après 
estendre ; et outre tout ce, la teste luy 

douloit tellement, qu’il luy sembloit 
l’avoir en pièces, dont il ne se faut esba- 
hir: car le pavé de la tour cstoit si dés¬ 
espérément chaut qu’elle avec les piedz, 
ne autre chose, n’y pouvoit trouver lieu 
pour se reposer. Parquoy, sans pouvoir 
dcmôurcr ferme en un lieu, se remuoit 
ores ça, et maintenant là, en plorant 
amèrement. Et outre cecy, ne faisant 
lors brin de vent, y estoient venues en 
très-grande quantité, force mousches et 
gros tahons, lesquclz poignans sur la 
chair ouverte l’csguillonnoicnt si cruel¬ 
lement, que chacun luy sembloit une 
poincturc d’esguillon : parquoy elle me- 
noit incessamment ses mains à l’entour 
de son corps, maudissant tousjours soy, 
sa vie, son amy, et l’escolier. Et estant 
ainsi et avec telle angoisse poincte, et 
affligée du chaut inestimable du soleil, 
des mousches, des tahons, et encores de 
la faim, mais beaucoup plus de la soif, 
et pour renfort de mille pensers en¬ 
nuyeux, elle se leva debout et commença 
à regarder s’il se pourroit voir ou ouïr là 
auprès quelque personne, sc délibérant 
du tout, quoy qu'il en deust avenir, de 
l’appeller, et luy demander aydè.Mais sa 
malheureuse fortune luy avoit encores 

osté tout cecy, car les laboureurs estoient 
tous partiz des champs pour le chaut : 
encor que ce jour-là, personne n’estoit 
allé travailler là environ, par ce que 
tous battoient leurs bledz alentour de 
leurs maisons ; en manière qu^elle 
' n’oyoit autre chose que des cigalles, et 
voyoit le fleuve d’Arne,lequel luy appor¬ 
tant le désir de boire de ses eaux, ne luy 
ostoit la soif, mais au contraire, la luy 
croissoit ; elle voyoit d'avantage en plu¬ 
sieurs lieux des boys et umbrages et mai¬ 
sons, lesquelles ne luy estoient sembla-# 
blement sinon angoisse en les désirant. 

Que dirons-nous plus de la malheu¬ 
reuse Dame? Le soleil de dessus et l’ar¬ 
deur du pavé de la tour dessouz, avec 
les morsures des mousches et des tahons, 
l’avoicnt par tous les costez de son corps 
tellement accoustréc que où elle avoit 
vaincu le soir de devant, avec la blan¬ 
cheur de son corps, Fobscurité de la 
nuyet, elle estant à ceste heure-là de¬ 
venue rouge comme rage, et toute ta¬ 
chée de sang, eust semblé à qui l’eust 
veue la plus layde, chose du monde; et 
demeurant en ceste manière sans espé¬ 
rance ou conseil aucun, attendoit plus la 
mort qu’autre chose. 

L’escolier, après que trois heures après 
midy furent sonnées de long temps, 
s’esveilla et, se souvenant de sa Dame, M 
s’en alla à la tour pour voir qu’il estoit H 
d’elle, et envoya disner son serviteur qui j 
encor n’avoit mangé de tout le jour. La j 
Dame, ayant ouy l'escolier, s’en vint | 

ainsi foible et ennuyée qu’elle estoit sur fl 

la trappe, et s’estant assise, commença || 
en plourant à dire : « Regnier, tu t’es t] 
» bien vengé outre mesure : car si je te | 

» fiz de nuyct geler en ma court, tu m’as . 

faict rosiir de jour sur ceste tour, voire j 

» brusler, et outre ce mourir de faim et ■ ! 

)) de soif : parquoy je te prie pour Dieu j 

» que tu montes icy-haut, et puis que I 

» mon cueur ne pourroit soufrir que je ] 

» me donnasse moy-mesmes la mort, 

» donne-la moy toy-mesmes : car je la | 

)) désire plus qu’autre chose, tant grand J 

» et tel est le torment que je sens. Et si 1 

y tu ne me veux faire ceste grâce, au i| 

y moins fay-moy apporter un verre 
y d’eau, à fin que je puisse mouiller la ^ 

y bouche à laquelle ne peuvent suffire 1 

y mes larmes, si grande est la sécheresse :J 

y et l'arsure que j’ay dedans, y Bien co- 1 

gneut l’escolier à la voix sa foyblesse, et 
encore vit-il la pluspart de son corps 

tout bruslé du soleil : pour lesquelles 
choses et par ses humbles prières, iL luy 
vint un peu de compassion d’elle; non 
pourtant il luy respondit : — « Mauvaise 
» femme, tu ne mourras jà de mes mains, 
» mais des tiennes s’il t’en prend désir, 
» et autant d’eau auras-tu de moy, pour 
» le soulagement de ton chaut, comme 
» j’euz de feu de toy pour l’alègement 
» de mon froid, et si me deulz grande- 
» ment, qu’il ayt falu que le mal de mon 
» froid se soit guéry avec le chaut de un 
n fiant très-puant, où je fuz mis, là où 
» celuy de ton chaut se guérira avec le 
» froid d’une eau rose très-odoriférante; 
)) et là où je fuz en danger de perdre les 
» nerfz et la personne, toy ainsi escor- 
}) chée de ce chaut, demeureras ainsi 
» belle comme faict le serpent quand il 
» laisse son vieil cuir. — O moy misé- 
» rable! » dist la Dame. « Dieu doint à 
» qui mal me veut ces beautez par telle 
» manière acquises; mais toy, plus cruel 
» que toute autre beste cruelle, com- 
» ment as-tu peu soufrir de me traicter 
» si mal en ceste sorte? Que devoy-je 
» pis attendre de toy ou de toute autre 
1 ) personne, quand bien j’eusse tué tout 
» son parentage avec cruelz tormens? 

» Certes je ne sçay quelle plus grande 

» cruauté on eust sceu user contre un 

» 

» traistre qui eust mis à mort toute une 
» cité, que celle où tu m’as mis de me 
» faire rostir au soleil, et manger aux 
» moLisches, et outre cecy de ne me vou- 
» loir pas seulement donner un verre 
» d'eau, qu^on donne bien aux homicides 
» condamnez de la justice, quand on les 
» meine pendre, et le plus souvent du 
» vin s’ilz en demandent. Maintenant 
» puis que je te voy demeurer ferme en 
» ta cruauté, et que ma passion ne te 
» peut aucunement mouvoir, je m’ap- 
» pareilleray de recevoir la mort patiem- 
» ment : h fin que Dieu ayt miséricorde 
)) de mon ame, lequel je supplie qu’avec 
» ses yeux justes il voye ceste tienne 
» cruauté. » Et ces parolles dictes, elle 
se tira avec grand peine, vers le mylieu 
de la terrasse de la tour, se désespérant 
de devoir eschapper de un si ardant 
chaut, et non seulement une fois mais 
mille (outre ses autres douleurs) elle 
cuyda pasmer de soif, plorant incessam¬ 
ment très-fort, en se complaignant de sa 
malheurté. 

Mais estant presque nuict, et semblant 
à l’escolier qu'il avoit assez faict, il fit 

prendre les habillemens d’elle et les en¬ 
velopper dedans le manteau de son ser¬ 
viteur, et s’en alla vers la maison de la 

^ r \ 

Dame, où il trouva sur la porte sa cham¬ 
brière assise toute desconfortée, à laquelle 
il dist : « Bonne femme, ou est ta mai- 
» stresse ?» A qui la chambrière respon- 
dit : — « Monsieur, je ne sçay, je cuy- 
- » doye ce matin la trouver au lict où je 
» l’avoye veu aller ce me semble hier au 
» soir : mais je ne Fay trouvée ne là ne 
» ailleurs, et ne sçay qu'elle est devenue, 

» dont je suis en grand douleur : mais 
» vous, Monsieur, m'en sçauriez-vous 
-a rien dire? » A qui l'escolier respondit : 
— « Aussi bien t’eussé-je tenue avec elle, . 
» Aà où je l’ay eue, à fin que je t’eusse 
» punie de ta coulpe, comme j'ay elle de 
» la sienne : mais croy fermement que 
a tu ne m'eschapperas des mains que je 
» ne te paye tellement de tes mérites, 

» que tu ne te mocqueras jamais d’homme 
» qu’il ne te souvienne de moy. » Et 
cecy dit, il dist à son serviteur : « Baille- 
» luy ses habillemens, et dy-luy qu’elle 
» aille quérir sa maistresse si elle veut. » 
Le serviteur fit son commandement. 
Parquoy les ayant la chambrière prins, 
et iceux recongneuz, oyant ce qu’il luy 










-■ 




9 






'4 


I 56 LE DÉCAMÉRON — VIII^ JOURNEE 

avoit dit, douta grandement qu’on ne 
l'eust tuée, et à peine se peut-elle retenir 
de cryer; si se mit soudainement à plo- 
rer, et estant desjà Tescolier party, s'en 
alla courant vers la tour avec iceux ha- 
billemens. 

Ce jour-là de malheur, un laboureur 
de ceste Dame avoit esgaré deux siens 
pourceaux, et les allant chercher un peu 
après que l’escolier fut party, il arriva 
vers celle tour, regardant partout s’il 
verroit ses pourceaux; si ouit le misé¬ 
rable plaint que faisoit la malheureuse 
Dame. Parquoy il se mit tant qu’il peut 
à crier : « Qui ploure là-hault? » La- 
Dame congneut la voix de son païsant, 
et le ayant appelle par son nom, luy 
dist : — « Va, je te prie, appeller ma 
» chambrière, et faiz tant qu’elle puisse 
» venir icy-hault. » Le laboureur, con- 
gnoissant sa maistresse, luy dist : — « Ho, 
» ma Dame, et qui vous porta là-hault? 
M vostre chambrière vous a tant aujour- 
)> d’huy cherchée : mais qui jamais eust 
» pensé que vous eussiez deu estre là? » 
Et ayant prins les bastons de l’escheile, 
la commença à dresser comme ilz dé¬ 
voient estre, et la lyer avecques des 
riottes et bastons au travers. Et en cest 

instant arriva sa chambrière : laquelle, 
aussi tost qu’elle fut entrée en la tour, 
ne pouvant plus tenir sa voix, sc bat¬ 
tant les mains,- commença à crier : 
« Hélas, ma douce maistresse, où estes- 
)> vous? » La Dame, oyant sa cham¬ 
brière, respondit au mieux qu’elle peut : 
— « Ha, ma sœur, je suis icy-hault, ne 
» ploure point ; mais m’aporte tost mes 
» habillemens. » Quand la chambrière 
l’ouyt parler, quasi toute réconfortée, 
monta par Leschelle desjà presque ra- 
coustrée par le laboureur, et avec son 
aydc arriva sur la terrasse de ladicte 
tour. Et voyant sa maistresse ressem¬ 
blant non un corps humain, mais plus- 
tost une busche de boys à demy bruslée, 
toute lasse, toute seiche, et couchée 
toute nue en terre, elle se mit les ongles 
au visage, et commença à plourer sur 
elle, ne plus ne moins que si elle eust 
esté morte. Mais la Dame la pria pour 
Dieu qu’elle se teust, et qu’elle luy 
aydast à se revestir. Et ayant sceu d'elle 
que personne n'avoit entendu où elle 
avoit esté, sinon ceux qui avoient porté 
ses habillemens, et le laboureur qui y 
estoit présent, elle se réconforta aucune¬ 
ment, et les pria pour Dieu que jamais 

ilz n'en dissent rien à personne. Le la¬ 
boureur, après plusieurs parolles, et 
estant la Dame levée, la porta sur son 
col, parce qu’elle ne pouvoit aller jus- 
ques hors de la tour. La povre cham¬ 
brière (qui estoit demourée derrière) en 
descendant peu advisément de Teschelle, 
le pied luy foillit et tombant en terre se 
rompit la cuisse, dont pour la douleur 
qu’elle sentit commença à mugir et crier 
tellement, qu’il sembloit que ce fust un 
lyon : parquoy le laboureur, ayant posé 
la Dame sur un monceau d’herbe, alla 
voir que avoit la chambrière, et ayant 
trouvé qu’elle avoit la cuisse rompue, la 
porta semblablement sur ladite herbe, et 
la mit auprès de la maistresse, laquelle 
voyant mal sur mal luy advenir, et que 
ceste-cy de qui elle espéroit estre aydée 
plus que de nul autre avoit la cuisse 
rompue, dolente sans mesure, recom¬ 
mença son pleur si misérablement, que 
non seulement le laboureur ne la peut 
consoler, ains luy-mesmes commença à 
pleurer comme les autres. 

Mais estant jà le soleil baissé, la povre 
désolée voulut, à fin que la nuict ne les 
surprinst, aller à la maison dudit labou¬ 
reur : là où ayant prins deux siens frères 

et sa femme, ilz retournèrent quérir la 
chambrière sur un aiz, et la portèrent 
en la maison. Puis reconfortans la Dame 
avec un peu d^eau fresche, et plusieurs 
bonnes parolles, le laboureur la porta 
sur son col en la chambre d'elle ; puis sa 
femme luy donnant du pain lavé, la de- 
spouilla, et après la mit au lict, et don¬ 
nèrent ordre que elle et la chambrière 
fussent portées la nuict à Florence, et 
ainsi fut faict. Là où la Dame pleine de 
mensonge controuva un compte tout 
hors de l'ordre de ce qui estoit advenu 
d'elle et de sa chambrière, et fit accroire 
à ses frères, sœurs et toute autre per¬ 
sonne, que par accident de foudre et de 
mauvais espritz, cecy leur estoit advenu. 
Puis Fon fit venir les médecins, lesquelz, 
non sans grande angoisse et travail de la 
Dame {qui laissa plusieursfois toute la 
peau, attachée aux linceux) la guérirent 
d’une cruelle fièvre, et des autres acci- 
dens qui luy survindrent, et pareillement 
la chambrière de sa cuisse. Pour laquelle 
chose la Dame oublia son amoureux, et 
de là en avant se garda sagement de se 
mocquer et d’aymer. Et l’escolier, sça- 
chant que la chambrière avoit eu la 
cuisse rompue, luy estant advis qu'il en 










l6o LE DÉCAMÉRON — VIIl*^ JOURNEE 

avoit assez entière vengeance, s’en passa 

joyeusement sans en rien dire autre 
chose. 

« 

Ainsi voylà qu’il advint à la jeune folle 
de ses mocqueries, pensant qu’elle ne se 
devoit autrement jouer avecques un 
escolier qu’elle eust fait avec un autre. 
Ne sçaehant bien qu’ilz sçavent (je ne dy 
pas tous, mais la pluspart) là où c’est 
que le diable tient la queue. Et par ainsi 
gardez vous, mes Dames, de vous moc- 
quer, mesmement des escoliers. 












roEux Ho^mES mo^^iEZ 

fréquentant^ journellement ensemble, Vun 
coucha avec la femme de Vautre : lequel, 
s’e« estant apperceu, fit si bien avec la 
femme de son compagnon, qiVil:^ renfermè¬ 
rent dedans un coffre, sur lequel il jouyt de 
sa femme* 


NOUVELLE VIH 


Signifiant que, qui a fait villenie à autruy, est sub- 
ject à la recevoir de luy pius grande. 


ES malheurs de ma Dame Hé- 
leine avoient esté fascheux 
et ennuyeux aux Dames à 
escouter, mais pource qu’elles 
congnoissoient qu'ilz luy 
estoient avenuz comme en 
partie elle avoit mérité, elles les avoient 
passez avecques compassion modérée : com¬ 
bien qu’elles réputèrent i’escolier non seu¬ 
lement obstiné, ains plustost cruel outre 

mesure. Mais quand ma Dame Pampinée 
fut venue à fin de sa nouvelle, la Royne 
commanda à ma Dame Fiammettc qu’elle 
suyvist. Laquelle, désirant d’obéir, dist 
ainsi ; 

Pourcc qu'il me semble, mes belles 
Dames, que la cruauté de Tescolier vous 
a offencées et quelque peu contristées, 
il me semble qu’il ne sera mal conve¬ 
nable de récréer voz espritz ennuyez, 
avec quelque chose plus délectable; et 
parainsi je délibère vous dire une nou¬ 
velle d’un jeune homme, lequel receut 
plus doucement une injure, et la vengea 
plus modérément que ne fit Tescolier : 
par laquelle vous pourrez comprendre 
qu’il doit assez suffire à un chascun, si 
on luy faict de tel pain souppe qu’il a 
fait à autruy, sans vouloir prendre ven¬ 
geance plus grande que l’injure receue. 

Vous devez sçavoir qu’il y eut à Siene 
(comme j'ay autresfois ouy dire) deux 
jeunes hommes assez aisez et de bonne 
parenté bourgeoyse : l’un sé nommoit 
Spinellosse Tavenne, et l’autre Seppe de 
Myno, et tous deux estoient voysins de 
maisons en la rue de Camoillic, ne bou- 

geantz d'ensemble, et s^aymantz, par les 
démonstrations qu'ilz faisoient l’un à 
l’autre, autant ou plus que s’ilz eussent 
esté frères; et chascun d’eux avoit belle 
femme. Or advint que fréquentant fort 
souvent Spinellosse en la maison de 
Seppe, bien que Spinellosse y fust ou 
non, il s’apprivoysa par telle manière 
avec la femme de Seppe, qu’il commença 
à coucher avec elle; et en cecy ilz con¬ 
tinuèrent une bonne pièce de temps 
avant que personne s'en apperceust. 
Toutesfois, au long aller, estant un joùr 
Seppe en son logis et sa femme n’en sa¬ 
chant rien, Spinellosse le vint demander, 
et sa femme luy dist qu’il n'y estoit pas ; 
au moyen de quoy Spinellosse monta 
soudainement là-haut, et ayant trouvé la 
femme en la salle, et voyant qu’il n’y 
avoit autre que eux, en l'embrassant la 
commença à baiser et elle luy. Seppe, 
qui vit cecy, ne sonna mot : mais de- 
moura caché pour voir par quel bout 
finiroit ce jeu. Et, pour abréger, il vit 
sa femme et Spinellosse qui s’en allèrent 
ainsi embrassez en sa chambre', et qu’ilz 
s’enfermèrent dedans, dont il fut fort 
marry.. Mais congnoissant que pour 
cryer ne autrement son injure ne pourroit 

amoindrir, ains que la honte en crois- 
troit plustost, il se mit a penser par 
quelle manière il pourroit si sagement 
faire la vengeance de cecy, que sans qu’il 
fust sceu çà ne là, son esprit en demou- 
rast content. Parquoy, après avoir lon¬ 
guement pensé, et ayant (comme il luy 
sembloit) trouvé le moyen, il demoura 
caché tout autant que Spinellosse fut 
avec sa femme. Lequel, aussi tost qu’il 
s’en fut allé, entra en la chambre, où il 
trouva sa femme, qui encor’ n’avoit 
achevé de racoustrer son habillement de 
teste, que Spinellosse en jouant luy avoit 
fait cheoir, et dist : « Que faiz-tu, ma 
» femme? » A qui la femme respondit : 
— « Ne le vois-tu pas? — Ouy vray- 
)) ment, » dist Seppe; « et si ay veu 
» encor’ autre chose, que je voudroye 
» n’avoir point veu. » Et entra en 
grandes parolles des choses qui avoient 
esté faites, et elle, avec une très-grande 
peur, après plusieurs propos luy ayant 
confessé l’acointance que elle avoit avec 
Spinellosse, que malaisément elle luy 
pouvoit nier, luy commença à requérir 
pardon en plorant. A qui Seppe dist : 
■— <( Vois-tu, ma femme, tu as mal fait; 
» duquel si tu veux avoir pardon, déli- 

» bère-toy de faire entièrement ce que 
» je te commanderay, et je le te vay 
» dire. Je vueil quetudies à Spinellosse 
» que demain matin, sur les neuf heures, 
» il trouve quelque occasion de se partir 
» d^avec moy, et s'en vienne icy vers 
» toy; et quand il sera céans je revien- 
» dray, et aussi tost que tu me orras tu 
» le feras entrer en ce coffre, et l’enfer- 
» meras dedans; puis, quand tu auras 
» faict cecy, je te dirai le demourant de 
» ce que tu auras à faire, et n'ayes au- 
» curte doute de le faire : car je te pro- 
» metz que je ne luy feray point de 
» mal. » La femme, pour luy satisfaire, 
dist que elle le feroit, et ainsi le fit. 
Quand le lendemain fut venu, estans 
Seppe et Spinellosse ensemble sur les 
neuf heures, Spinellosse, qui avoit promis 
d’aller vers la femme à celle heure, dist 
à Seppe : « Je doy disner ce matin avec 
» quelque mien amy que je ne vueil 
» point faire attendre, et par ainsi à 
» Dieu te command’. —■ Il n’est encor’ » 
(dist Seppe) « heure de disner de bonne 
» pièce. » Spinellosse dist : — « Il n’y a 
» point de danger, aussi bien ay-je à 
» parler à luy, d’un mien affaire, telle- 
» ment qu’il faut que j’y soye de bonne 

» heure. » S’estant doneques départy 
Spinellosse d’avec Seppe, et ayant encor’ 
faict un tour, il fut incontinent en la 
maison avec la femme de luy; et estans 
entrez en la chambre, ilz n’y furent 
guères que Seppe retourna, et aussi tost 
qu£ la femme l’entendit, elle, faisant 
fort la paoureuse, fit gaigner ce coffre 
que son mary luy avoit dit à Spinellosse, 
et l’enferma dedans, puis sortit de la 
chambre; et quand Seppe fut en haut, 
il dist à sa femme : « Est-il temps de 
» disner, ma femme? — Il sera désor- 
» mais temps, » respondit-elle. Dit alors 
Seppe : — « Spinellosse est allé ce matin 
» disner avec un sien amy, et a laissé sa 
» femme seule à la maison; boute la 
)) teste à la fenestre, et l’appelle, et luy 
» dy qu’elle vienne disner avec nous. » 
La femme, craignant de sa personne 
mesmes, et devenue pour ceste occasion 
fort obéissante, fit ce que son mary luy 
commanda, et pria tant la femme de 
Spinellosse, qu’elle y vint, oyant que 
son mary ne devoit disner au logis. Et 
quand elle fut venue, Seppe luy faisant 
de grandes caresses, et l'ayant prinse 
privément par la main, fit signe h sa 
femme qu’elle s’en allast a la cuysine, 

menant luy sa voysine avecques soy en 
la chambre, en laquelle estans entrez il 
se tourna en arrière, et ferma Thuys sur 
eux. Quand la femme se vit enfermée 
dedans, elle dist ; « Nostre Dame! 
» Seppe, que veut dire cecy? M^avez- 
» vous fait venir icy pour cela? Est-ce 
» l’amour que vous portez à Spinellosse, 
» et la loyalle compagnie que vous luy 
» faites? » A laquelle Seppe s’estant ap¬ 
proché du coffre où son mary estoit en¬ 
fermé dedans, et la tenant bien, luy dist : 
— « Mamye, premier que tu te cour- 
» rouces, escoute bien ce que je te vueil 
» dire ; J’ay aymé et ayme Spinellosse 
» comme mon frère, et hier (combien 
» qu’il ne le sache) je trouvay que la 
» fiance que j’ay eue de luy, est venue à 
» tant qu’il couche avec ma femme 
» comme avecques toy : maintenant 
» pour ce que je l’ayme, je n’ay point 
)) délibéré de prendre autre vengeance 
» de luy, sinon telle comme l’offense a 
» esté. Il a jouy de ma femme, et j’en- 
» tendz jouyr de toy; et là où tu ne le 
» voudras, il faudra que je l’attrape 
» céans ; et ’pource que je ne délibère 
» point de laisser ceste injure impunie, 
» je luy joueray un tel jeu, que toy ne 

» luy ne serez jamais aises. » La Dame 
oyant cecy, et après plusieurs reconfir¬ 
mations que luy fit Seppe, le tenant 
pour certain, dist ; — « Seppe mon 
» amy : puis qu’il faut que ceste' ven- 
» geance tombe sur moy, j’en suis con- 
» tente, par un tel si que tu feras ma 
)) paix avec ta femme, de ce que nous 
» devons faire, comme (nonobstant ce 
» qu'elle m’a fait) je suis délibérée de 
)> luy pardonner. » A qui Seppe respon- 
dit : — « Je le feray asseurément, et 
» outre ce je te donneray un aussi beau 
» joyau que pièce que tu en ayes. » Et 
cecy dist, la baisant et embrassant, 
l’estendit sur le coffre, dedans lequel le 
mary estoit enfermé, et là, autant qu’il 
luy pleut passa le temps avec elle, et 
elle avec luy. 

Spinellosse,qui estoit dedans le coffre, 
et qui avait ouy toutes les paroles que 
Seppe avoit dictes, et la response de sa 
femme, et puis avoit senty la danse de 
l’ours, qu’on avoit dancé sur sa teste, 
sentit telle rage une fort grand pièce, 
qu’il cuida mourir, et ne eust esté qu'il 
craignoit Seppe, il eust dit toutes les 
injures du monde à sa femme, ainsi en¬ 
fermé qu’il estoit : toutesfois pensant à 

la fin en soy-mesmes, que l’injure et 
mauvais tour avoient esté commencez 
par luy, et que Seppe avoit raison de 
faire ce qu’il faisoit, et qu’il s’estoit porté 
envers luy humainement, et comme 
compagnon, délibéra en soy-mesmes 
d’estre plus amy de Seppe que jamais, 
s’il luy plaisoit. Puis, quand Seppe eut 
demeuré avec la Dame autant qu’il luy 
pleut, il descendit de dessus le coffre, et 
demandant la femme le joyau qu’il luy 
aŸoit promis, Seppe ouvrit la chambre 
et fit venir sa femme, laquelle ne dist 
autre chose sinon : « M’amye, vous 

» m’avez rendu pain pour fouasse, » et 
encores, le dist-elle en riant. ■ A qui 
Seppe dist : — « Ouvre ce coffre. » Et 
elle le fit, dedans lequel Seppe monstra 
à la femme Spinellosse'son mary. Or il 
seroit long à dire lequel des deux eut 
plus de honte, ou Spinellosse voyant 
Seppe, et sçachant qu’il sçavoit ce qu’il 
avoit faict, ou la femme voyant son 
mary, et congnoissant qu’il avoit ouy et 
senty ce qu’elle lui avoit fait sur la 
teste. A laquelle Seppe dist : — « Voylà 
» le joyau que je te donne.» Spinellosse, 
quand il fut sorty du coffre, sans user 
trop de parolles, dist ; — « Seppe, nous 

» sommes quitte à quitte ; et par ainsi je 
» treuve bon comme tu disois tantost à 
» ma femme, que nous soyons amys 
» comme nous soûlions. Et n’estant 
» autre chose à partir entre nous deux 
» que noz femmes, je suis d’advis que 
» nous le mettions à butin. » Dont Seppe 
fut content ; et disnèrent tous quatre 
ensemble en la meilleure paix du monde, 
et de là en avant chacune de ces fem¬ 
mes eut deux mariz, et chacun d’eux 
deux femmes, sans que jamais ilz en 
eussent pour cela autre question ne 
débat. 

<SMQ^IST^E Simoü^, 

Médecin, fut mené de nuict par Brun et 
Bulfarnaque en une fosse à retraictq^, croyant 
le Médecin qu'on le deust mener et faire 
estre d'une compagnie qui alloit en Corse : 
et fut laissé en ladicte fosse. 

NOUVELLE IX 

Pour dire que les titres d'honneur et de doctorcrics 

ne font pas les gens plus sages. 


f 



PRÈS que les Dames eurent un 
peu causé sur la communi¬ 
cation des femmes des deux 
^ Senois, la Royne, qui estoit 
■ la dernière à compter sa nou¬ 
velle pour ne faire tort à Dio- 
neo, commença ainsi : 



La tromperie que Seppe fit k Spinel- 
losse, luy fut très-bien employée ; au 

moyen dequoy il ne me semble point 
qu’on doyve reprendre trop aigrement 
celuy qui fait quelque tromperie k celuy 
qui la va cherchant, ou qui l’a méritée : 
combien que ma Dame Pampinée ait 
voulu n’aguère$> monstrer le contraire. 
Or est-il que Spinellosse mérita bien ce 
qu^on luy feit, et je me délibère de vous 
en dire d’un qui l’alla cherchant, et 
croy que ceux qui le trompèrent n’en 
sont point k blasmer, ains plustost k 
louer: et celuy k qui on la fit, fut un 
Médecin qui vint de Bouloigne à Flo¬ 
rence, où il retourna tout couvert de 
poil de menu-vert, encores qu’il ne fust 
qu’une pécore. 

Comme nous voyons tous les jours, 
nos citoyens, quand ilz reviennent d’e- 
studier de Bouloigne, l’un est advocat, 
l’autre médecin, l’autre notaire, avec les 
robbes longues et larges, et les aucunes 
d’cscarlatte, et avec le chapperon fourré 
de menu-vert, et plusieurs autres appa¬ 
rences très-grandes, ausquelles comme 
l’effect en succède nous le voyons en¬ 
cor chacun jour. Entre lesquelz re¬ 
tourna naguères un maistre Simon de 
Ville, plus riche de biens paternelz que 























IX - LE MEDECIN EMBRENE lyj 

de sçavoir acquis, vestu d’escarlattc, 
avec une grande cornette, et docteur en 
médecine, comme luy-mesmes disoit: et 
print maison à louage en la rue que 
nous appelons aujourd’hui la rue du 
Concombre. Ce maistre Simon nouvelle¬ 
ment venu, comme dict est, avoit entre 
ses autres notables conditions accou- 
stumé de demander à quiconques estoit 
auprès de luy, qui estoient tous ceux 
qu’il voyoit passer par la rue: et comme 
si quasi il eust deu par les gestes des 
hommes composer des médecines qu’il 
devoir donner à ses patiens, il prenoit 
garde à tous, et s’en souvenoit. Et entre 
tous ceux sur qui il jetta ses yeux plus 
ententivement, ce fut sur deux pein- 
ctres, dont nous avons aujourd’huy parlé 
deux fois : Brun et Bulfamaque, qui 
estoient continuellement ensemble, et 
estoient ses voysins. Et luy estant avis 
que ceux-cy vivoient plus joyeusement 
et avec moins de soucy, que personne 
qu’il eust jamais veu, comme il estoit 
vray, il demanda à plusieurs, de quel 
estât et condition ilz estoient : et ayant 
entendu d’un chacun qu’ilz estoient 
pauvres gens et peinctres, il luy entra 
en la teste qu’il devoit estre impossible 

qu’ilz vesquissent si joyeusement en leur 
pauvreté ; mais va penser, pour ce qu'il 
avoit ouy dire qu’ilz estoient fins et 
avisez, qu’ilz tiroient grand proffit de 
quelque autre endroit incogneu aux 
hommes. Au moyen dequoy il luy vint 
grande volonté de s’accointer et prendre 
la familiarité de tous deux, ou à tout le 
moins de Tun d’eux, et de faict il print 
congnoissance avecques Brun. 

Or congnoissant Brun, en bien peu 
de fois qu’il eut esté avec luy, que ce 
Médecin cstoit une grande beste, il com¬ 
mença à avoir de luy le plus grand 
passetemps du monde des choses nou¬ 
velles qu’il disoit, et le Médecin com¬ 
mença à avoir pareillement de Brun un 
merveilleux plaisir : et l’ayant invité 
quelquesfoisà disner avec luy, et croyant 
par cecy pouvoir deviser familièrement 
ensemble, il luy dist qu’il s’esmerveilloit 
de luy et de Bulfamaque, de ce que estans 
pauvres gens, ilz vivoient si joyeuse¬ 
ment : si le pria qu’il luy enseignas! 
comment ilz faisoient. Brun oyant le 
Médecin, et luy estant avis que la de¬ 
mande estoit plus que sotte, commença 
incontinent à rire en soy-mesmes, et 
délibéra de luy respondre comme il ap- 

1. partenoit h sa bcsterie, et dist : — 

i « Nostre maistre, je ne diroye pas à 

I » beaucoup de gens comment nous fai- 
I » sons; mais je ne me faindray point de 
» le vous dire, pource que vous estes 
à )> des amys : et si sçay bien que vous ne 
? » le direz à personne. Il est vray que 

» mon compagnon et moy, vivons ainsi 
» bien et joyeusement comme vous 
» voyez, et mieux avecq : et si vous 
» faut croyre que de nostre mestier ne 
•- » autre revenu que nous ayons, nous ne 

S » sçaurions tirer l'eau que nous usons : 

. » ne je ne vueil pour cecy que vous 

I » croyez que nous allions desrober ; 

i » mais nous allons en Corse, dont nous 

» tirons, sans faire tort à autruy, tout 
» ce qui nous faict besoing, ou que nous 
. » voulons souhaiter : qui est la cause qui 
» nous iait ainsi vivre joyeusement 
» comme vous voyez. » 

Le Médecin oyant cecy, et le croyant 
fermement, sans sçavoir que c’estoit, eut 
le plus grand désir du monde de sçavoir 
P quelle chose c’estoit que d’aller en 

II Corse; et le pria avecques grande in- 

;î stance qu’il luy dist, jurant qu’il ne le 

^ diroit jamais à personne. — « Jésus! 

■ » nostre maistre » (dist Brun), « qu’est-ce 

» que vous me demandez ? C’est un trop 
» grand secret celuy que vous voulez 
» sçavoir de moy : et chose pour me 
» ruyner^ et pour me chasser de ce 
» monde, voyre pour me faire mettre 
» dans la bouche du Lucifer de sainct 
» Gai, si .quelqu’un autre le sçavoit : 
» parquoy je ne le vous diroye jamais, » 
Le Médecin dist : — « Brun, asseure-toy 
)) que jamais personne ne sçaura choses 
» que tu me dies, sinon toy et moy. » A 
qui Brun, après plusieurs nouvelles, 
dist : — « Or voyez, nostre maistre, 
» l’amytié que je porte à vostre qualita- 
)) tive coyonnerie, est si grande, et pa- 
» reillement la fiance que j’ay en vous, 
» que je ne vous puis esconduyre de 
» chose que vous vueillez : et par ainsi 
j> je le vous diray, par un tel si, que 
» vous me jurerez par la croix de Mon- 
)> teson que jamais (comme vous m’avez 
» promis) vous ne le redirez à per- 
» sonne. » Le Médecin jura que aussi 
non feroit-il. 

— « Vous devez scavoir, mon doux 

i ï 

)) maistre » (dist Brun), « qu’il n’y a pas 
)) encor long temps que nous menasmes 
» en ceste ville un homme fort sçavant 
» en nigromance, qui se nomma Michel 

» TEscot, par ce qu’il estoit d’Escossc, 
» et receut beaucoup d’honneur de plu- 
» sieurs gentilzhommes, dont il n’en est 
» plus guères demouré de vivans; et 
» quand il voulut partir d’icy, il y laissa, 
n à leur grande prière et requeste, deux 
)) de ses disciples fort suffisans : ausquelz 
» il commanda qu’ilz fussent prestz, de 
» faire tous les plaisirs qu’ilz pourroient 
» jamais faire à ces gentilzhommes, qui 
)) luy avoient tant faict de plaisir. Ceux-cy 
» doncques servoient libérallement les- 
» dictz gentilzhommes en leurs entre- 
» prinses amoureuses, et en plusieurs 
» autres choses : puis après, trouvans 
» eux que la cité, et les coustumes des 
» hommes leur plaisoient, ilz se délibé- 
)) rèrent d'y vouloir demourer tousjours ; 
» et prindrent de grandes et estroites 
» amytiez avec aucuns, sans regarder 
» s’ils estoient gentil’hommes ou non, 
)) ou plus riches que pauvres : mais que 
» ilz fussent seulement conformes à 
» leurs complexions; et pour complaire 
)> à leursdictz amyz, ilz firent une société 
» d’environ vint-cinq hommes, lesquelz 
» se dévoient assembler deux fois le 
» mois en quelque lieu député par eux; 
» et estans là, chacun disoît à ceux-cy 

» ce qu’il de'siroit ; et eux y satisfai- 
» soient incontinent pour celle nuict. 
» Avec lesquelz deux Bulfamaque et 
» moy, prinsmes une privante si grande, 
» que nous fusmes mis en celle compa- 
» gnie, et en sommes; et vous vueil dire 
» cecy, que à toutes les fois qu’il avient 
» que nous nous assemblons, c’est chose 
» merveilleuse de voir les tapisseries 
» autour de la salle où nous mangeons, 
» et les tables couvertes à la royalle, et 
» le grand nombre de nobles et beaux 
» serviteurs, tant femmes que hommes, 
» au commandement d'un chacun qui 
M est de telle compagnie, et les bassins, 
» éguières, fiascons, couppes, et autre 
» vaisselle d’or et d’argent, èsquelz nous 
» mangeons et beuvons, et outre tout 
ü cecy l’abondance et diversité des vian- 
» des, selon l’apétit d’un chacun, qu’on 
)) aporte devant nous, quand il en est 
» temps. Je ne vous pourroye deviser en 
» mil ans quelz et de combien de sortes 
)> d’instrumentz et de musiques on y 
» oit : ny ne vous sçauroye dire corn- 
» bien est grande la quantité de la cire 
» qu’on brusle à ces festins, ne quelle 
» abondance il y a de dragées et confi- 
» tares, qui s’y consomment : et comme 

» les vins qu^on y boit sont précieux : 
)) encore ne voudroy-je, mon très-doux 
» amy, que vous pensissiez que nous 
j> fussions là en ces habitz que vous nous 
» voyez : il n^y en a pas un si mal vestu, 
» qui ne vous semblast un Empereur à 
» nous voir ainsi habillez, de riches ha- 
» billemens, et de précieuses choses, 
» comme nous sommes. 

» Mais sur tous les plaisirs qui y sont, 
» c'est celuy des belles femmes qu'on y 
)) amène de toutes les parts du monde, 
)> pourveu seulement que l’homme les 
» désire : vous verriez là la Dame de 
» Barbanique, la Royne de Basque, la 
)> femme du Soudan, l'Impératrice de 
» Osbech, la Chanchaufère de Norvègue, 
» la Semystante de Berlinsonne, et la 
» Scalpèdre de Narsie. Mais à quoy faire 
» me romps-je la teste, de vous en 
» compter tant? Toutes les Roynes du 
» monde y sont, je vous dy, jusques à 
)) l;i Squynquynmurre de Prestre Jan, 
» qui a les cornes entre les deux fesses. 
» Or voyez désormais vous. Depuis 
)) qu'on a beu là, et mengé force conft- 
» tures, et dancé une dance ou deux, 
» chacune s'en va en sa chambre avec 
» celuy à la requeste de qui elle est 

U venue : et faut que vous entendiez 
» que ces chambres ressemblent un pa- 
» radis à voir, tant belles elles sont, et 
» si ne sentent moins fort que font les 
» boittes d'espiceries de vostre boutic- 
» que, quand vous faictes piller le co- 
» 'myn : et y a des lietz, qui vous sem- 
» bleroient trop plus beaux que celuy 
» du Duc de Venise, èsquelz se vont re- 
» poser. Or si on joue des cymballes, je 
» vous le laisse penser. Mais entre les 
» autres qui sont mieux pourveuz à mon 
» jugement, c’est Bulfamaque et moy, 
» par ce qu’il faict venir le plus souvent, 
» pour sa personne, la Royne de France, 
» et moy celle d’Angleterre pour la 
» mienne, qui sont les deux plus belles 
» Dames du monde, et si avons tant 
M sceu faire qu’elles ne voyent ny ne 
» pensent à autres qu’à nous ; par quoy 
vous pouvez bien penser en vous- 
» mesmes si nous pouvons et devons 
» vivre plus joyeusement que les autres, 
» considérant que nous avons l’amytié 
» de deux telles Roynes : sans ce que, 
» quand nous voulons avoir d’elles un 
» mil ou deux mil escuz soleil, nous les 
» avons incontinent, et cecy s’appelle 
w entre nous en bon langage, Aller en 

)> Corse : par ce que tout ainsi comme 
» les coursai res destroussent et robent 
» un chacun, ainsi faisons-nous : sinon 
» que nous sommes d’autant plus diffé- 
» rentz d’eux, qu’ilz ne rendent jamais 
» ce qu’ilz prennent : et nous le rendons 
M quand nous en avons faict. Mainte- 
» nant avez-vous entendu (nostre maistre 
» mon amy) que veut dire, aller en 
» Corse? Mais combien cecy doit estre 
» tenu secret, vous le pouvez voir de 
I) vous mesmes : parquoy je ne vous en 
» vueil plus rien dire ne vous prier 
» d’ainsi le faire. » 

Le Médecin, duquel le sçavoir ne 
s’estendoit paraventure plus outre que 
de guérir les petitz enfans de la teigne, 
ajousta tant de foy aux parolles de Brun, 
comme on devroit faire à la plus grande 
vérité qu’on sçauroit dire; et entra en 
un merveilleux désir d’estre receu en 
ceste compagnie, autant ou plus que de 
nulle autre chose désirable, dont il eust 
peu estre enflambé. Au moyen dequoy il 
respondit à Brun qu’asseurément ce 
n’estoit merveilles s’ilz vivoient joyeuse¬ 
ment : et à peine se peut-il retenir qu’il 
ne le requist sur l’heure de l’en faire 
estre : mais il différa, jusques à tant, 

que luy ayant faict plus d^honneur, il 
peust avecques plus de fiance luy faire sa 
requeste. S’estant doncques retenu le 
Médecin, il commença à continuer d’estre 
et avoir tousjours Brun avecques soy à 
disner et à souper, et à luy monstrer 
une amytié desmesurée; et en cecy il 
continuoit de sorte qu’il sembloit que le 
Médecin n’eust sceu vivre sans Brun. 
Lequel, se voyant ainsi bien traité, pour 
ne demourer ingrat de l'honneur que 
luy faisoit le Médecin, luy peignit en sa 
salle le caresme, et un Agnus Dei à 
l’entrée de sa chambre, et un urinai sur 
rhuys de la rue : à fin que ceux qui au- 
roient besoing de son conseil, le sceus- 
sent recognoistre d'avec les autres : et 
aussi luy peignit en une sienne petite 
gallerie la guerre des ratz et des chatz, 
chose qui sembloit fort belle au Mé¬ 
decin; et outre tout cecy, quand Brun 
n'avoit quelquefois soupé avec le Mé¬ 
decin, il luy disoit le lendemain : « J’ay 
» esté ceste nuict passée à la compagnie 
» que vous sçavez : là où m’ayant quel- 
» que peu fasché la Royne d'Angleterre, 
» je me suis faict amener la Gumèdre du 
» Grand Can de Tartarie. — Que veut 
» dire » (disoit le Médecin) « Gumèdre? 

» je n'entens point ces noms.— O nostre 
n maistre mon amy » (disoit Brun), « je 
)> ne m’en esbahy pas : car j’ay bien 
» ouy dire que le Porc gras, et Vina- 
» cenne n’en parlent point. » Le Mé¬ 
decin dist alors : — « Tu veux dire 
» Ypocras et Avicenne. — Voyre, » dist 
Brun, « j’entens aussi mal voz noms 
» comme vous faictes . les miens : mais 
)) Gumèdre, en celle langue du Grand 
» Can, veut autant à dire comme em- 
)) perière en la nostre, O qu'elle vous 
)) sembleroit une belle créature! elle 
n vous feroit bien oublier les méde- 
» cines, les receptes, et tous voz em- 
» piastres. » 

Et luy tenant quelquefois tous ces 
propos pour plus l’enflammer en ce désir, 
il avint qu’estant avis un soir au Méde¬ 
cin (qui tenoit la chandelle à Brun quand 
il peignoit la bataille des ratz et des 
chatz) qu’il avoit fort bien obligé Brun, 
et rendu sien par tant d’honneur qu’il 
luy avoit faict, il se délibéra de luy ou¬ 
vrir son cueur : et estant tous seulz luy 
dist : « Brun, {comme Dieu sçait) il n’y a 
» aujourd’huy vivante créature pour qui 
» je fisse tant comme je feroye pour 
» toy : car pour le moindre mot que tu 

I 

» me dirois que j^allassc à deux lieues 
)) d’icy, comme seroit Peretola, je pense 
)) que je ne reffuseroye d'y aller : et par 
» ainsi, je te prie, ne t'esbahiz point si 
» privément je te faiz une requeste. 11 
» n'y a guères (comme tu sçaiz) que tu 
» m’as parlé des façons de faire de vostre 
» joyeuse compagnie, dont il m'est venu 
» le plus grand désir d'en estre que de 
» chose que je désirasse jamais, et non 
» sans occasion, comme tu le verras si 
» jamais il avient que j'en soye : et suis 
» content que tu te mocques d'oresna- 
» vant de moy, si je ne vous fay venir 
» la plus belle chambrière que tu viz 
B long temps a, laquelle je vy l’an passé 
» à Cacavinchilli, à laquelle j'ay donné 
)) mon amour toute ; et par le corps bieu, 
B je luy vouluz donner deux gros Bou- 
B longnins qu’elle me fist plaisir, mais elle 
B ne le voulut faire : et par ainsi je te 
» prie tant que je puis, que tu m'ensei- 
B gnes ce que j’ay à faire pour en pou- 
» voir estre, et non seulement cela, mais 
B que tu faces tant que j’en soye; et en 
B vérité vous aurez en moy un bon et 
B fidelle compagnon, qui vous fera hon- 
B neur. Tu vois desjà avant la main 
B comment je suis bel homme, et com- 

» ment mes jambes sont sur mon corps, 
» et si ay un visage qui semble une 
)) rose; et oultre ce, je suis docteur de 
0 médecine, dont je pense que vous n’en 
» avez pas un : et sçay tout plein de 
» belles choses, et de belles chansons, 
» dont vrayemcnt je t'en vueil dire 
» une. » Et sur Theure commença à 
chanter. Brun avoit si grand désir de 
rire qu’il ne pouvoir durer en soy- 
mesmes, toutesfois il se retint : et quand 
la chanson fut achevée, le Médecin dist : 
— « Que t’en semble? » Brun dist : — 
« Pour certain les violles de Saggenali 
» le perdroient contre vous, si mirilific- 
» quement vous archichantez. — Je te 
)) dy » (dist le Médecin) « que tu ne 
» l’eusses jamais cru, si tu ne l’eusses 
» ouy. — En bonne foy vous dictes 
» vray » (dist Brun). ~ « J’en sçay bien 
» encor’ d’autres » (dist le Médecin); 
« mais laissons à part cela pour ceste 
)) heure. Je vueil que tu sçaches, que tel 
» que tu me vois, mon père estoit gen- 
» tilhomme, encor’ qu’il demourast au 
» village : et moy aussi, suis venu du 
)) costé de ma mère de ceux de Valle- 
» quio : et comme tu as peu voir, j’ay 
» les plus beaux livres, les plus belles 

» robes que médecin de Florence. Par 
» la foy de Dieu, j'ay robe, qui couste 
» (en comptant tout) près de cent livres 
» de bagatin il y a desjà plus de deux 
» ans. Parquoy je te prie le plus qu'il 
» m'est possible, que tu faces tant que 
» j’en soye : et par ma foy si tu le fais, 
» sois hardiment malade quand tu vou- 
» dras, car jamais je ne prendray de mon 
» mestier denier ne maille de toy. » 
Brun oyant cestuy-cy, et le congnois- 
sant comme il l'avoit congneu pieçà un 
habile homme en court d'église, dist ; 
— « Nostre maistrc, esclairez un peu 
» plus en çà, et ne vous desplaise jus- 
» ques à tant que j^aye faict les queues à 
» ces ratz ; et puis je vous respondray. » 
Quand les queues furent achevées, et 
Brun faisant semblant que ceste requeste 
luy faschast fort, dist : — « Nostre 
)) maistre, les choses que vous feriez 
') pour moy sont certes grandes, et je le 
» congnoy : mais toutesfois celle que 
» vous me demandez, combien qu'elle 
» soit petite eu esgard à la grandeur de 
» vostre cerveau, si m’est-elle pourtant 
» très-grande; et ne sçay personne au 
)) monde pour qui je le fisse (s’il estoit 
» en ma puissance) si je ne le faisoyc 

» pour VOUS : tant pource que je vous 
» ayme, comme je doy : que aussi pour 
» voz parolles qui sont pleines et com- 
» posées de tant de sens, qu’elles feroient 
» sortir non seulement moy de ma déli' 
)> bération, ains les formes hors des hou* 
» seaux; et tant plus je suis avecques 
)) vous, et plus vous me ressemblez sage. 
» Et si vous vueil encor’ dire ce mot ; 
» que si je ne vous aymoye pour autre 
» chose, si vous aymé-je, pource que je 
» voy que vous estes amoureux d’une si 
» belle créature, comme vous avez dit ; 
» mais il faut que je vous dye, je n’ay 
» pas tant de puissance en cecy comme 
» vous pensez, et par ainsi je ne puis pas 
» du tout faire pour vous ce qu’il seroit 
» de besoing. Toutesfois, où vous me 
» voudrez promettre, sur vostre grande 
» et fine foy, me tenir secret, je vous 
» donneray le moyen que vous devez 
)) tenir, et me semble estre asseuré, que 
» puis que vous avez de si beaux livres 
« et les autres choses que vous m’avez 
» dit cy-dessus, que vous en viendrez à 
» chef. » A qui le Médecin dist : — 
« Dy-le hardiment. Je voy bien que tu 
» ne me congnois pas encores : et que 
» tu ne sçais comme je suis secret. Mes- 

» sire Gasparin de Salicet faisoit bien 
» peu de choses, du temps qu’il estoit 
)j juge de la podestarie de Fornilopoli, 
» qu’il ne le m’envoyast dire, par ce 
)> qu’il ne trouvoit point si bon secré- 
» taire comme moy; et si tu veux voir si 
» je te dy vray, je fuz le premier homme 
)> à qui il dist qu’il estoit pour espouser 
» la Bergamine, Voys-tu maintenant que 
)) c’est? — Cela va très-bien » (dist 
Brun), 0 Puis que cestuy-là se fioit de 
» vous, je m’y puis doncques bien fier. 
» Le moyen que vous aurez à tenir sera 
)) cestuy-cy : Nous avons tousjours en 
» ceste nostre compagnie un capitaine 
» avec deux conseillers, qu’on change de 
» six moys en six moys ; et sans aucune 
» faute, a ce Noèl prochain, Bulfamaque 
» sera capitaine, et moy conseiller, car 
» il est desjà ainsi arresté, et qui est ca- 
» pitaine peut beaucoup pour y faire 
») mettre qui luy plaist, et par ainsi il 
» me sembleroit bon que vous prinssiez 
» le plus que vous pourriez la congnois- 
)) sancc de Bulfamaque, et que vous luy 
» fissiez honneur. Il est homme que 
w quand il vous verra si sage, il devien- 
» dra incontinent amoureux de vous, et 
» quand vous l’aurez avec vostre bon 

» sens, et toutes ces autres bonnes choses 
» que vous avez, un peu accoincté, vous 
)) pourrez faire vostre requeste, et il ne 
» vous sçaura dire de non : car je luy 
» ay desjà parlé de vous, et vous ayme 
» le plus du monde, et quand vous aurez 
)) faict ainsi, laissez-moy puis après faire 
» avec luy. » Alors le Médecin dist : — 
« Trop me plaist ce que tu as avisé : car 
)) s'il est homme qui se délecte de gens 
» sages, et qu'il ait seulement un peu 
)) parlé à moy, je feray bien qu'il courra 
» après moy, parce que je suis plein de 
» tant de sçavoir que j'en pourroye four- 
» nir toute une cité, et si demoureroye 
» encores très-sage. » • 

Quand cecy fut ainsi délibéré, Brun 
compta tout le cas à Bulfamaque, à qui 
le temps duroit desjà mil ans, qu'il 
n'estoit à mesmes pour faire ce que no- 
stre maistre alioit cherchant. Le Mé¬ 
decin, qui brusloit de désir d’aller en 
Corse, ne cessa jamais jusques à ce qu’il 
devint amy de Bulfamaque. Ce qui luy 
avint aysément, et commença à luy 
donner les plus beaux soupers, et les 
plus beaux disners du monde, et à Brun 
pareillement ; et eux se rigoloyent comme 
les frians, lesquelz, sentans les bons vins 

et les tables friandes, ne s’en esloignent 
guères, et sans se faire trop inviter (en 
disant pourtant qu’ilz ne demoureroient 
avec un autre) demouroient avec luy. 
Mais à la fin, quand le Médecin choysit 
son poinct, il fit la mesme requeste à 
Bulfamaque qu’il avoit faicte à Brun : 
dont Bulfamaque fit semblant d’estre 
marry, et se courroussa grandement con¬ 
tre Brun en disant : — « Je fay veu au 
» grand Dieu de Pasignan, qu’il ne s’en 
» faut guères que je ne t’en donne si 
)) grand sur la teste, que le nez te tom- 
» bera sur les talions : traistre que tu es, 
)> autre que toy n’a déclairé ces choses 
)> à Monsieur que voicy. » Mais le Mé¬ 
decin l’excusoit fort, disant et jurant qu’il 
l’avoit sceu d’ailleurs : et après plusieurs 
siennes sages parolles, il fit tant qu’il 
appaisa Bulfamaque. Lequel, se retour¬ 
nant vers le Médecin, dist : ■— « Nostre 
» maistre, il paroist bien que vous avez 
» esté à Boulongne et que vous avez ap- 
» porté la bouche close jusques en ceste 
» ville. Encor’ vous vueil-je dire plus 
» que vous n’avez pas appris Ta, b, c, 
)> comme plusieurs sots veulent faire : 
» ains l’avez très-bien appris sur le me- 
» Ion, qui est si long, et si je ne me 

» trompe, vous naquistes à un Dimenche. 
» Et combien que Brun m'ait dit que 
» vous avez estudié en médecine, ü me 
» semble que vous avez estudié et ap- 
» prins à prendre et desrober les cueurs 
» des hommes, ce que vous sçavez mieux 
» faire qu'homme que je vy jamais, avec 
B vostre bon sens et vos belles parolles. » 
Le Médecin, luy rompant son propos, se 
^ tourna vers Brun et dist ; — « Je te prie, 
% regarde que c’est, que de parler et 
5 » fréquenter avec gens sages. Qui jamais 
§ M eut si tost peu comprendre toutes les 
» particularitez de mon sçavoir, comme 
» a faict cest honneste homme ? Tu ne 
I B t’apperceus pas si tost, toy, de ce que 
» je vouloye dire comme il a faict. Mais 
L » au moins, dy-luy ce que je te dys 
» quand tu me comptas que Bulfamaque 
» se délectoit de gens de sçavoir. Te 
» semble-il que je l’aye faict? b Dist 
Brun ; — « Trop mieux. » Alors le Mé¬ 
decin dist à Bulfamaque : — « Tu eusses 
» bien dit autre chose si tu m’eusses 
I » veu à Boulongne : là où il n’y avoit 
I » grand ne petit, ny Docteur ny Esco- 
I » lier qui ne m’aymast le plus du monde, 
I » si bien je les sçavoye payer avec mon 

I » parler et mon grand sçavoir; et si te 

» diray bien plus, que je ne dy jamais 
» parolle, que je ne fisse rire un chacun 
» tant je leur plaisoye, et quand je m’en 
» partiz ilz en firent les plus grandes 
» doléances du monde, et vouloient tous 
» que j’y demourasse, de sorte que la 
)> chose vint à tant pour m’y faire de- 
» mourer, qu’on vouloit que je fusse le 
» seul Lecteur à tous les Escoliers qui 
» estudioient en médecine : mais je ne 
» le vouluz faire : car j’estoye tousjours 
» délibéré de m’en venir icy, jouir des 
» grands biens et héritages que j’y ay 
» et qui tousjours ont esté de ceux de 
» ma maison, et ainsi Tay-je faict. » 
Brun dist alors à Bulfamaque : — (f Que 
» t’en semble? Tu ne me croyois pas, 
» quand je te le disoye : il n’y a MédC' 
» cin en ceste ville qui se congnoisse en 
)> urine d’asne au pris de cestuy-cy, et 
» asseurément tu n’en scaurois trouver 
» son semblable d’icy aux portes de Pa- 
» ris. Or va, et te parforce maintenant, 
» si tu sçais, de l’esconduyre de chose 
» qu’il veuille. » Lors dist le Médecin : 
— « Brun dit la vérité : mais on ne me 
» congnoist point encores en ceste ville. 
» Vous estes plustost grosses gens qu’au- 
» trement, mais je voudroye que vous 

» me vissiez parmy les Docteurs, comme 
» j’ay accoustumé d’estre. » Alors dist 
Bulfamaque : — «Véritablement, nostre 
» maistre, vous estes trop plus sçavant 
» que je n’eusse pensé. Au moyen de- 
» quoy, parlant à vous comme il faut 
» parler aux sages comme vous estes, je 
« vous asseure que je pourchasseray sans 
a aucune faute, que vous serez de nostre 
» compagnie. » 

Les honneurs et grandes chères que le 
Médecin avoit faict à ceux-cy, multipliè¬ 
rent grandement, après ceste promesse 
faicte ; dont eux en prenant leur passe- 
temps, luy faisoient chevaucher la chè¬ 
vre, des plus grandes sottises du monde, 
et luy promirent de luy donner à femme 
la Comtesse de Chevilles, qui estoit la 
plus belle chose qu’on trouvast en tout 
le cacatoire de l’humaine génération. Le 
Médecin demanda qui estoit ceste Com¬ 
tesse. A qui Bulfamaque dist ; — « Hé, 
)) pinne digne qu’on en eust la semence, 
» mon amy, c’est une très-grande Dame, 
)> et y a bien peu de maisons par le 
» monde, où elle n’ait quelque jurisdi- 
» ction, et non seulement ceuxdh : mais 
» les Cordeliers, au son des trompettes 
» de derrière, luy rendent tribut, et vous 

» ose bien dire, que quand elle va çà et 
» là, elle se faict bien sentir : combien 
» qu’elle se tienne le plus du temps en- 
» fermée. Toutesfois il n’y a guères de 
» temps qu’elle passa une nuict devant 
» vostre huys et s’en alloit en Arne, se 
» laver les piedz, et prendre un peu 
» d’air, mais sa plus continuelle rési- 
» dence est au Royaume de Laterines. 
» Bien vont pourtant autour d’elle, le 
» plus souvent, plusieurs de ses Officiers : 
)> lesquelz portent tous (pour démonstra- 
» tion de sa grandeur) la verge et le 
» plomb. De ses Barons on en voit à 
» force par tout, comme vous diriez le 
)> Tamagnin de la porte, Don Estront, 
» le Manche de ballay, le Scaquère, 
« et autres, qui sont comme je croy 
M voz familiers : mais il ne vous en sou- 
)> vient pas à ceste heure. Nous vous 
» mettrons doncques (si nous ne fail- 
» Ions à nostre entreprinse) entre les 
» bras d’une si grande Dame : et laisse- 
» rons celle de Cacavincigli. « Le Mé¬ 
decin, qu’estoit né et nourry à Bo- 
loigne, n’entendoit point les vocables de 
ceux-cy : parquoy il se tint sur l’heure 
tout content de la Dame, et peu de 
jours après, les Peinctres luy portèrent 

nouvelles qu’il estoit desjà pour tout 
receu. 

Venu doncques le jour, dont la nuict 
ensuyvant se devoit faire l’assemblée, le 
Médecin les eut tous deux à disner, et 
après il leur demanda quel moyen il 
devoit tenir pour venir en ceste com¬ 
pagnie. A qui Bulfamaque dist ; — 
rt Voyez-vous bien, il faut premièrement 
» que vous soyez fort asseuré : par ce 
» que si vous ne l’estiez, vous pourriez 
» recevoir empeschement, et nous faire 
» un grand dommage, et vous orrez ce 
» en quoy il vous convient estre fort 
» asseuré : il faut que vous trouviez 
» moyen d’estre ce soir, sur Theure du 
» premier somme, sur une de ces sépul- 
» tures relevées qu’on fit n’aguères de- 
» vant saincte Marie nouvelle, vestu de 
» l’une de voz plus belles robbes, à fin 
» que pour la première fois, vous puis- 
» siez comparoistre plus honnorable- 
» ment devant la compagnie, et aussi 
» pour ce que, à ce qu’il nous fut dit 
M depuis n’y fusmes-nous, la Comtesse, 
» sçachant que vous estes gentilhomme, 
)> délibère de vous faire Chevalier d’eau 
» froide à ses propres despens ; et que à 
» ceste sépulture vous attendiez tant que 

» celuy que nous envoyerons vous 
» vienne quérir. Et à fin que vous soyez 
» informé de toute chose : une beste 
» noyreet cornue non trop grande, vous 
» viendra quérir, qui s’en viendra fai- 
» sant par la place, devant vous, un 
» grand brouhaha, et de grans saux, 
)) pour vous espouventer : mais après, 
)) quand elle verra que vous ne vous 
» espouventerez point, elle s’approchera 
» tout bellement de vous, et quand elle 
» se sera approchée, vous descendrez 
» alors sans aucune peur, de dessus 
» ceste sépulture, et sans appeller ou 
» nommer aucunement Dieu ne les 
)) sainctz,vous monterez dessus, et aussi 
» tost que vous y serez, vous mettrez 
» voz mains devant l’estomach sans 
)) plus toucher à la beste, et elle se par- 
» tira alors doucement et vous amènera 
» en la compagnie. Mais si, durant tout 
» cecy, vous réclamez ou Dieu ou les 
» saintz, ou que vous ayez peur, je vous 
» vueil bien dire qu’elle vous pourroit 
)> jetter ou vous faire tomber en lieu 
» qui vous pueroit, et par ainsi si vous ne 
M vous sentez assez fort d’estre asseuré, 
» n’y venez point : car vous nous feriez 
)) dommage, sans vous faire aucun 

» profilt. » Alors le Médecin dist : — 
« Vous ne me congnoissez pas encor’ : 
» vous prenez esgard paraventure pource 
» que je porte des gantz aux mains, et 
» les habillemens longs. Si vous sçaviez 
)) ce que j’ay faict autresfois à Boulo- 
)) gne, quand je m’en alloye bien sou- 
» vent avec mes compagnons voir les 
» garces, vous vous en esmerveilleriez. 
» Par la foy de Dieu il fut telle nuict, 
M qu’a une qui estoit bonne caignar- 
» dière, et qui pis est n’estoit pas plus 
» haute que le coulde, pource qu’elle ne 
» vouloit venir avecques nous, je luy 
» donnay d’entrée de table force coups 
« de poing, et après je la souzlevay par 
» les cheveux, et croy que je la portay 
» plus d'un ject d’arbalestre, et à la fin 
» je fiz si bien qu’il falut qu’elle vinst 
» avec nous. Et une autrefois, il me 
» souvient que ne ayant autre compa- 
» gnie avecques moy qu’un mien garçon, 
» je passay un peu après que VAve 
» Maria fut sonné auprès du cymetière 
» des Cordeliers, encor que on y eust 
» enterré ce jour mesmes une femme, et 
» toutesfois je n’euz point de peur. Par- 
» quoy n’ayez aucune défiance de moy 
M car je ne suis que trop hardy, et vous 

V 





17- 























198 LE DÉCAMÉRON — VIII® JOURNEE 


» 


)) 


)) 


)) 


» 


» 


)) 


» 


» 


» 


» 


vueil bien dire encor’ que, pour m’ac- 
coustrer plus honnorablement, je met- 
tray ma robbe d’escarlate avec la¬ 
quelle je fuz gradué, et vous verrez si 
la compagnie se resjouira pas, quand 
elle me verra, et si je ne seray pas 
faict Capitaine incontinent : vous ver¬ 
rez comme le cas ira quand j’yauray 
esté, puis que la Comtesse, ne m’ayant 
encores veu,est si fort devenue amou¬ 
reuse de moy qu’elle me veut faire 
0 Chevalier d’eau froide. Volontiers que 
» la chevallerie me sierra mal, et que je 
» ne la sçauray maintenir. Or laissez 
» m’en faire. — Vous dictes trop bien « 
(dit Bulfamaque) « de par Dieu ; mais 
» gardez-vous bien de vous mocquer de 
nous de ne venir point : ou qu’on ne 
vous trouvast, quand nous vous en- 
voyerons quérir : et je le dy,pource qu’il 
fait froid, et que vous autres mes¬ 
sieurs les Médecins vous en sçavez 
» très-bien garder. —J’à Dieu ne plaise » 
(dist le Médecin), « je ne suis point de 
ces frilleux et ne me soucie point du 
froid, et vous asseure que quand il 
faut que je me lièvê la nuict pour aller 
au retraict, comme il avient quelque 
fois à un chacun, jamais je ne metz 

)) 


)> 


)) 

)) 

» sur moy que mon pellisson sur le 
» pourpoint : et par ainsi j’y seray sans 
» faute. » 

Quand ceux-cy furent partiz d’avec 
luy, le Médecin, aussi tost que la nuict 
s’approcha, trouva ses excuses envers sa 
femme, et ayant tiré secrettement sa 
belle robbe, et l’ayant vestue, s’en alla 
quand il vit l’heure sur une desdictes 
sépultures, et sur ces marbres; et,faisant 
fort grand froid, il commença à y atten¬ 
dre la beste. Bulfamaque, qui cstoit 
grand et dispost de sa personne, donna 
ordre d’avoir un’ de ces masques dont on 
souloit user à certains jeux, qui ne se 
font plus; et ayant vestu un pellisson 
fourré de panne noyre à l’envers, s’en 
estoit acoustré de sorte qu’il ressembloit 
un ours, sinon que la masque avoit 
visage de Diable et estoit cornu. Et 
estant ainsi accoustré, et Brun le suyvant 
pour voir comme le cas yroit, il s’en alla 
à la place neufve de saincte Marie nou¬ 
velle, et aussi tost qu’il s’apperceut que 
Monsieur le Médecin y estoit, commença 
à saulteller, et à faire un très-grand sif¬ 
flement par la place, et à souffler, à hur¬ 
ler, et à cryer, comme s’il eust esté en¬ 
ragé : lequel quand le Médecin le vit, le 

poil luy dressa incontinent par toute 
la personne, et commença à trembler 
comme celuy qui estoit plus paoureux 
qu’une femme, et fut l’heure qu’il eust 
mieux aymé estre en sa maison que là ; 
mais non pourtant puis qu'il y estoit 
allé, il se parforça de s’asseurer, tant le 
vainquoit le désir d’aller voir les mer¬ 
veilles que ceux-cy luy avoient dit. Mais 
après que Bulfamaque eut quelque temps 
faict l’enragé (comme dit est), faisant 
semblant de s’appaiser, il s’approcha 
de la sépulture sur laquelle estoit le 
Médecin, et s’arresta. Le Médecin, 
cornme celuy qui tremblqit tout de 
paoLir, ne sçavoit que faire d’y monter 
ou de n’y monter point. A la fin, crai¬ 
gnant qu’elle ne luy fist mal s’il n’y 
montoit, il chassa la première paour par 
la seconde, et estant descendu tout bel¬ 
lement de dessus la sépulture, monta sur 
la beste en disant : « Dieu me soit en 
)) aide 1 » et s’accoustra très-bien le 
mieux qu’il sceut, et en tremblant tous- 
jours serra ses mains contre son esto- 
mach comme on luy avoit dit. Alors 
Bulfamaque commença tout doucement 
h dresser son chemin vers saincte Marie 
de l’eschelle, et cheminant en carpe le 

conduysit jusques auprès des Dames de 
Ripole. Il y avoit pour lors, en ces 
quartiers-là, des fosses, èsquelles les la¬ 
boureurs des champs qui sont à Tentour 
faisoient vuyder la Comtesse de Chevilles, 
pour engresser leurs terres : ausquelles 
aussi tost que Bulfamaque fut auprès, et 
s’estant approché sur le bord de Tune et 
ayant bien regardé son point, il mit la 
main souz l'un des piedz du Médecin: 
et le poussant avec icelle, le jetta dessus 
son doz tout justement la teste première 
dedans ladicte fosse, et commença à ré- 
gimber fort, et à sauter, et à faire l’en¬ 
ragé, et à s’en aller par le long de saincte 
Marie de l'eschelle vers le pré de Tous- 
saintz, où il trouva Brun, lequel s’y en 
estoit fuy pour ne se pouvoir tenir de 
rire. Et tous deux se resjouissans se mi¬ 
rent à regarder que faisoit le Médecin 
embrené. 

Monsieur le Médecin, se sentant en ce 
lieu si abominable, se parforça de soy 
relever, et se vouloir ayder pour sortir, 
et retombant ores icy et tantost là, tout 
embrené depuisla teste jusques aux piedz, 
dolent, et chétif, fit tant qu’il en sortit 
après en avoir avallé quelque dragme, 
et y laissa son chaperon ; et se despastant 

avec les mains, le mieux que il pouvoir, 
ne sçachant quel autre expédient trouver, 
s’en retourna à son logis : où il heurta 
tant qu’on luy ouvrit. Et ne fut pas 
plustost l’huys fermé après que il y fut 
entré, que Brun et Bulfamaque y arri¬ 
vèrent, pour ouyr comment le Médecin 
seroit recueilly de sa femme. Lesquelz 
escoutans ouyrent qu’elle luy dist les 
plus grandes injures qui furent oncques 
dictes au plus meschant homme du 
monde, en disant : — « Mon Dieu, que 
» cecy vous siet bien ! Vous estes allé 
» voir quelque autre femme : et vouliez 
» qu’elle vous vist bien en ordre avec 
» vostre robbe d’escarlate, mais, beau 
» sire, ne vous dois-je pas suffire? moy 
)> qui seroye suffisante non seulement 
)> pour vous, ains pour tout un peuple? 
» Pleust à Dieu qu’ilz t’eussent aussi 
» bien estoufïé, comme ilz t’ont jetté où 
» tu as mérité. Voicy un beau Médecin 
5> de merde, qui est marié à une hon- 
» neste femme, et il s’en va la nuict 
» chercher celles d’autruy. » Et en telles 
et semblables parolles elle ne cessa de le 
tormenter jusques environ minuict : 
durant lequel temps le Médecin se faisoit 
laver et nettoyer. 

Le lendemain matin, Brun et Bulfa- 
maque se peignirent tout le corps sur la 
chair de couleur inde, comm e s’ilz avoient 
esté fort battuz : et s^en vindrent à la 
maison du Médecin, qu'ilz trouvèrent 
desjà levé, et en entrant par Fhuys, ilz 
sentirent que tout y puoit, par ce qu’on 
n'avoit encor’ tout si bien sceu nettoyer, 
qu’il n’y puist; et les voyant venir le 
Médecin, il leur vint au devant, et leur 
dist : « Dieu vous doint le bon jour. » 
A qui Brun et Bulfamaque (comme ilz 
avoient délibéré) respondirent, avec un 
visage courroussé : — « Cecy ne vous 
» dirons-nous pas : ains prions Dieu qu’il 
» vous donne tant mauvais an, que vous 
» puissiez mourir de froid, comme le 
» plus traistre et le plus desloyal qui vive 
» sur terre : car il n’a pas tenu à vous, 
)) lorsque nous nous sommes parfor- 
» cez de vous faire honneur et plaisir, 
» que nous n’ayons esté assommez 
» comme chiens; et avons eu pour vostre 
» desloyauté tant de coups ceste nuict, 
» qu’il n’en faudroit pas tant à un asne 
a pour aller d’icy à Rome, sans que nous 
» avons esté en danger d’estre chassez 
» de la compagnie où nous avions donné 
» ordre que vous seriez receu, et si vous 

)) ne nous voulez croire, regardez un peu 
» nostre chair, et vous verrez comment 
)) nous sommes acoustrez. » Et estans 
un peu à l’escart sans qu’il y eust trop 
de clarté, ilz ouvrirent leurs habillemens 
par devant, et luy monstrèrent leurs 
poictrines toutes peintes, et soudaine¬ 
ment les fermèrent. Le Médecin se vou- 
* 

lut excuser, et compter ses infortunes, et 
leur dire où il avoit esté jetté. A qui 
Bulfamaque dist : — « Je voudroye qu’ilz 
» vous eussent jetté du pont en la rivière 
w d’Arne : pourquoy tous les Diables 
» vous reco‘mmandastes-voùs à Dieu ne 
» à ses sainctz? ne vous l’avoit-on pas 
» dit au paravant? — Par ma foy, » dist 
le Médecin, « je ne m’y recommanday 
)) point. — Comment » (dist Bulfamaque), 
« vous ne vous y recommandiez point? 
» pensez qu’il vous en souvient bien. 
» Vous vous recommandastes très-fort, 
» car nostre messager nous dist que vous 
)) trembliez comme la fueille, et ne sça- 
» viez où vous estiez. Or vous nous en 
» avez bien baillé: mais jamais plusper- 
» sonne ne nous en baillera de la sorte, 
)> et si vous en ferons l’honneur qu’il 
» vous appartient. » 

Le Médecin commença à leur requé- 

rir pardon, et à leur prier pour Dieu 
qu'ilz ne. le vitupérassent point : et se 
parforça de les appaiser avec les meil¬ 
leures parolles qu"il peut, et de paour 
qu^ilz ne publiassent ce sien vitupère et 
déshonneur, il faut croire que si au para- 
vant il les avoit honnorez et caressez, il 
se parforça de les honnorer et caresser 
de là en avant plus que jamais avecq’ 
force banquetz. Ainsi doncques (comme 
vous avez ouy) on luy enseigna ce qu’il 
n’avoit point apris à Boulongne. 

eut par grand finesse tout Vargent dhin 
marchant, qiCîl avoit à Païenne : lequel de¬ 
puis, faisant semblant d’y estre retourné 
avec plus de marchandise qu’il n’avoit faict 
la première fois, emprunta de Vargent de 
elle, et ne lui laissa que de l’eau et des 
estouppes. 


NOUVELLE X 

. Entendant que, qui est affiné de putain, 

doyt après contrefîner. 



douzaine de 


OMBiEN la nouvelle de la Royne 
fit en divers passages rire les 
Dames, il ne le faut point 
demander, car il n’en y eut 
pas une à qui les larmes n^en 
vinssent aux yeux une bonne 
fois : mais après qu’elle fut 

achevée, Dioneo, qui sçavoit que c’estoit à 
luy à dire, commença ainsi : 


Gracieuses Dames, c’est chose toute 
manifeste que les tromperies sont d’au¬ 
tant plus plaisantes comme par icelles 
mesmes le plus subtil trompeur est arti¬ 
ficiellement trompé. A ceste cause (com' 
bien que vous toutes en ayez racompté 
de belles), je me délibère vous en comp¬ 
ter une qui vous devra d’autant plus 
plaire que pièce qui en ait esté dicte, 
d’autant que la Dame qui fut trompée 
estoit plus grande maistresse de tromper 
autruy, que nul autre qui ait esté trompé 
par ceux ou celles de qui vous avez ra¬ 
compté. 


La coustume souloit estre, et paraven- 
ture est encor’ telle par toutes les villes 
maritimes qui ont port, que tous mar- 
chans qui y arrivent avec marchandise, 
les portent toutes quand ilz les font des¬ 
charger en une fondicque, qu’on nomme 
en plusieurs lieux : Douanne, que la 
communauté ou le seigneur de la ville 
tiennent; et là ilz baillent par escrit à 
ceux qui en ont la charge toute leur 
marchandise et les pris d’icelle : puis 

ccux-là baillent au marchant un maga¬ 
sin, où il serre sa marchandise, et la 
ferme avec la clef : et les Douanniers 
escrivent après sur le registre de la 
Douanne toute la marchandise pour en 
rendre compte au marchant, en se fai¬ 
sant puis après payer par le marchant 
leur droict de ce qui sort de la Douanne 
et de ce registre. Les corratiers s'infor¬ 
ment le plus souvent de la qualité des 
marchandises qui y sont, et encor^ qui 
sont les marchans à qui elles appar¬ 
tiennent : avec lesquelz après (selon qui 
leur vient par les mains) ilz devisent des 
changes, trocques, ventes, et autres dc- 
pesches : laquelle coustume estoit {comme 
elle est en plusieurs autres lieux) à Pa- 
lermc en Sicile : où semblablement 
estoient et encor’ sont beaucoup de 
femmes belles de personnage, mais enne- 
myes d’honnesteté, lesquelles pourtant 
seroient tenues et réputées par qui ne 
les congnoistroit, très-honnestes femmes : 
et estans adonnées du tout, non à raire, 
mais à escorcher les hommes, aussi tost 
qu’elles y voyent un marchant estran- 
gier, elles se vont informer du livre de 
la Douanne de ce qu’il y a, et combien 
il peut valoir. Et apres, avecques leurs 

actes amoureux, et avecques leurs doul- 
ces parolles, se parforcent de paistre ces 
marchans, et de les attraire h leur amy^ 
tié : et de faict elles y en ont piéçà tiré 
beaucoup, ausquelz elles ont tiré bonne 
partie de leur marchandise, et à plu¬ 
sieurs toute : et y en a eu aucuns qui y 
ont laissé la marchandise, le navire, la 
chair et les os, si doucement la barbière 
a sceu mener le rasoir. 

Or advint, il n^y a pas encor' long 
temps, qu^un jeune Florentin des nostres 
que ses maistres y envoyoient, surnommé 
Nicolas de Chignien (combien qu’il s’ap> 
pellast Salabet), arriva à Palerme avec si 
grande quantité de draps de laine qu’il 
en avoit de demourant de la foyre de 
Salerne, qui pouvoient bien valoir cinq 
cens escuz : et après qu’il eut baillé l’in¬ 
ventaire d’iceux draps aux Douanniers, 
il les mit en un magasin, et sans qu’il 
monstrast d’avoir trop grande haste d’en 
faire dépesche, commença à s’en aller 
quelque fois à l’esbat par la ville. Et 
estant fort beau jeune homme, advint 
que une de ces barbières qui se faisoit 
nommer ma Dame Blanchefîeur, ayant 
entendu quelque chose de ses affaires, 
jetta l’œil sur luy, dequoy s’appercevant 

ie jeune filz, estimant qu'elle fust quel¬ 
que grand’ Dame, se va persuader qu’il 
luy plaisoit pour sa beauté, et délibéra 
en soy-mesmes de mener fort finement 
cest amour. Parquoy, sans en dire mot à 
personne, commença à passer et h re¬ 
passer devant fhuys de ceste-cy : laquelle 
s’en estant apperceue, et après qu’elle 
feut quelques jours bien navré des yeux, 
faisant semblant qu’elle se consommoit 
toute pour l’amour de luy, luy envoya 
secrettement une de ses femmes, qui 
sçavoit parfaitement le mestier de mac- 
querelage. Laquelle, après plusieurs pa- 
rollcs, et avec les larmes quasi sur les 
yeux, luy dist qu’il avoit avec sa beauté 
et gracieuseté tellement prins sa mai- 
stresse, qu’elle ne pouvoit jour ne nuict 
trouver lieu où demourer : au moyen 
dequoy elle désiroit sur toute chose de 
se trouver secrettement avec luy, s’il luy 
plaisoit, en unes estuves. Et cecy dîct, 
tira un anneau de sa bourse qu’elle luy 
donna de la part de sa maistresse, 

Salabet, oyant cecy, fut le plus con¬ 
tent homme qui fut oneques, et ayant 
prins l’anneau et regardé de près, le 
baisa et le meit en son doigt : puis re- 
spondit à la bonne messagère, que si ma 

Dame Blanchefleur Taymcyt, qu’elle 
n’estoit pas trompée, car il l’aymoitplus 
que sa propre vie, et estoit délibéré d’al¬ 
ler à toute heure où il luy viendroit plus 
à gré. 

Quand la messagère fut de retour vers 
sa maistresse avec ceste response, elle 
s’en retourna sur l’heure dire à Salabet 
en quelles estuves il la devroit attendre 
le lendemain après vespres. Lequel, sans 
en dire chose du monde à personne, s’y 
en alla incontinent que l’heure fut 
venue, et trouva que les estuves estoient 
retenues pour la Dame : là où il ne sé¬ 
journa guères que voicy venir deux 
femmes esclaves chargées, l’une d’un ma- 
telaz de fustaine, beau et grand sur sa 
teste, et l’autre d’un grand panier plein 
de besongnes ; et ayans estendu ce ma- 
telaz en une chambre des estuves sur un 
chalict, on meit dessus des draps déliez, 
bordez de soye, et puis une contre-poincte 
d’un boucassin Ciprien très-blanc, avec 
deux oreilliez ouvrez à merveilles : et 
après cecy, s’estans despouillées et en¬ 
trées au lieu où l’on se baigne, elles 
le lavèrent et nettoyèrent tout. Et ne 
tarda guères que la Dame, avec deux 
autres femmes esclaves, s’en vint aux 

cstuves : où aussi tost qu'elle se veit à 
son privé, elle fit grande chère à Salabet; 
et après qu'elle eut jetté les plus grans 
souspirs du monde, et qu’elle l'eut fort 
embrassé et baisé, luy dist : « Je ne sçay 
» qui est celuy autre que toy qui m'eust 
» peu faire venir icy. Tu m'as embrasé 
» le cueur, Toscan affetté. » Et après 
tout cecy, ilz entrèrent (comme il pleut 
à la Dame ) tous nudz dedans l’estuve, 
et les deux esclaves avec eux : et là elle- 
mesmes, sans souffrir que autre meist 
la main sur son corps, le lava très-fort 
par tout avecq' savon musqué et glro- 
flat : et après, elle se fit laver et frotter 
par les esclaves; et cecy faict, lesdites 
deux esclaves apportèrent deux draps 
fort blancs et déliez, desquelz sortoit 
une si grande odeur de roses, que tout 
ce qui y estoit sembloit roses: en l'un 
desquelz l'une d’icelles esclaves enve¬ 
loppa’ Salabet, et l’autre la Dame en 
l’autre : puis, les chargeantz sur leur 
col, les portèrent tous deux au lict pré¬ 
paré. Et après qu'ilz ne suèrent plus, 
les deux esclaves les tirèrent hors de ces 
draps, et demeurèrent sur les autres. 
Après cela, elles tirèrent du panier cer¬ 
tains petits flascons d'argent très-beaux, 

et pleins l’un d’eau rose, l’autre de 
' fleur d’orenge, Tautre de fleur de 
i jassemin et l'autre d’eau de naffe, et 
les arrousèrent tous de ces eaues. Quoy 
faict, elles tirèrent les boittes de dragée^ 
L et apportèrent du vin délicieux, leur 

i faisant faire un peu de collation : dont 
il sembloit à Salabet qu'il fust en para¬ 
dis, regardant ceste Dame mille fois, la¬ 
quelle estoit certainement très-belle : 
parquoy chacune heure ’luy duroit cent 
ans que ces esclaves ne s'en alloyent, 

■ désirant de se voir entre ses bras. Les- 
quelles, après que par commandement 
de la Dame, elles eurent laissé une bou- 
V gie allumée en la chambre, et qu'elles 
l '”., en furent sorties, elle embrassa Salabet, 

! et luy elle, demourantz une grande 
heure ensemble, avecq’ grand plaisir et 
contentement du jeune filz, qui croyoit 
qu’elle transissoit toute pour son amour. 

Mais quand il sembla à la Dame qu'il 
estoit temps de se lever, ayans fait venir 
les esclaves, ils se revestirent : et beu- 
vans encores un coup, et prenans des 
confitures, réconfortèrent leurs espritz, 
et se lavèrent le visage et les mains de 
ces eaues odoriférantes. Et quand ilz 
voulurent partir, la Dame dist : « Sa- 

» labet, quand il te plairoit, je répute- 
» roye à une grande grâce que tu vinsses 
» souper et coucher ce soir avec moy. » 
Salabc.t, qui desjà estoit prins de la 
beauté et artificielle gracieuseté de ceste- 
cy, croyant fermement estre aymé d’elle 
autant comme le cueur doit estre aymé 
du corps, respondit: — Ma Dame, tout 
» ce qu'il vous plaist m’est grandement 
» aggréable : et par ainsi je délibère de 
» faire non seulement ce soir, mais 
» toute ma vie, ce qu’il vous plaira, et 
1) que vous me voudrez commander. » 
Ouye laquelle responce, elle s’en retourna 
h sa maison, où elle fit bien parer et 
accoustrer sa chambre de ce qu’elle avoit 
et apprester très-bien et opulentement à 
souper, attendant Salabet. Lequel, aussi 
tost qu’il fut nuict obscure, s’y en alla, et 
receu qu’il fut, soupa joyeusement, et fit 
grand’chère avec elle : puis quand ilz 
furent entrez en la chambre, où il sen¬ 
tit une merveilleuse odeur, d’un boys 
d’aloës et d’oyseletz de Chipre, il veit le 
lict très-riche, et plusieurs beaux meu¬ 
bles sur les bancs. Lesquelles choses 
ensemblement et chacune à part soy, 
luy firent estimer que ceste-cy devoir 
estre une grande et riche Dame ; et 


« 

combien qu’il eust ouy murmurer quel¬ 
que chose de sa façon de faire, si est-ce 
qu’il ne le vouloit croire pour chose du 
monde : et encor qu’il creust aucune- 
ment qu’elle eust trompé quelqu’un, il 
'J ne pouvoit toutesfois penser que cccy 
luy sceust avenir : et coucha ce soir en 
, grand plaisir avec elle, s’embrasant 
tousjours de plus en plus. Puis, le matin 
P venu, elle luy ceignit une belle ceinture 
d’argent, avec une belle bource, et luy 
i dist : «Salabet mon amy, je me recom- 
J » mande à toy, et te prie croire que 
1 « tout ainsi comme ma personne est à 

! » ton bon plaisir, aussi ce qui est céans 
1 » et en ma puissance est à ton comman- 
» dement. » Lequel, tout joyeux, après 
I l’avoir embrassée et baisée, sortit de la 
maison, et s’en alla à la place, où les 
1 marchans ont accoustumé de fréquen- 
I ter : jouissant par après de ceste Dame 
• par plusieurs fois sans qu’il luy coustast 
I aucune chose, 

k Parquoy se prenant de plus en plus en 
* ses filetz, avint qu’il vendit tous ses 
draps à deniers comptans, et y gaigna 
très-bien, ce que la Dame sceut incon- 
î tinent, non de luy, mais d’autruy. Et 
estant Salabet venu un soir souper avec 

( 

elle, elle commença à jaser et à se jouer 
avecluy, et à le baiser et embrasser, se 
monsirant si fort prise de luy, qu'il sem- 
bloit qu'elle devoit mourir entre ses 
bras ; et de faict luy youloit donner deux 
très “ belles couppes d'argent qu'elle 
avoit , lesquelles Salabet ne vouloit 
point prendre, comme celuy qui desjà 
avoit eu d’elle à plusieurs fois la valeur 
de plus de trente bons escuz, sans que 
jamais il eust sceu faire qu’elle prinst de 
luy chose qui valust un sol. A la fin 
quand elle Peut bien prins par se mon- 
strer bien prise et libéralle, une de ses 
esclaves ( comme elle avoit donné ordre) 
l'appella, au moyen dequoy elle sortit de 
la chambre; et quand elle eut demouré 
quelque peu, s'en retourna dedans en 
plorant ; et s'estant jettée sur le lict à 
bouchons, commença à faire les plus 
grandes lamentations que fit oncques 
femme : dequoy s'esmerveillant Salabet, 
il la print entre ses bras, et commença à 
plourer avec elle : et a dire : — « Hélas, 
» m'amye, qu'avez-vous, si soudaine- 
» ment? quelle est l’occasion de ce deuil ? 
» m’amye, dites le moy. » Après que la 
Dame se fut fait prier bien fort, elle 
dist : — « Hélas, mon doux amy, je ne 

» sçay que je doy faire, ne que je doy 
» dire. J'ay tout à ceste heure receu let- 
» très de Messine, par lesquelles un 
» mien frère m’escrit que si je dévoyé 
» vendre et engager tout ce qui est cé- 
» ans, qu’il faut que je luy envoyé 
» dedans huict jours sans aucune faute, 
'ï mille escuz d’or au soleil, ou sinon 
» qu’il aura la teste tranchée, et je ne 
» sçay que je doy faire pour les avoir 
» sitost : car au moins si j’avoye quinze 
» jours de terme, je trouveroye façon 
a d’en chevir de quelque lieu dont j’en 
)> doy avoir beaucoup plus, ou bien je 
a vendroye quelqu’une de noz terres: 
)> mais n’estant possible de le faire si 
» tost, je voudroye estre morte premier 
a que d’ouïr ceste nouvelle. » Et cecy 
dit, se monstrant fort tourmentée, elle ne 
cessoit de plorer. 

Salabet, à qui les amoureuses flammes 
avoient osté grand partie de la deue con- 
gnoissance, croyant ces larmes estre 
très-véritables, et les parolles encor’plus 
vrayes, dist: — «Ma Dame, je ne vous 
a pourroye pas servir de mil escuz ; 
a mais si feray bien de cinq cens, si 
a vous pensez me les pouvoir rendre 
» d’icy a quinze jours; encor’ devez-vous 

a bien louer la fortune de ce que je ven- 
j) diz seulement hier mes draps ; car si 
» ainsi n’eust esté, je ne vous eusse 
» sceu prester un sol. — Comment, » dist 
la Dame, « tu t’es doncques laissé en 
)> nécessité d’argent ? mais que ne m’en 
» demandois-tu ? car, encor’ que je n’en 
» aye mille, j’en avoye bien cent et deux 
» cens pour te bailler. Tu m’as osté la 
» hardiesse de devoir recevoir de toy le 
» plaisir que tu m’offres. » Salabet, plus 
pris que devant de toutes ces parolles, 
dist: — «Je ne vueil pour cecyque vous 
» laissiez à les prendre : parce que, si 
» j’en avoye eu besoing comme vous, je 
» vous en eusse bien priée. — O mon 
» Dieu, )) dist la Dame, « je congnoy 
» bien, Salabet mon amy, que l’amour 
» que tu me portes est vraye et parfaicte, 
» quand sans attendre d’estre requis tu 
» me faiz secours à un tel besoing, 
» d’une si grosse somme d’argent ; et. 
» pour certain j’estoye assez tienne sans 
» cecy : mais je le seray encor’ d’avan- 
» tage, et ne sera jamais que je ne re- 
» congnoisse tenir de toy la teste de 
» mon frère, et Dieu me soit à tes- 
» moing comme mal volontiers je le 
» prens, considérant que tu es marchant, 

» et que les marchans font tous leurs 
» affaires avec argent : mais pource que 
» la nécessité me contraint, et que j'ay 
» ferme espérance de les te rendre bien 
» tost, je les prendray, et pour ne faillir 
» t^engageray, si je ne treuve autre plus 
» prompt moyen, toutes ces maisons 
» qui sont miennes. » Et cecy dist, se 
laissa tomber en plorant sur le visage de 
Salabet, qui la commença à conforter, 
et ayant couché celle nuict avec elle 
pour se monstrerson serviteur très-libé¬ 
ral , sans plus attendre qu’elle iuy en hst 
autre requeste, luy porta le lendemain 
cinq cens beaux escuz, qu’elle print en 
riant du cueur et plorant des yeux, n’en 
demandant Salabet autre seureté que sa 
simple promesse. 

Aussi tost que la Dame eut l’argent, 
incontinent Tindiction commença à 
changer, et là où au paravant Salabet 
pouvoit à toute heure qu’il vouloit Tallcr 
voir, plusieurs occasions survindrent, 
par lesquelles de sept fois l’une il n’y 
pouvoit entrer, et ne’ luy faisoit-lon ce 
visage, ne les caresses et grande chère 
qu’on faisoit au commencement. Et 
quand le terme auquel on luy devoit 
rendre son argent fut passé d’un moys 

OU deux, et qu'il le demandoit, on luy 
bailloit parolles en payement. Au moyen 
dequoy s'apercevant Salabet de l’art et 
finesse de ceste meschante femme, et 
de son peu de sens, et congnoissant 
qu’il ne pouvoit prouver aucune chose 
de cecy, sinon autant qu’elle en vou- 
droit dire, comme celuy qui n’en avoit 
ne enseignement ny tesmoings, il eut 
honte de s’en plaindre à personne, tant 
par ce qu’on l’en avoit averty avant la 
main, que pour les mocqueries qu’il at- 
tendoit à bon droit de sa besterie: dont 
il estoit dolent outre mesure en soy- 
mesmes, et plouroit sa sottise. Parquoy 
ayant receu de ses maistres plusieurs 
lettres, pour leur envoyer par la voye 
de la banque les dictz cinq cens escuz, 
il délibéra, à fin que sa faute ne fust 
descouverte, de partir de là, et s’en vint 
sur un petit vaisseau, non à Pise comme 
il devoir, mais à Naples, où il y avoit en 
ce temps nostre compère Pierre Cani- 
gian, trésorier de l’Impératrice de Con- 
stantinoble, homme de grand entende¬ 
ment, et de bon esprit, fort grand amy 
de Salabet, et des siens : auquel, comme 
à un homme sage, plaignant après quel¬ 
ques jours Salabet son misérable acci- 

dent, et racomptant tout ce qu'il avoit 
fait, luy requit ayde et conseil, pour 
faire tant qu'il peust gaigner là sa vie, 
disant qu'il ne vouloit plus jamais re¬ 
tourner à Florence. 

Le Canigian, desplaisant de toutes ces 
choses, luy dist: — «Tu as mal fait, tu 
» ne t'es pas bien porté, et as très-mal 
» servy tes maistres. Tu as trop de- 
» spendu d’argent à la fois, en plaisirs : 
» mais quoy? c'est fait, il y faut pour- 
» voir d’ailleurs. » Et, comme homme 
avisé qu'il estoit, pensa incontinent ce 
qui estoit de faire, et le dist à Salabet, 
qui le trouva très-bon, et se mit h l'aven¬ 
ture de vouloir suyvre son conseil. 
Parquoy, ayant encor quelque escu, et 
le Canigian qui luy en presta une 
quantité, il fit plusieurs balles bien 
troussées, et bien marquées, et ayant 
acheté environ vingt bottes d'huille, et 
les ayant emplies, et le tout chargé, s'en 
retourna à Palerme: là où, ayant baillé 
l'inventaire aux Douanniers, et pareille¬ 
ment le pris des bottes, et faict escrire 
le tout en son nom, pour luy en estre 
tenu compte et raison, il meit toute sa 
marchandise en magasins, disant qu'il 
n’y vouloit toucher jusques à ce que 

d’autre marchandise qu'il attendoit fust 
arrivée. 

Blanchetieur, ayant sceu cecy, et 
oyant dire que ce qu’il avoit apporté 
valloit bien deux mil escuz ou plus, sans 
ce qu’il attendoit qui en valoit plus de 
trois mil, luy estant avis qu’elle avoit 
tiré pour trop peu, va penser de luy 
rendre les cinq centz escuz pour pouvoir 
avoir plus grande portion des cinq mil, 
et renvoya quérir. Salabet, devenu ma¬ 
licieux, y alla : auquel elle, faisant sem¬ 
blant de ne sçavoir rien de ce qu’il 
avoit apporté, fit très-grande chère, et 
dist : — (f Or sus, que seroit-ce si tu te 
') fusses courroucé contre moy de ce 
» que je ne te rendy tes deniers, au 
» terme que t’avoye promis? » Salabet 
commença h rire, et dist : — « Sans 

* 7 

» point de faute, ma Dame, j’en fuz un 
» peu marry, comme celuy qui me ar- 
» racherois le cueur pour vous le donner, 
» si je pensoye vous en faire plaisir : 
» mais je vous vueil faire congnoistre 
» comment je suis courroucé contre 
» vous : Tamytié que je vous porte est 
» telle et si grande que j’ay fait vendre 
» la plus grande partie de mon bien, et 
» ay dès ceste heure faict apporter icy de 











X 


LA VOLEUSE VOLÉE 


223 


» la marchandise qui vaut plus de deux 
» mil escuz, et si en attendz d'autre qui 
» doit venir de Ponant qui en vaut plus 
» de trois mil, délibérant de faire un 
» fondique en ceste ville, et d’y demou- 
») rer pour estre tousjours près de vous, 
» m’estant avis estre mieux édifié en 
» vostre amytié que nul autre amoureux 
» de la sienne..» A qui la Dame dist: — 
« Voy-tu, Salabet mon amy, tout ce qui 
)) te viendra à commodité me plaist 
» très-fort, comme à celuy que j’ayme 
» plus que ma propre vie, et suis très- 
» joyeuse que tu soyes revenu avec 
» ceste intention de demourer icy, par 
» ce que j’espère me donner encor’ du 
bon temps avecques toy. Mais je me 
» vueil un peu excuser envers toy, de 
» ce qu’au temps que tu t’en allas, tu vou- 
» luz venir quelquesfois céans, et n’y 
» peuz entrer: et aucune fois que tu y 
)) entrois, tu n’y fuz aussi joyeusement 
)> receu comme tu soulois : et outre tout 
» cecy de ce que je ne te rendy ton ar- 
» gent, au terme que je t’avoye promis. 
» Mais tu doiz sçavoir, que j’estoyc 
JD alors en très-grande fascherie et af- 
» fliction, et qui est ainsi (combien 
» qu’il ayme grandement autruy) on ne 

» luy peut faire si bonne chère, comme 
» il voudroit. Après ce, tu dois enten- 
)) dre qu’il est fort malaisé à une femme 
» de pouvoir trouver mil escuz d’or so¬ 
rt leil, et ne faict-l’on journellement que 
» dire des mensonges sans tenir rien de 
» ce qu’on promet: parquoy il nous est 
» force que nous mentions pareillement 
rt à autruy, et de là est venu, et non 
» d’autre faute, que je ne te rendy ton 
» argent. Mais je les euz peu après que 
» tu fuz party, et si j'eusse sceu où te 
» les envoyer, asseure-toy que je te les 
» eusse envoyez. Mais pourceque je ne 
rt l’ay sceu faire, je te les ay gardez. » 

Et faisant apporter une bourse, où 
estoient ceux-là mesmes qu’il luy avoit 
baillez, elle les luy mit au poing, et dist : 

— « Compte s’il y en a cinq cens. » 
Salabet ne fut jamais si ayse, et les 
ayant comptez, et trouve' qu’ilz y estoient 
tous cinq cens, les serra soubz son es- 
selle. Puis dist: — « Ma Dame, je cou¬ 
rt gnoy très-bien que tout ce que vous 
» avez dit est vray : mais n’en parlons j 
)} plus, vous avez très-bien faict vostre 1 


» 

rt 

rt 




uevoir, et vous vueil bien ^ 

tant pour cecy, que pour l’amytié que 
je vous porte, vous ne m’en sçauriez 

» demander si grande quantité pour 
» quelque besoing que vous en eussiez, 
>) que je ne vous en secourusse, s'il 
» estoit en ma puissance : dont vous en 
» pourrez faire l’essay, si une fois j’ay 
» dressé mon mesnage en ceste ville. » 
Et en ceste manière ayant réintégré 
avec elle leur amytié par parolle, Salabet 
recommença finement à fréquenter avec 
elle, et elle à luy faire plus grans plaisirs, 
et les plus grans honneurs du monde, 
et à luy monstrer plus grande amytié 
que jamais. 

Mais voulant Salabet punir par sa 
tromperie celle qu’elle luy avoit faict, 
luy ayant la Dame envoyé dire un jour 
qu’il vinst le soir souper et coucher 
avec elle, il y alla tant triste et tant mé- 
lancolicque qu’il sembloit qu’il voulust 
mourir. Blanchefleur, l’embrassant et 
baisant, luy commença à demander, 
d’où procédoit ceste mélancolie : lequel, 
apres qu’il se fut faict prier une bonne 
pièce de temps, dist : — « M’amye, je 
» suis destruit, par ce que le vaisseau sur 
» lequel estoit la marchandise que je at- 
» tendoye a esté prins des Corsaires de 
» Monègue, et est mis à rançon de dix 
» mil escuz, dont il faut que j’en paye 

» mil pour ma part, et je n’ay pas à pré- 
» sent un denier : car j^envoyay inconti- 
» nent les cinq cens escuz que vous me 
» rendistes Tautre jour à Naples, pour 
)) employer en toilles, à fin de les faire 
» venir icy. Et si je vouloye mainte- 
» nant vendre la marchandise que j’ay 
» en ceste ville, à peine (pource que sa 
» vente n'est encores venue) en pour- 
» roye-je avoir des deux denrées un 
» denier, et de malheur je ne suis encor' 
» si congneu que je trouvasse qui me 
» secourust de cecy : parquoy je ne sçay 
IJ que faire ne que dire. Encor' si je 
» n’envoie bien tost l’argent, la mar- 
)) chandise sera portée à Monègue, dont 
JJ jamais je ne recouvreray rien. » 

La Dame, fort courroucée de cecy 
comme celle à qui il estoit avis que 
c'cstoit autant perdu pour elle, pensant 
en soy-mesmes quel moyen elle devoit 
tenir pour faire que la marchandise ne 
fust portée à Monègue, dist : — « Dieu 
» sçait, mon amy, combien j'en suis 
)) marrie pour l’amour de toy : au fort, 
J) dequoy sert de s'en tormenter si fort ? 
JJ si j’avoye l'argent. Dieu me soit tes- 
» moing si je ne le bailleroie inconti- 
j) nent ; mais je ne l’ay pas. Il est bien 

» vray qu’il y a quelque personnage 
» qui m’en presta l’autre jour cinq cens, 
» pour parfaire les mil dont j’avoie be- 
» soing ; mais il en demande grand 
» usure ; car il n’en veut rien moins que 
» de trente pour cent, et si tu les vou- 
» lois avoir de ce personnage, il luy 
» faudroit bailler seureté de quelque bon 
» gaige, et quant à moy je suis toute 
» preste d’engager pour toy tout ce qui 
» est céans, et la personne s’il en est 
» besoing, pour autant qu’il voudra 
» prester dessus pour te secourir. Mais 
» du demourant, quelle seureté luy en 
» bailleras-tu ? » 

Salabet congneut incontinent Tocca- 
sion qui mouvoit ceste-cy à luy faire ce 
plaisir, et s’apperceut bien que ce de- 
voit estre elle-mesmes qui presteroit les 
deniers, dont il fut. très-ayse, et la re¬ 
mercia premièrement : puis dist qu’il ne 
laisseroit à les prendre, quelque usure 
desraisonnable qu’il en deust payer, 
estant si contrainct de la nécessité comme 
* il estoit. Et après il dist qu’il bailleroit 
pour seureté la marchandise qu’il avoit 
en la Douanne, et feroit qu’elle scroit 
escripte au nom de celuy qui presteroit 
les deniers, voulant toutesfois garder 

les clefz du Magasin, tant pour pouvoir 
monstrer sa marchandise si quelqu'un la 
iuy demandoit, que aussi à fin qu’on n’y 
peust toucher, la transporter, ou y 
changer quelque chose. La Dame dist 
qu’il disoit très-bien, et que la seureté 
estoit bonne. Parquoy, aussi tost qu'il 
fut jour, elle envoya quérir un corratier 
de qui elle se fioit grandement, et après 
qu’ilz eurent parlé ensemble de cesi 
affaire, elle luy bailla mil escuz d’or : 
lesquelz le corratier porta sur Theure 
à Salabet, et fit incontinent escrirc et 
mettre en son nom, ce que Salabet 
avoit dans la Douanne; et ayant faict 
leurs promesses et contrepromesses, et 
demeurez d’acord ensemble, chacun en¬ 
tendit à ses autres affaires. Mais Sala¬ 
bet, le plustost qu’il luy fut possible, 
monta sur un vaisseau et s’en retourna 
à Naples vers Pierre Canigian, avec 
quinze cens escuz, et de là il envoya 
très-bien la raison à Florence, à ses 
maistres qui Favoient envoyé à Pa- 
lerme, avec des draps; et payant ledit ' 
Canigian et tout autre à qui il devoit, 
se donna bon temps plusieurs jours 
avecques luy par le moyen du bon 
tour faict à la Sicilienne. Puis de là, ne 


I 




















X — LA VOLEUSE VOLEE 220 

voulant plus estre marchant, s’en vint 
à Florence. 

.Mais Blanctiefleur, ne voyant plus 
Salabet en Palerme, commença à s’en 
esbahir, et entra presqu’en soupçon. 
Puis après qu’elle l’eut bien attendu 
deux moys, et voyant qu’il ne venoit 
point, elle fit que le corratier fit croche¬ 
ter les serrures du Magasin, et ayant 
tasté premièrement les bottes qu’on 
pensoit estre pleines d’huylle, trouvè¬ 
rent qu’elles estoient pleines d’eau de la 
mer, y ayant en chacune seulement en¬ 
viron un baril d’huylle au dessus près 
du bondon. Puis, desliant les balles, on 
les trouva toutes pleines d’estouppes, 
excepté deux qui estoient de draps, tel¬ 
lement que h. le faire court, tout ce qui y 
estoit ne valloit point plus de deux cens 
escuz ; dont Blanchefieur, se voyant ainsi 
volée, ploura longuement les cinq cens 
escuz renduz, et beaucoup plus les 
mille prestez : disant plusieurs fois, qui 
a affaire avec un Toscan il ne faut point 
estre borgne. Et estant ainsi demourée 
avec sa perte et la mocquerie, elle trouva 
que autant sceut l’un comme l’autre. 

Aussi tost que Dioneo eut achevé sa nou- 

velle, ma Dame Laurette, congnoissant que 
l’heure estoit venue qu'elle ne devoit plus 
régenter, et après qu’on eut loué le conseil 
de Pierre Canigian, qui sembla par son cflect 
très-bon, et non moins la* sagesse de Salabet 
de l’avoir très-bien sccu mettre à exécution» 
elle s’osta la couronne de laurier de dessus 
sa teste, et la mit sur celle de ma Dame 
Emilie, en disant de bonne grâce : « Ma Dame, 
je ne sçay quelle plaisante Royne nous au¬ 
rons en vous : mais pour le moins nous 
l’aurons belle; faictes doneques que voz 
œuvres correspondent à voz beautez. » Puis 
SC tourna asseoir. Ma Dame Emilie devint 
un peu honteuse, non pas tant d’avoir esté 
faicte Royne comme de se voir louer ai ns 
en public, de ce que plus les femmes dési¬ 
rent; et en devint son visage tel comme sont 
les roses qui espanouyssent à la poincte du 
jour. Mais à la fin, après qu’elle eut un 
peu tenu les yeux baissez, et que la rou¬ 
geur de son visage fut passée, ayant avec le 
maistre d’hostcl donné ordre de ce qui estoit 
besoing pour la compagnie, elle commença 
à dire ainsi t 

« Gracieuses Dames, nous voyons assez 
manifestement que après que les beufz ont 
travaillé soubz le joug quelque partie du 
jour, qu’on les héberge et deslie-Pon, les 
laissai!tz aller en liberté où il leur plaist 
paistre par les bois : et voyons encores que 
les jardins et vergers plantez de diverses 
sortes d’arbres ne sont moins beaux, mais 

beaucoup plus que les bois et t'orestz, où 
l’on ne voit seulement que des chesnes : au 
moyen dequoy je seroye d’opinion, considé¬ 
rant combien de journées nous avons devisé 
contrainctz soubz certaine loy, qu’il nous 
seroit non seulement utile, mais opportun, 
comme à gens qui en ontbesoing, de prendre 
quelque peu plus de liberté, et puis repren¬ 
dre noz forces pour rentrer sous le joug. 
Parquoy, de ce qu’on devra demain deviser 
pour suyvre nostre passetemps accoustumé, 
je n’ay point délibéré de vous restraindre à 
aucune particularité : mais vueil que chacun 
devise et parle comme il luy plaira, croyant 
fermement que la variété des choses qu’on 
dira ne soit moins plaisante que de n’avoir 
par cy-devant parlé que d’une seule; et cela 
faict, celuy qui succédera après moy au 
royaume, nous pourra (comme plus fort, et 
avec plus grande asseurance) restraindre aux 
loix accoustumées. » 

Et cecy dist, elle donna conge à chacun, 
jusques à l’heure de souper. Chacun loua la 
Roy ne comme sage, des choses qu’elle avoit 
dictes, et s’estans levez debout, l’un s’adonna 
à un plaisir, et un autre à un autre : les 
Dames à faire chappeletz et bouquetz de 
fleurs, et à s’esbatre, et les hommes à jouer 
et chanter; et ainsi passèrent le temps jusques 
à ce qu’il fut heure de souper. Laquelle ve¬ 
nue, on soupa en grand plaisir autour de la 
belle fontaine. Et après souper, à la manière 
accoustumée on s’esbatit à chanter et à baller. 

A la rtn la Royne, pour suyvre l’ordre de ses 
prédécesseurs, commanda à Pamphile que 
nonobstant les chansonsquc plusieurs d’entre 
eux avoient volontairement dictes, qu’il en 
chantast une, lequel franchement commença 
ainsi : 


Amour, fay receu tant de bien 
Et si grand joye en ton lien, 

Que je me tiens heureux 
Eji ton feu amoureux. 

Le grand plaisir d'une joye si forte 
Auquel, Amour, tu rn’asfaict parvenir 
Est en mon cueur en si grande abondance, 
QiCimpossible est que dehors il ne sorte. 

Ne pouvant tout dedans moy se tenir. 

Aussi mes yeux portent signifiance 
Du bien que j’ay de ma resjouyssance : 

Et je suis pris en lieu tant honnorabîe, 

Qu*il rend ma peine et fiamme tolérable. 

.le ne sçauroye par mon chant révéler, 

Ne signe aucun pourrait faire apparoistre » 
IJayse que j’ay, de ton doux traictement : 

Et le pouvant je le voudroye celer : 

Car avenant qu^autre lepeust congnoistre. 

Au lieu du bien, je n’auroye que torment : 
Mais je reçoy si grand contentement, 

Que si feyi vueil un seid propos déduire, 
Mafoyble voix ne pourrait y suffire. 

Qui eust jamais espéré avenir 
Que j’eusse peu de mes bras approcher 
.1 la beauté qui toute autre surpasse? 

Ou que je deusse à si ^rand heur venir, 

Que de pouvoir de ma bouche toucher 
Où j’ay ioîiché par faveur et par grâce ? 

Le bien que j’ay toute créance passe : 
Parquoy je brusle en ceste Jlamme ardente, 
Tenant couvert le feu qui me contente. 

La chanson de Pamphile avoît prîns fin, à 
laquelle, combien que tous y eussent entiè¬ 
rement respondu, il n’y eut celuy qui ne 
notast les parolles d’icelle trop plus curieu¬ 
sement qu’il ne luy appartenoit, se parfor- 
çant de vouloir deviner ce que Pamphile 
chantoit qu’il devoit celer. Et combien qu’ilz 
allassent ymaginant diverses choses, il n’y 
eut pourtant pièce d’eux qui sceust arriver à 
.la vérité du faict. Mais quand la Royne vit 
que ladicte chanson estoit achevée, et les 
jeunes Dames, et pareillement les hommes 
en grande volonté de se reposer, elle com¬ 
manda que chacun s’en allast coucher. 

En laquelle, soub^ le gouvernement de ma Dame 
Emilie, chacun devise de ce que plus luy plaist. 




E jour estoit desjà clair, et les 
fleurettes commençoient à 
s’espanouir par les prez, 
quand ma Dame Emilie se 
leva, et- fit appeller ses com¬ 
pagnes, et les hommes pa- 

reillement, lesquelz venuz et s’acheminantz 
apres elle, s’en allèrent jusques à un petit 
bois, qui n’estoit guères loing du palays : 
arrivez dedans lequel ilz y virent les bestes 
rousses comme chevreux, cerfz et autres sem¬ 
blables, si asseurées des chasseurs pour la 
peste qui régnoit, qu’elles les attendoient 
comme si elles n’eussent eu aucune peur, ou 
bien qu’elles fussent devenues privées. Et 
s’approchans ores de l’une, et puis de l’autre, 
comme si on les eust deu ataindre, et les 
faisans courir et sauter, ilz passèrent là leur 
temps quelque espace. Mais quand ilz virent 
que le soleil commençoit à se hausser, cha¬ 
cun fut d’avis de s’en retourner, et se cou¬ 
vrirent tous de branches de chesne, ayantz 
oultre ce les mains pleines ou de fleurs, ou 
d’herbes sentans bon, tellement que qui les 
eust rencontrez on n’en eust sceu dire autre 
chose, sinon que la mort ne les eust sceu 
vaincre, ou bien qu’elle les eust tuez tous 
joyeux. Ainsi doneques chantans, causans 
et gaudissans, s’en vindrent pas à pas au 
palays, où ilz trouvèrent tout en ordre, et 
leurs serviteurs faisans grand chère. Et 
quand ilz se furent un peu reposez, encor’ ne 
se mit-lon à table jusques à ce que la petite 
demie douzaine de chansons fut dicte, l’une 
plus joyeuse que l’autre, tant par les 
hommes que par les femmes. Après les¬ 
quelles on donna à laver, et les ht le maistre 
d’hostel tous asseoir 'comme il pleut à la 
Royne; puis estans serviz disnèrent joyeu- 

sement. Et après, quand ilz furent levez de 
table, se prindrent à dancer en rond, et à 
sonner des instrumens quelque espace ; 
puis chacun qui voulut s’en alla dormir. 
Mais quand l’heure accoustumée fut venue, 
tous se vindrent renger en leur place pour 
deviser, où la Royne, regardant ma Dame 
Philomène, luy dist : qu’elle donnast com¬ 
mencement aux nouvelles de la présente 
journée. Laquelle en souzriant commença 
en ceste manière : 




























^o/imE f^q^ü^çoyse, 

aymée de deux hommes, Vun qu’on nommoit 
Rynuce, et Vautre Alexandre, n’en aynnant 
pièce d’eux, s’en despestra fort finement, en 
faisant entrer Vun pour mort en une sépul¬ 
ture, et Vautre en tirer cestuy-îà. Par ce 
que Vun ne Vautre ne peut venir à chef de 
son entreprinse. 

NOUVELLE PREMIÈRE 

Entendant que les Dames honnestes et chastes doy- 
vent plustüst esconduire leurs importuns amans 

par subtils moyens que par aucun esclandre. 

* 

A Dame, il m’est fort ag- 
gréable (puis qu'il vous 
plaist) que je soie celle qui 
aura l’honneur de rompre 
le premier boys en ceste 

grande compagnie de liberté, où vostre 
majesté nous a mis, pour parler de ce 
qu’il nous plaira, ne faisant aucune 
doute (si je fay bien) que ceux qui vien¬ 
dront après, ne facent encores mieux. 
Or me souvient-il, gracieuses Dames, 
que par plusieurs fois il a esté démonstré 
en noz propoz, combien et quelles sont 
les forces d’amour, et si ne croy pour 
cela, qu’on en ait dit tout ce qui en est, 
ny ne le sçauroit-l’on dire encores, quand 
bien l’on ne parleroit d'autre chose, d’icy 
à un an. Et pource qu’il conduit les 
amoureux, non seulement à divers acci- 
dentz au danger de mourir : mais aussi 
(qui plus est) à les faire entrer en la 
maison des morts, et en tirer les amou¬ 
reux pour morts, je suis contente vous 
en compter une nouvelle , outre celles 
qui ont esté dictes : en laquelle vous 
comprendrez, non- seulement la puis¬ 
sance d’amour, mais aussi vous congnoi- 
strez la sagesse dont usa une fort hon- 
neste femme, en se despestrant de deux 
hommes qui l’aymoient malgré qu’elle 
en eust. 

Je dy doncques qu’en la cité de Pistoye 
V eut jadis une très-belle femme vefve, 

laquelle deux de noz Florentins, nom¬ 
mez Fun Rynuce Palermin, et Tautre 
Alexandre Clermontois (lesquelz banniz 
de Florence, s’estoient retirez audict 
Pistoye), aymoient désespérément, sans 
que Tun s'apperceust de l’autre, faisant 
chacun secrettement tout ce qu’il pou- 
voit pour acquérir son amytié. Et estant 
ceste gentilfemnie (qui se nommoit ma 
Dame Françoise des Lazares) fort sou¬ 
vent solicitée par les messages, et par les 
prières de chacun d’eux, elle leur presta 
enfin l’oreille, moins sagement toutes- 
fois qu’elle ne devoit : dont désirant se 
retirer, et ne le pouvant aysément faire, 
elle va penser un moyen pour se despe- 
strer de leur importunité, qui fut de les 
requérir d’un plaisir qu’elle pensoit que 
pièce d'eux ne luy eust voulu faire, com¬ 
bien qu’il fust possible : à fin que eux ne 
le faisant point, elle eust honneste et 
colourée occasion de ne vouloir plus 
ouyr leurs messages ; et le moyen fut 
cestuy-cy : 

Le propre jour que la Dame s’estoit 
avisée de ceste invention et moyen, il 
estoit mort à Pistoye, et enterré hors 
l’église des Cordeliers, un homme, le¬ 
quel, encor que ses prédécesseurs fussent 

nobles, estoit toutesfois réputé le plus 
meschant et malheureux homme qui 
fust, non seulement à Pistoye, mais en 
tout le monde; et outre ce, quand il 
vivoit estoit si contrefaict, et le visage 
si desguisé, que qui ne' Teust congneu, 
en eust eu paour de prime face : par- 
quoy elle pensa en soy-mesmes, que cela 
luy pourroit grandement venir à propos, ! 
pour faire ce qu^elle délibéroit. Et pourcc 
elle dist à une sienne chambrière : « Tu • 
j> sçais (m’amye ) Tcnnuy et fascherie que i 
M j'ay tous .les jours des messagers de 
» ce*^ Jeux Florentins Rynuce et Alexan- ; 
» dre, à quoy je ne suis délibérée en façon 
» que ce soit d’entendre aucunement, 

» ne faire rien pour eux de ce qu’ilz 
» désirent ; et pour m’en despescher, j’ay 
» mis en mon entendement (veu les 1 
» grandes offres qu'ilz me font) de les J 
« vouloir esprouver en une chose, la- 
» quelle je suis certaine qu’ilz ne feront J 
» jamais : et ainsi ceste fascherie s’en ira, 

» et oy comment. Tu sçais que ce matin \ 
» Estrangledieu a esté enterré aux Cor- ^ 
» deliers » (ainsi se nommoit ce meschant 1 
homme, dont cy-dessus est parlé), « du- . 
» quel non seulement ores qu’il est mort, 

» mais quand il estoit en vie, il n’y avoit 

» homme si asseuré en ceste ville qui 
» n’cn eust paour quand il le voyoit. Par 
)) ainsi tu t’en iras premièrement vers 
)) Alexandre, et luy diras : Ma Dame 
)) Françoÿse t'cnvoye dire, que mainte- 
» nant est venu le temps que tu peux 
» avoir son amytié, que tu as tant dési- 
)> re'e, et que tu coucheras avec elle si 
» tu veux, par la façon et manière que 
)> je te diray. Un sien parent luy doit 
» ceste nuict faire apporter, pour quel- 
» que occasion que tu sçauras après, 
n le corps d’Estrangledieu, qui a este ce 
» matin enterré, et elle qui a paour de 
» luy (ainsi mort comme il est) ne vou- 
)) droit point qu’on le luy apportast : 
» parquoy elle te prie, pour le plus grand 
» plaisir et service que tu luy désires 
)> faire, qu’il te plaise d’aller ce soir sur 
» l’heure du premier somme en la sépul- 
» ture où Estrangledieu est enterré, et 
» te vestir des habillemens qu’il a, et là 
)) demourer comme si tu estois luy-mes- 
» mes, jusques à tant qu’on te vienne 
» quérir, et que, sans dire ou sonner 
*) mot du monde, tu te laisses tirer de 
» ceste sépulture et apporter en sa mai- 
» son, où elle te recevra : et puis tu 
» pourras coucher avec elle, et t’en partir 

quand il te plaira, laissant faire à elle 
le demourant. Et s’il te dit qu’il est 
content de le faire, en la bonne heure. 
Et là où il diroit de non, tu luy diras 
de ma part, qu'il ne se trouve jamais 
en lieu où je soye, et qu’il se garde sur 
sa vie de m'envoyer plus message ne 
ambassade. Et après cecy, tu t’en iras 
à Rynucc Palermin, et luy diras ; Ma 
Dame Françoyse est preste de faire 
tout ce qu’il te plaira, pourveu que tu 
luy faces un grand plaisir. C’est à sça- 
voir que tu t'en voyses ce soir sur 
l’heure de mynuict, en la sépulture où 
Estranglcdieu a esté ce matin enterré, 
et que sans sonner mot pour chose 
que tu oyes ou sentes, tu le tires tout 
bellement dehors, et le luy apportes 
en sa maison, et là tu sçauras pour- 
quoy elle le veut, et auras ton plaisir 
d’elle. Et là où il ne te plairoit faire 
cecy, elle te mande que tu n'ayes 
d’oresnavant à luy envoyer message 
ne ambassade. » 

La chambrière s’en alla vers tous 

mais en enfer s’il luy plaîsoit. La cham¬ 
brière fit la responce àvsa maistresse : 
laquelle attendit pour voir s’ilz seroient 
si foiz qu’ilz le fissent.^ 

Quand la nuict fut venue, Alexandre 
Clarmontois s’estant-despouillé en pour¬ 
point, sortit de son logis sur l’heure du 
premier somme, pour s’aller mettre au 
lieu d’Estrangledieu en la sépulture; 
toutesfois y allant, il luy vint une grande 
'peur en l’entendement, et commença à 
dire en soy-mesmes : Mon Dieu, où 
est-ce que je vay? Quelle beste suis-je? 
Que sçay-je si les parens de ceste femme, 
s’estans paraventurc apperceuz que je 
l’ayme, et croyans ce qui n’est pas, luy 
font faire cecy pour me tuer en ceste 
sépulture? ce qu’avenant ce seroit mon 
dam : et n’en sçauroit-on jamais autre 
chose, qui leur portast dommage : ou 
que sçay-je si quelque mon ennemy m’a 
pourchassé cecy ? lequel estant paraven- 
ture aymé d’elle luy veut faire ce plai¬ 
sir? Puis il disoit ; Mais prenons le cas 
qu’il ne soit rien de tout cecy, et que 
ses parens me doyvent porter en sa mai¬ 
son, si faut-il que je croye qu’ilz ne dési¬ 
rent pas le corps d’Estrangledieu, pour 
le tenir entre leurs bras, ou pour le 

mettre entre ceux d’elle : ains faut croire 
que ilz en veullent faire quelque mas¬ 
sacre, comme de celuy qui paraventure 
leur a faict autresfois quelque desplaisir, 
Ceste-cy m’a dit, que pour chose que je 
sente, que je ne sonne mot : ho, et s’ilz 
me crevoient les yeux? ou qu’ilz m’ar¬ 
rachassent les dentz, ou bien qu’ilz me 
coupassent les mains? ou qu’ilz me fis¬ 
sent quelque autre pareil tour? où en 
seroy-je? comment pourroy-je estre sans 
sonner mot? et si je parle, ilz me con- 
gnoistront, et me feront paraventure 
desplaisir; et quand bien ilz ne m’en 
eront point, je n’auray rien faict : car 
ilz ne me laisseront .point avec elle, et 
elle me reprochera après que j’auray 
rompu son commandement, et ne fera 
jamais ce que je voudray. Et en parlant 
ainsi il fut presque tout prest de re¬ 
tourner chez soy. Toutesfois la grande 
amour le poussa en avant, avec argu- 
mens contraires et d’une si grande force, 
que ilz le firent aller jusques à la sépul¬ 
ture, qu’il ouvrit r où quand il fut entré, 
et qu’il cust despouillé Estrangledieu, 
et vestu ses habillemens, il ferma la sé¬ 
pulture sur soy, et se mit au lieu dudict 
Estrangledieu. Mais il n’y demoura 

guères, qu’il commença à penser en soy~ 
mesmes quel homme avoit esté cestuy-cy, 
et les choses qu’il avoit autresfois ouy 
dire qui aveuoient de nuict non ès sé¬ 
pultures des mortz seulement, mais aussi 
ailleurs, de sorte que tout le poil de sa 
personne commença à se hérisser ; et 
luy cstoit avis à toute heure que Estran- 
gledieu se deust lever debout et l’estran- 
gler là : mais estant supporté de fervent 
amour, il vainquit toutes ces peurs; et 
se tenant comme s'il eust esté luy- 
mesmes le mort, commença à attendre 

/ h 

ce qu’il dcvoit avenir de soy. 

De l’autre part, quand mynuict s’ap¬ 
procha, Rynuce sortit de sa maison, 
pour faire ce que la Dame luy avoit en¬ 
voyé dire; et en allant il entra en plu¬ 
sieurs et divers- penscmens, des choses 
possibles à avenir, comme de pouvoir 
tomber en mains de justice avecques le 
corps d’Estrangledieu sur ses espaulles, 
et estre condamné comme malicieux à 
estre bruslé : ou bien de venir en haine 
de ses parens si on le sçavoit, et plusieurs 
autres semblables considérations, dont il 
fut presque tout arresté; puis changeant 
de propos, il dist : Mon Dieu, dira y-je 
de non, pour la première chose dont 

ceste gentilfemme que j’ay tant ayme'e 
m’a requis, et mesmement ayant par 
cecy à acquérir sa bonne grâce? certes 
si j’en dévoyé mourir, je nj’essayeray de 
faire ce que je luy ay promis. Et s’en 
alla droit à la sépulture, qu’il ouvrit lé¬ 
gèrement. Alexandre, la sentant ouvrir 
(encores qu’il eust grand paour), ne 
sonna mot. Et Rynuce, quand il fut de¬ 
dans, croyant prendre le corps d’Estran- 
gledicu, print Alexandre par les piedz, 
et le tira dehors le chargeant sur ses 
espaulles, et commença à prendre son 
chemin vers la maison de la Dame. Et 
allant ainsi par les rues, et n’y regardant 
autrement, il le heurtoit plusieurs fois, 
maintenant h un coing de rue, et tantost 
à un de ces bancz qu’estoient au travers 
les rues ; par ce que la nuyct estoit si 
noyre et obscure qu’il ne pouvoit voir 
où il alloit. Et estant desjà Rynuce au¬ 
près l’huys de la Dame, qu’cstoit à la 
fenestre avec sa chambrière, pour voir 
si Rynuce apporteroit Alexandre, et 
desjà armée d'excuse pour les en en¬ 
voyer tous deux, il avint que les gens du 
guet, qui se estoient cachez en celle rue, 
attcndans de prendre un banny, oyantz 
le marchement des piedz de Rynuce, 

A tirèrent soudainement leur lanterne de 

■ dessouz leurs habitz, pour voir où ilz 
I iroyent, et ce qu'ilz devoyent faire; et 

■ remuantz leurs rondelles et javelines, 
S crièrent : « Qui est là? » Rynuce les 
b congneut incontinent : parquoy n’ayant 

lors loysir de trop songer à ce qu’il de- 

I voit faire, laissa cheoir Alexandre, et 

■ s’enfuyt tant que les jambes le peurent 
i porter. Alexandre s'estant levé (combien 
|l qu’il eust les habillemcns d’Estrangle- 
K dieu sur son doz, qu’estoient fort longs), 
m s’enfuyt pareillement comme Rynuce. 

II Ce que la Dame, au moyen de la clarté 
I de la lanterne du guet, avoit veu aysé- 

V ment : et comme Rynuce portoit Alexan- 
|R dre chargé sur son doz ; et pareillement 
É avoit bien sceu descouvrir qu’Alexandre 
L estoit vestu des habillemcns de Estran- 
1 gledieu, dont elle s’esmerveilla grande- 
I ment, mesmes de la grande hardiesse de 
I tous deux. Mais avec son esmerveille- 
L ment, elle ryt très-fort, quand elle veit 

V jetter ainsi par terre Alexandre, et puis 
è de les voir fuyr. Et estant d'un tel acci- 
y dent fort joyeuse, et louant Dieu qui 

l’avoit ostée de l’empeschement de 
m ceux-cy, rentra au logis et s’en alla à sa 
H chambre, affermant avec sa chambrière, 

que sans aucune doute chacun d’eux l’ay- 
moit fort, puisqu’ilz avoient faict(comme 
il estoit vray) ce qu’elle leur avoit en- 
charge. 

Rynuce, dolent et maudissant son mal¬ 
heur, ne s’en retourna pas au logis pour 
tout cecy : ains quand le guet fut party 
de celle rue, il s’en retourna au propre 
lieu où il avoit jette Alexandre, pour 
achever son entreprinse : mais ne le 
trouvant et faisant son compte que le 
guet l’en avoit emporté, s’en retourna 
tout marry chez soy. 

Alexandre, ne sachant autre chose que 
faire, desplaisant de son malheur, s’en 
retourna pareillement fort dolent en sa 
maison, sans avoir congneu qui l’avoit 
porté. Et venu le matin que on trouva 
la sépulture d’Estrangledieu ouverte, et 
qu’on ne Ty voyoit point, par ce 
qu’Alexandre l’avoit jetté au fons de la 
fosse, toute la ville de Pistoye en parla 
en diverses manières : estimans ceux 
qu’estoient sotz, que le Diable l’avoit 
emporté. Néantmoins chacun des deux 
amantz fit entendre à la Dame ce qu’ilz 
avoient fait, et ce qu’estoit intervenu ; et 
s’excusans avec tout cecy de ce qu’ilz 
n’avoient. accomply entièrement son 

commandement, demandèrent son amour 
et sa grâce. Laquelle, faisant semblant à 
l’uh et à l’autre de n’en croyre rien, s’en 
despescha honnestement, avec une tren- 
chée responce de ne vouloir jamais rien 
faire pour eux, puis qu’ilz ne avoient 
laict pour elle ce qu’elle avoit demandé. 

se levant en haste sans chandelle pour trou¬ 
ver une sienne Nonnain couchée avec son 
amy, aiytsi qu’elle avait esté avertie : et 
estant elle-mesme couchée lors avecq’ un 
Prestre, pensant avoir mis sur sa teste son 
voylle plié, y avait mis les broyés du Pre¬ 
stige. Ce que voyant la Nonnain, et faisant 
que V Abbesse s’en apperceut, elle fut absoute, 
et eut plus grande commodité d’estre avec 
son amy qu’auparavant. 

NOUVELLE -H 

Pour monslrer que, qui veut reprendre a ut ru y 
d’aucun péché, en dojt luy-mesme esîrc exempt. 



ESJA se taisoit ma Dame Phi- 
lomène, et le bon sens de la 
Dame, de s'estre peu despe- 
strer de ceux qu’elle ne vou- 
loit point aymer, avoit esté 
loué de tous, et au contraire 

la hardie présumption des deux amantz ré¬ 
putée non amour, mais folie, quand la 
Royne dist gracieusement à ma Dame Élise : 
« Suyvez, » Laquelle incontinent commença 
ainsi : 

Mes très-chères Dames, ma Dame 
Françoise se sceut despescher sagement, 
comme dessus est dict, de sa fascherie : 
mais une jeune Nonnain, à qui la for¬ 
tune fut favorable, se délivra (en parlant 
gracieusement) d'un inconvénient qui 
luy avilit tout soudain. Et comme vous 
sçavez, il en est assez, qui plus que folz 
veulent estre maistres et chastier autruy, 
lesquelz, comme vous pourrez compren¬ 
dre par ma nouvelle, la fortune vitupère 
quelque fois et à bon droict : comme il 
avint à TAbbesse, sous l’obéissance de 
laquelle estoit la Nonnain dont je vueil 
parler. 

Vous devez doncques sçavoir qu'il y 
a en Lombardie un monastère très-re¬ 
nommé de saincteté et religion, auquel 
entre les autres Nonnains qui y estoient, 
il y avoit une jeune gentilfemme douée 
de merveilleuse beauté, qui se nommoit 
Ysabeau : laquelle un jour qu'un sien 

parent la vint voir par le treillis, devint 
amoureuse d’un beau jeune filz qu’estoit 
avecques luy : et luy, la voyant très- 
belle, et ayant desjà conceu avec les 
yeux ce qu’elle désiroit, s’enamoura pa¬ 
reillement d’elle : lesquelz soustindrent 
un long temps cest amour sans aucun 
fruict, non sans grande peine de tous 
deux. A la fin estans chacun d’eux soi¬ 
gneux de cccy, le jeune homme trouva 
un moyen, pour pouvoir aller voir se- 
crettement sa Nonnain : dequoy elle 
très-contente, il la visita non seulement 
une fois, mais aussi par plusieurs, avec 
leur grand contentement. 

Toutesfois avint à la longue, qu’il fut 
veu une nuict par l’une des femmes de 
léans ainsi qu’il sortoit, sans que luy ne 
Ysabeau s’en apperceussent. La dicte 
femme avec quelques autres prindrent 
conseil d’entrée de table, de l’accuser en¬ 
vers l’Abbesse, qui se nommoit ma Dame 
Usinbalde, bonne et sainte Dame selon 
l’opinion des Nonnains et de quiconques 
la congnoissoit. Puis s’avisèrent (à fin 
que sœur Ysabeau ne le sceust nier) de 
vouloir faire que l’Abbesse la trouvast 
couchée avec le jeune homme. Et s’estans 
ainsi tenues, elles se mirent par bandes 

pour faire le guet et les escoutes, à fin 
de surprendre ceste pauvre Ysabeau, 
dont elle ne se donnoit garde : et n’en 
sachant aucune chose, il avint qu’elle fit 
venir une nuict son amy, ce que celles 
qui faisoient le guet sceurent inconti¬ 
nent. Lesquelles, quand bon leur sem¬ 
bla, après qu’une partie de la nuict fut 
passée, se mirent en deux bendes : l’une 
pour garder l’huys de la chambre d’Ysa- 
beau, et l’autre s’en alla courant à la 
chambre de l’Abbesse, et heurtant à son 
huys, luy disoit : « Sus, ma Dame, levez- 
» vous tost : car nous avons trouvé que 
» sœur Ysabeau a un jeune homme en ‘ 
» sa chambre. » 

L’Abbesse estoit celle nuict accompa¬ 
gnée d’un Prestre qu’elle faisoit souven- 
tesfois venir en un coffre : laquelle oyant 
cecy, craignant que paraventure les 
Nonnains, par trop grande hastc, ou 
trop volontaires, poussassent si fort l’huys 
qu’il s’ouvrist, se dépescha de se lever 
debout, le mieux qu’elle peut, et pen¬ 
sant prendre certains voylles pliez 
qu’elles portent en la teste, qu’on ap¬ 
pelle le psautier, il luy avint de prendre 
les brayes du Prestre : si se hasta si fort 
qu’elle les jetta sur sa teste, au lieu du 

psautier, et sortit dehors : puis serra 
soudainement Fhuys après elle, en di¬ 
sant : a Où est ceste maudicte de Dieur w 
Et avec les autres qu’estoient si eschauf- 
fe'es et ententives à faire trouver la pau¬ 
vre garce en faute, qu^elles ne s’apper- 
ccurent de chose que TAbbesse portast 
en la teste, elle arriva à l’huys de la 
chambre, qu’elle mit avec Fayde des 
autres par terre. Et quand elles furent 
entrées dedans, trouvèrent les deux 
amantz embrassez, lesquelz, estonnez 
d'une telle surprinse, ne sçachans que 
faire, ne bougèrent. La jeune Nonnain 
. fut incontinent enlevée par les autres 
Nonnains et menée au chapitre par com¬ 
mandement de FAbbesse; et le jeûné 
homme demoura en la chambre, où il se 
revestit, attendant de voir quelle fin 
ceste chose prendroit, avec intention de 
faire mauvais party à toutes celles qu’il 
pourroit attraper, si elles faisoient quel¬ 
que mauvais tour à s’amye : et puis de 
Fen emmener avec soy. 

L’Abbesse, s’estant assise en chapitre 
en la présence de toutes les Nonnains, 
qui ne regardoient que la pauvre coul- 
pable, commença à luy dire les plus 
grandes injures qui furent oneques dictes 

à femme, comme à celle qui avoir (si on 
l’eust sceu hors du couvent) contamine 
par ses meschantz et vitupérables œuvres, 
la saincteté, et bonne renommée du 
monastère : et encor’ ajousta-elle aux 
injures de très-grandes menasses. La 
jeune fille, honteuse et timide comme 
coulpable qu'elle estoit, ne sçavoit que 
respondre; ains en se taisant rendoit 
compassion de soy-mesmes aux autres. 
Et continuant tousjours TAbbesse de 
crier, il avint à la jeune fille de haulser 
sa veue : et vit ce que l’Abbesse portoit 
en sa teste, et les lassetz des'brayes qui 
pendoient des deux costez. Parquoy 
s’appercevant que c’estoit, se r’asseura 
du tout, et dist : — « Ma Dame, si Dieu 
» vous soit en ayde, attachez vostre 
» coiffe : et puis dictes-moy ce qu’il 
)) vous plaira. » L’Abbesse, qui n’enten- 
doit point ce qu’elle vouloir dire, dist : 
— (c Quelle coiffe, meschante garce? 
)) As-tu bien la hardiesse de te gaudir 
w maintenant? Te semble-il avoir fait 
» chose qui mérité gaudisserie? » Alors 
la jeune fille luy dist encores une autre 
fois ; — « Ma Dame, je vous prie que 
» vous attachiez vostre coiffe, et puis 
» dites-moy ce qu'il vous plaira. » Qui 

fut cause que plusieurs des Nonnains 
haulsèrent leur veuê sur la teste de FAb- 
besse, et elle pareillement mit la main ■ 
dessus. Au moyen dequoy elles s’apper- 
ceurent très-bien, pourquoy Ysabeau j 
parloit ainsi ; aussi fit TAbbesse de sa 
propre faute. Laquelle toutes les autres 
voyoient, sans qu’elle y sceust trouver 
aucune couverture : dont elle changea I 
de langage, et commença à parler d’une \ 
autre sorte qu’elle n’avoit fait au commen¬ 
cement : venant à conclurre, qu’il est im- 1 
possible se défendre des tentations de la ; 
chair. Et par ainsi elle dist, que chacune j 
se donnast (comme on avoit fait jusques \ 
a ce jour) secrettement du bon temps \ 
quand elle pourroit. Puis ayant ab- i 
soulte la jeune fille, s’en retourna cou- 1 
cher avec son prestre, et Ysabeau avec 1 
son amy. Lequel elle fit depuis venir 1 
plusieurs fois en despit de celles qui en i 
avoient envie. Et quant aux autres qui , 
cstoient sans amy, elles cherchèrent se- I 
crettement leur aventure le mieux 
qu’elles sceurent. ' 

le Médecbij à la prière de Brun et de Bul-* 
famaque^ et pareillement de Nellq^ fit ac¬ 
croire à Calandrin, qu*il estait gros d’en¬ 
fant : lequel y pour toute médecine, donna 
aux dessusdicti des chapoyts et de Vargent, 
et il fut guéry sans enfanter. 


NOUVELLE iri 


Dénotant la simplicité de quelques sots, et combien 

est facile de les tromper. 




PRÈS que ma Dame Élise eut 
achevé sa nouvelle, et que 
toutes eurent rendu grâces à 
Dieu, de ce quhl avoit tiré 
ceste pauvre jeune Nonnain 
des poignantes parolles et 
reproches de ses envieuses compagnes, la 
Royne commanda à Philostrate qu'il suy- 

vist. Lequel, sans attendre autre comman¬ 
dement, commença ainsi ; 

Mes belles Dames, le maussade Juge 
Marquisan dont je vousfishierun compte, 
m’osta de la bouche une nouvelle de 
Calandrin que je vous vouloye compter. 
Et pource que tout cela que Ton parle 
de luy ne sçauroit estre que plaisant, 
jaçoit ce que de luy et de ses compa¬ 
gnons on ait assez parlé, si vous diray-je 
encor’ celle que j’avoye hier délibéré 
vous dire. 

On a par cy-devant assez fait congnoi- 
stre qui estoit Calandrin, et pareillement 
les autres dont je doy parler en ceste 
nouvelle ; et par ainsi, sans vous en parler 
d’avantage, je dy qu’il avînt qu’une tante 
de Calandrin mourut, et luy laissa deux 
cens livres petites en deniers comptans. 
Au moyen dequoy Calandrin commença 
à dire, qu’il vouloit acheter une- mé¬ 
tairie; et comme s’il eust eu à employer 
dix mil cscuz, il n’y avoit corratier k 
Florence k qui il n’en eust propos : mais 
la pitié estoit quand on venoit au prix 
qu’on demandoit. Brun et Bulfamaque 
qui sçavoient tout cecy, luy avoient dit 

plusieursfois, qu^il feroit trop mieux d’en 
faire bonne chère entre eux, que de les 
employer en terre comme s’il avoit à 
faire des jalletz : mais ilz ne Tavoient 
sceu conduyre à cecy qu’il leur donnast 
seullement une fois à disner. Parquoy 
s'en plaignans un jour, et estant survenu 
en ces entrefaittes un leur compagnon, 
qui se nommoit Nello, tous trois déli¬ 
bérèrent de trouver façon de se torcher 
le bec aux despens de Calandrin : et sans 
y songer plus avant, ayans conclud entre 
eux ce qu’ilz avoient délibéré de faire, 
s’attiltrèrent le lendemain matin ainsi 
que Calandrin sortoit de sa maison : de 
laquelle luy n’estant encores guères 
loing, Nello le vint rencontrer et luy 
dist : « Bon jour, Calandrin. » Et Calan¬ 
drin luy respondit que Dieu luy donnast 
le bon jour, et le bon an. Après cecy, 
Nello s’arresta un peu, et commença à 
le regarder au visage. A qui Calandrin 
dist : « Que regardes tu? » Nello luy 
dist : — « As'tu senty quelque chose 
» ceste nuict? Tu me semblés un autre 
» homme que tu n’es. » Calandrin com¬ 
mença incontinent à douter, et dist : — 
« O, comment, que te semble-il que 
» j’aye? » Nello dist : — « En bonne 

)> foy, je ne le dy pas pour cela : mais 
» tu me semblés tout changé, Dieu 
a vueille que ce soit paravanture autre 
» chose. M Et Ten laissa aller. 

Calandrin, tout soupçonneux, ne sen¬ 
tant pour cecy chose du monde, suyvit 
son chemin : mais Bulfamaque, qui 
n'estoit guères loing, le voyant party 
d^avec Nello, le va rencontrer ; et l'ayant 
salué, luy demanda s'il sentoit rien. Ca¬ 
landrin respondit : — « Je ne sçay : 
» toutesfois Nello m'a tout à ceste heure 
M dit, que je luy sembloye tout changé : 
» seroil-il bien possible que j'eussequel- 
» que chose? » Bulfamaque dist ; — 
« Voire dea que tu pourrois bien avoir 
» quelque chose et non pas rien. Tu 
» semblés dcmy mort. » Calandrin cuy- 
doit desja avoir la fièvre. Et voycy Brun 
qui survint : lequel, avant que dire autre 
chose, dist : « Calandrin, quel visage est 
» cela ? il semble que tu soys mort. Com- 
)> ment te sens-tu? » Calandrin, oyant 
que chacun de ceux-cy disoit ainsi, creut 
pour certain en soy-mesmes, qu'il estoit 
malade, et tout soucié luy demanda : — 
« Que feray-je ? — Il me semble » (dist 
Brun) « que tu t’en dois retourner à la 
» maison, et te mettre sur le lict, puis 

» que tu te faces bien couvrir, et que tu 
» envoyés de ton eau à maistre Simon 
)) le Médecin, qui est tout nostre 
» comme tu sçaiz : il te dira incontinent 
» ce que tu auras à faire ; et nous nous 
» en irons avecq' toy; et s’il est besoing 
» de faire quelque chose, nous la ferons. » 
Et s’estant joinct avec eux Nello, ilz s’en 
retournèrent tous avec Calandrin en sa 
maison, où quand il fut entré tout fasché 
qu’il estoit, dist à sa femme : « Vien et 
» me couvre bien : car je sens un grand 
» mal. » Estant doncques couché sur le 
lict, il envoya de son eau par une petite 
garce à maistre Simon, qui setenoitlors 
au vieil marché à l’enseigne du mellon, 
et Brun dist incontinent à ses compa¬ 
gnons : « Demourez icy vous autres avec- 
» ques luy, et je m’en iray sçavoir ce que 
» le Médecin dira, et Tamèneray icy s’il 
» en est besoing. » Calandrin dist alors : 
— « Ha, compagnon mon amy, va t’y 
)) en, et me sçaches dire comment va 
» le cas : car je me sens je ne sçayquoy 
» icy dedans. » 

Brun, s’en estant allé vers le Médecin, 
y arriva premier que la garce, qui por- 
toit de son eau, et informa maistre Si¬ 
mon de tout le cas ; parquoy quand la 

garce fut venue et qu’il eust regardée 
i’urine, il luy dist : — « Retourne t’en, 
» et dy h Calandrin, qu’il se tienne 
» chauldement, et que je l’yray voir tout 
» à ceste heure, et luy diray ce qu’il a, 
» et ce qu’il devra faire. » La garce en 
ht ainsi le rapport; et n’arresta guères 
après, que le Médecin vint, et Brun avec- 
ques luy, et s'estant assis auprès de Ca¬ 
landrin il commença à luy taster le poulx; 
et quelque peu après, estant là sa femme, 
il dist ; « Voys-tu Calandrin, à te parler 
» en amy, tu n’as point d’autre mal, sinon 
» que tu es gros d’enfant, » Aussi tost 
que Calandrin ouyt cecy, il commença 
désespérément à crier et à dire : « Hélas, 
» ma femme, c’est toy qui m’as fait cecy : 
») par ce que tu ne veux jamais faire autre 
» chose qu’estre sur moy; je te ledisoye 
» bien, » La femme, qui estoit fort hon- 
neste femme, oyant parler ainsi son 
mary, rougit toute de honte, et baissant 
le visage, sans respondre autre chose, 
s’en sortit de la chambre. Calandrin, 
continuant son courroux, disoit : — « Hé, 
» malheureux que je suis, comment 
» feray-je? comment enfanteray-je cest 
» enfant? par où sortira-il? je voy 
» bien que je suis mort par la rage de 

» ceste mienne femme, que Dieu luy 
» (Joint autant de mal, comme je désire 
» d’ayse, et si j’estoye aussi sain comme 
a je ne le suis pas, je me lèveroye, et 
w luy donneroye tant de coups, que je 
» la mettroye en pièces ; combien qu’à 
» dire le vray il me soit bien employé : 
» car je ne la dévoyé jamais laisser 
)) monter sur moy : mais qu’elle s’as- 
» seure, si je puis une foys guérir de 
M ceste-cy, qu’elle en pourroit mourir 
» dé désir, premier que de la laisser plus 
» monter dessus. » 

Brun, Bulfamaque et Nello, oyans les 
parolles de Calandrin, avoient si grand 
désir de rire qu’ilz crevoyent, toutesfois 
ilz s’en abstenoient : mais le Médecin 
esclatoit si fort de rire, qu’on luy eust 
peu arracher toutes les dentz. A la fin 
au long aller, se recommandant Calan- 
driii à luy, et le priant qu’il luy donnast 
conseil et ayde en cecy, le Médecin luy 
dist : — « Calandrin, je ne vueil point 
» que tu te tormentes ainsi : pource que 
» la Dieu grâce, nous nous sommes si 
» tost apperceuz du faict,^ que avecques 
» peu de peine et en peu de jours, tu 
» seras guéry : mais il est besoing d’y 
M despendre un peu. » Calandrin dist 

alors : — « Hélas, monsieur, ouy, pour 
» l’amour de Dieu, j’ay icy deux cens 
B livres, dont je vouloyc acheter une 
» métairie : prenez-les tout s’il en est 
» besoing, pourveu qu’il ne me faille 
» point accoucher : par ce que je ne sçay 
» comment je feroye : car j’ay ouy si 
» fort crier les femmes quand elles ac- 
» couchent, encor’ que toutes (Dieu 
B mercy) ont le passage assez grand pour 
B le faire, que je croy, s’il me falloit 
B avoir telle douleur, que je mourroye 
B plustost que d’accoucher. » Le Méde¬ 
cin luy dist : — « Ne t’en soucie, je te 
B feray faire un certain breuvage distillé 
» très-bon, et fort plaisant à boyre, qui 
B résouldra tout en trois matinées, et 
B demoureras plus sain qu’un guerdon : 
B mais donne-toy soing d’estre puis 
)> après sage, et que tu ne tumbes plus 
B en ces follies. Or ça, il faut avoir pour 
B faire ceste eau , demye douzaine de 
« chapons bons et gras, et pour les au- 
B très choses qu’il y faut parmy, tu bail- 
B le ras à un de ceux-cy cinq livres pe- 
B tites, à fin qu’il les achète, et qu’il 
B me face tout porter à la bouticque, et 
B je t’envoyeray si plaist à Dieu demain 
B matin ce breuvage distillé , dont tu 

)) bevras un grand plein verre à chacune 
» fois. » Calandrin, quand il ouyt cecy, 
dist : — « Monsieur, je vous en laisse 
» faire. » Et ayant baillé cinq livres à 
Brun, et d’autre argent pour acheter 
dcmye douzaine de chapons, le pria que 
pour l’amour de luy, il voulust prendre 
ceste peine. 

Le Médecin, quand il fut party, luy fit 
faire un peu de claire, et luy en envoya; 
puis, ayant Bruii acheté les chapons et 
leur suyte, il les mangea avec le Médecin 
et ses autres compagnons. 

Cependant Calandrin beut par trois 
matins du claire, et après, le Médecin le 
vint voir et ses compagnons pareille¬ 
ment, et luy ayant touché le poulx, le 
Médecin dist : « Calandrin, tu es tout 
)> guéry sans faute, et par ainsi tu feras 
» désormais tout ce que tu voudras, et 
)) ne garde plus la maison pour cecy. » 
Calandrin se leva tout joyeux, et s’en 
alla par la ville faire ce qu’il avoit à faire, 
louant grandement par tout oùils’abor- 
doit, pour parler à quelqu’un, la belle 
cure que maistre Simon avoit faite de 
luy : de l’avoir en trois jours fait dégros¬ 
sir, sans aucune peine. Et Brun, Bulfa- 
niaque et Nello furent très-contens de 

s’cstre peu mocquer de l’avarice de Ca- 
landrin : combien que sa femme, s'en 
appcrcevant, en grommelast fort avec- 
ques son mary. 

F^Q^U^COYS FOQ^re^^lGUE 

joua à Boncouvent tout ce qu’il avoît, et pa¬ 
reillement l’argent de Francoys Anjollier, 
son maistre : puis courant après luy en che¬ 
mise, et disant qu’il Vavait desrobé, le fit 
prendre par des paisans, vestit ses habille- 
mentSy monta sur le cheval de sondit mai¬ 
stre, et s’en vint à Sienne, laissant VAnjolHer 
en chemise et à pied. 


NOUVELLE IV 

Avertissant que l'on se doit garder de prendre 
en service yvroignes et joueurs. 





ES parolles que Calandrin 
avoit dites de sa femme fu¬ 
rent escoutées de toute la 
compagnie, avec grandes ri¬ 
sées; mais se taisant Philo¬ 
strate, ma Dame Néiphile 



V 




























270 LE DÉCAMÉRON — IX® JOURNEE 

(comme il pleut à la Royne) commença à 
dire : 

Vertueuses Dames, s^il n’estoit plus 
mal aysé aux hommes de faire congnoi- 
stre leur sens et vertu que leur sottise ou 
leur vice, plusieurs se travailleroient en 
vain à mettre frain à leurs parolles, et 
cecy vous a assez manifesté la folie de 
Calandrin. Auquel n’estoit de besoing, 
pour vouloir guérir du mal que sa sim¬ 
plicité luyfaisoit croyre, qu^il eust à dé¬ 
clarer en public les plaisirs secretz de sa 
femme : ce qui m’a fait souvenir d’une 
nouvelle à celle-là toute contraire. C’est 
à sçavoir comment la malice d’un homme 
surpassa le sens d’un autre, avec grief, 
dommage et mocquerie du surpassé : 
laquelle il me plaist de vous compter. 

Il y avoit à Sienne, n’y a pas encores 
beaucoup d’ans, deux hommes d’aage 
complect, appeliez chacun Françoys : 
mais l’un estoit des Anjolliers, et l’autre 
de Fortarigues; lesquelz, combien qu’en 
plusieurs autres choses ilz fussent diffé¬ 
rons de complexions, néantmoins ilz 
s’accordoient tellement en une (c’est à 
sçavoir, que tous deux hayssoient leurs 

pères), qu’ilz en estoient devenuz amys, 
et fréquentoient plusieursfois ensemble : 
mais estant avis à Anjollier (qui estoit 
beau et bien conditionné jeune homme) 
qu’il ne pouvoit s’entretenir guères hon- 
nestement à Sienne, de la pension que 
son père luy donnoit, et ayant ouy dire 
qu’en la marque d’Ancone, estoit venu 
pour légat du Pape un Cardinal fort son 
seigneur et amy, délibéra de s’en aller 
vers luy, espérant augmenter d’estat et 
de condition. Et ayant fait sçavoir cecy 
à son père, il conclud avec luy d’avoir 
;en une heure, ce qu’il avoit à luy fournir 
en six moys, à fin de se pouvoir habiller 
et monter plus honorablement. Et cher¬ 
chant s’il trouveroit quelque serviteur 
pour mener avec soy, il avint que For- 
tarigue en ouyt parler : lequel sur l’heure 
vint devers Anjollier, et commença le 
mieux qu’il peut à le prier qu’il le me- 
nast avec soy, et qu’il luy serviroit de 
page, de serviteur, et de tout ce qu’il 
voudroit, sans vouloir autre salaire que 
ses despens. A qui Anjollier respondit, 
qu’il ne le vouloit point mener, non 
pource qu’il ne le congneust suffisant pour 
tout faire, mais parce qu’il jouoyt, et ou¬ 
tre ce, il s’enyvroit quelquefois. A quoy 

Fortarigue respondit^ qu’il s'absticndroit 
de l’un et de l’autre, sans aucune faute, 
et le luy asseura, par tant de sermens 
accompagnez de tant de prières, que 
Anjollier, comme vaincu, dist qu’il en 
estoit content. Et s’estans mis à chemin, 
ils s’en vindrent disner une matinée à 
Boncouvent : où, quand Anjollier eut 
disné, voyant qu’il faisoit grand chault, 
il fit apprester un lict au logis, et s’estant 
despouillé avec l’ayde de Fortarigue, il 
s’en alla dormir, et luy dist qu’aussi 
tost qu’il orroit sonner midy, il l’appel- 
last. 

Fortarigue, ce pendant qu’Anjollier 
dormoit, s’en alla à la taverne, et là 
ayant beu quelque peu, commença à 
jouer avec aucuns de ceux qui y estoient : 
lesquelz en peu d’heure luy gaignèrent 
non seulement quelque argent qu’il 
pouvoit avoir, mais tous les habillemens 
qu’il avoit sur soy. Parquoy, désirant de 
se recouvrer, s’en alla ainsi en chemise 
comme il estoit, là où Anjollier dormoit, 
et voyant qu’il dormoit très-fort, il luy 
print tout l’argent qui estoit en sa 
bourse, et s’en retourna au jeu : où il 
perdit aussi bien comme il avoit fait 
l'autre. Anjollier, quand il se fut esveillé, 

se leva et se vestit, et demandant Forta- 
rigue et ne le trouvant point, va penser 
qu'il dormoit yvre en quelque lieu, 
comme il avoit autresfois accoustumé de 
faire : parquoy délibérant de le laisser, 
il fit mettre la selle et sa malle sur son 
cheval, pensant de se pourvoir d’un autre 
serviteur à Corsignan. Et voulant payer 
son hoste, il ne trouva en sa bourse de- 
nier ne maille : dont il ^mena grand 
bruit et en fut toute la maison de Thoste 
troublée, disant Anjollier qu’il avoit esté 
desrobé léans, et les menassant de les 
faire tous mener prisonniers à Sienne. Et 
lors voicy venir Fortarigue nud en che¬ 
mise, qui venoit pour desrober les ha- 
billemens d’Anjollier, comme il avoit 
fait l’argent de sa bourse, et le voyant 
ainsi prest de monter à cheval, il luy 
dist : « Qu’est cecy, Anjollier? nous en 
» voulons-nous aller desjà? Je te prie, 
» attends un peu : tout à ceste heure 
» doit venir icy un homme qui a mon 
» pourpoint en gage pour trente-huict 
» solz, et je suis certain qu’il le rendra 
» pour trente-cinq, qui le voudra payer 
» maintenant. » Et durant ces parolles 
survint un autre qui asseura Anjollier, 
que Fortarigue avoit esté celuy qui luy 

avoir desrobé son argent, en luy mon- 
strant la quantité de ce qu’il en avoit 
perdu : parquoy Anjollier, très-cour- 
roussc, dist une batellée d’injures à For- 
tarigue, et s’il n’eust craint autre que 
Dieu, il l’eust oultragé, et le menassant 
de le faire pendre par la gorge, ou de le 
faire bannir de Sienne sur peine de la 
hart, monta à cheval. Fortarigue, faisant 
semblant qu’Anjollier menassoitun autre 
et non luy, disoit : — « Hé, Anjollier, je 
» te prie, laissons en paix toutes ces 
» follies, car elles ne valent pas un bou- 
» ton, et entendons à cecy : nous l’au- 
» rons pour trente-cinq en le payant 
» tout h cestc heure, là où si nous 
» attendons jusques à demain, il en vou- 
» dra paraventurc trente-huict comme 
» il me les presta, et il me fait ce plaisir 
» parce que je m’en suis remis à son 
)> bon plaisir; je te prie, dy-moy pour- 
» quoy nous ne gaignons ces trois solz ? » 
Anjollier, l’oyant ainsi parler, se dése- 
spéroit, et mesmes que ceux qui cstoient 
là autour le regardoient, croyans comme 
il sembloit que ce ne fust Fortarigue 
-qui eust joué l’argent d’Anjollier, ains 
qu’Anjollier eust encor’ du sien; et luy 
disoit : — « Quel diable ay-je affaire de 

» ton pourpoint? que tu fusses pendu 
» par la gorge, qui ne m’as pas seule- 
» ment joué mon argent : mais tu m’as 
» retardé mon partement, et encores tu 
» te mocques de moy. » Fortarigue ne 
s’esmouvoit point pour cela, comme si 
ce n’eust esté à luy qu’il parloit et disoit : 
— « Hé, pourquoy ne me veux-tu faire 
» profïit de ces trois solz? penses-tu que 
» je ne te les puisse rendre? je te prie, 
» fay-le pour Tamour de moy; pourquoy 
» as-tu si grand haste ? nous arriverons 
» encor’ ce soir de bonne heure à la 
» Tourrenière. Or sus, tire à la bourse. 
» Je te promectz que je pourroic cher- 
» cher par toute Sienne, avant que j’en 
» trouvasse un qui me fust si bien 
» comme cestuy-là, et de dire que je le 
» laissasse oii il est, pour trente-huyct, 
)) il en vaut encor’ quarante ou plus, 
)y tellement que tu me ferois dommage 
)) en deux sortes. » 

Anjollier, qui enrageoit de deuil se 
voyant desrobé de cestuy-cy, et mainte¬ 
nant estre amusé de parolles, sans plus luy 
vouloir respondre, tourna la teste de son 
cheval et print son chemin vers Tour- 
renier. Au moyen dequoy Fortarigue 
estant entré en une malice subtile, com- 

mença à trotter, ainsi en chemise comme 
il cstoit, après luy, et l'ayant desjà 
suyvy bien une lieue tousjours le priant 
de ce pourpoint, et Anjollier picquant 
fort pour s'oster ceste fâcherie des 
oreilles, il avint que Fortarigue vit des 
laboureux en un champ sur le chemin 
qui estoient au devant d'Anjollier : 
auxquelz Fortarigue, en cryant tant qu'il 
peut, commença h dire : « Prenez-le, 
» prenez-le* » Parquoy ceux-cy, l'un 
avec sa houe, l'autre avec une besche, 
vont couper chemin à Anjollier : croyans 
qu'il avoit desrobe celuy qui couroit 
après luy en chemise, et le prindrent et 
arrestèrent. Auquel par leur dire qui il 
estoit, et comme le cas alloit, il ne ser- 
voit de guères : mais quand Fortarigue 
fut là arrivé, il dist à. rÀnjollier avec un 
visage courroussé : « Je ne sçay â quoy 
» il tient que je ne te tue, traistre lar*- 
» ron, qui t'en fuys avec le mien. » Puis 
se tourna vers les païsans, et leur dist : 
— fl Voyez-vous, messieurs, comment il 
)> m'avoit laissé en ordre au logis, après 
)> qu’il a eu joué tout ce qu'il avoit? Je 
» puis bien dire que la grâce de Dieu, 
)> et à vous, j’ay autant recouvré : dont 
» je vous seray tenu toute ma vie. » 

Anjollier en disoit autant de son costé, I 

mais on ne le vouloit point escouter. I 

Fortarigue, avec l'ayde des villains, le. 1 

descendit de cheval, et Tayant despouillé 1 

de tous ses habillemens, s’en revestit, I 

puis monta h cheval, et vous laissa là I 

Anjollier en chemise et piedz nudz, et j 

s’en retourna à Sienne, disant partout * 

qu’il avoit gaigné à Anjollier le cheval, ' 

et tous ses habillemens. 

Anjollier, qui pensoit bien s’en aller ^ 

richement vers le Cardinal; en la marque 
d’Ancone, s’en retourna pauvre et en 
chemise à Boncouvent, et n’osa de honte ^ 

retourner pour lors à Sienne. A la fin ; 

on luy presta quelques habillemens sur ! 

le cheval qu’avoit chevauché Fortarigue, ' 

qui estoit demouré à l’hostelerie, et s’en 1 

alla à Corsignan, devers quelques parens 
qu’il y avoit : avecques lesquelz il de- \ 

moura tant qu’il fut secouru par son 
père. Et ainsi la malice et meschanceté 
de Fortarigue empescha la bonne vo¬ 
lonté et entreprinse d’Anjollier, combien 

Qt ISIDORE LISEUX, libraire-éditeur 



Le Décaibêbiw de ^icsace formera 6 volumes 
'U de notre Petiîr^}oUect^ El^evîrienne, à paraître 
successivem^t de di^x en deux mois. 

Les volumes seront adressés aux Souscripteurs 

« 

franco et recommandés, au fur et à mesure de 
leur publication. ‘ * 


Les Souscriptions sont payables comptant et 
doivent être accompagnées d\in mandat de Poste 
de 3o francs. * 



plairas, à ao fr, le volume. 

